އަޅުގަނޑުމެންގެ އަމާޒަކީ ރާއްޖޭގެ ހުރިހާ ރައްޔިތުންނަށް ޚިދުމަތް ކޮށްދިނުން : ރައީސް ނަޝީދު | President Mohamed Nasheed\nއަޅުގަނޑުމެންގެ އަމާޒަކީ ރާއްޖޭގެ ހުރިހާ ރައްޔިތުންނަށް ޚިދުމަތް ކޮށްދިނުން : ރައީސް ނަޝީދު\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ އަމާޒަކީ ދިވެހިރާއްޖޭގެ ހުރިހާ ރައްޔިތުންނަށް ޚިދުމަތްކޮށްދިނުންކަމުގައި ޕާޓީގެ ރިޔާސީ ކެނޑިޑޭޓު ރައީސް މުޙައްމަދު ނަޝީދު ވިދާޅުވެއްޖެއެވެ. ރޭ މައްޗަންގޯޅި ދެކުނުގައި ބޭއްވުނު ކަންމަތީ ބައްދަލުވުމުގައި ވާހަކަފުޅު ދައްކަވަމުން ރައީސް ނަޝީދުވަނީ އެޚިދުމަތްތައް ދިނުމަށް އެމްޑީޕީގެ މެނިފެސްޓޯ ބައްޓަންވެފައިވާގޮތަށް އަލިއަޅުވައިލައްވާފައެވެ.\nއެމްޑީޕީ ސަރުކާރުގައި ދެމުން ގެންދިޔަ ދެވަނަ ފުރުސަތުގެ ޕްރޮގްރާމްގެ މައްޗަށް އަލިއަޅުވައިލައްވަމުން ރައީސް ނަޝީދު ވިދާޅުވީ ޒުވާނުންނަށް އެފަދަ ފުރުސަތެއް ބޭނުންވެފައިވާ ކަމަށެވެ. އަދި އެމްޑީޕީގެ ސަރުކާރުގައި އެފަދަ ޒުވާނުން ރަނގަޅަށް ބަލަހައްޓާ، އެކުދިންނަށް ބޭނުންވާ ފަރުވާ ދީ، ބޭނުންވާ ހުނަރާއި ވަޒީފާގެ ފުރުސަތު ހޯދައިދޭނެކަމަށް ރައީސް ނަޝީދު ވިދާޅުވިއެވެ.\nބޯހިޔާވަހިކަމަށް ބައްލަވައިލައްވަމުން މާލޭގެ ރައްޔިތުންނަށް ތޮއްޖެހިގެން ދިރިއުޅެމުންދާ މައްސަލައަށް ރައީސް ނަޝީދު ބައްލަވައިލެއްވިއެވެ. މިގޮތުން ދިވެހިންގެ ބޯހިޔާވަހިކަމުގެ ފެންވަރު ރަނގަޅު ކުރެވޭހާ މުއްސަނދިކަން ރާއްޖޭގައި އެބަހުރިކަމުގައި ރައީސް ނަޝީދު ވިދާޅުވިއެވެ. ރަނގަޅު ދިރިއުޅުމެއް ރައްޔިތުންނަށް ހޯދައިދޭންޖެހޭކަމަށާއި މިސަބަބަށްޓަކައި ޓެކްސްގެ ނިޒާމެއް ރާއްޖެއަށް ތައާރަފްކުރަން މަޖުބޫރުވާކަމަށް އެމަނިކުފާނު ވިދާޅުވިއެވެ. ކުރިއަށް އޮތްތާ އެމްޑީޕީގެ ސަރުކާރުން އެނިޒާމު ފުރިހަމަކުރާނެކަމަށް ވައުދުވެވަޑައިގެންނެވިއެވެ.\nވަޒީފާގެ ފުރުސަތު އިތުރުކުރުމަށްޓަކައި އެންމެ މުހިންމުކަމަކީ ވިޔަފާރިތައް އިތުރުކުރުންކަން ފާހަގަކުރައްވަމުން ރައީސް ނަޝީދު ވިދާޅުވީ އެމްޑީޕީގެ މެނިފެސްޓޯގައި ގެސްޓްހައުސްގެ ވިޔަފާރިއާއި، މެރިކަލްޗަރގެ ވިޔަފާރި އަދި އެގްރިވިޔަފާރި ހުށައަޅައިފައިވާނެކަމަށެވެ. ގެސްޓް ހައުސްގެ ވިޔަފާރީގެ ކާމިޔާބުކަން ރާއްޖޭގެ އެތަންމިތަނުން ފެންނަމުންދާކަމަށާއި އެމްޑީޕީގެ އަމާޒަކީ އިތުރު 25000 އެނދު ރާއްޖޭގައި އުފެއްދާއި 50000 ވަޒީފާގެ ފުރުސަތު ލިބިގެން ދިޔުންކަމުގައި ރައީސް ނަޝީދު ވިދާޅުވިއެވެ.\nސިއްހީ ދާއިރާއަށް އަލިއަޅުވައިލައްވަމުން އައިޖީއެމްއެޗްއަށް މީހުންގެ އަދަދު ގިނަވުމާއެކު އެކަށީގެންވާ ޚިދުމަތް ނުދެވޭކަމުގައި ރައީސް ނަޝީދު ވިދާޅުވިއެވެ. އަދި އެމްޑީޕީގެ ވެރިކަމުގައި ރާއްޖޭގެ އުތުރާއި ދެކުނުގައި2ޓަރޝިއަރީ ހޮސްޕިޓަލް ބިނާކުރާނެކަން ވައުދުވެވަޑައިގެންނެވިއެވެ. ދާއިމީ ބައްޔަށް ފަރުވާ ހޯދާ މީހުން އާސަންދައިން ލިބޭ ލާރި ހުސްވާކަމަށާއި، އެހެންނަމަވެސް މެނިފެސްޓޯގައި އެފަދަ ބަލިމީހުންނަށް އޮންނާނީ ހުސްނުވާގޮތަށް އާސަންދަ ހުޅުވައިލެވިފައިކަމުގައި ރައީސް ނަޝީދު ވިދާޅުވިއެވެ.\nރާއްޖޭގެ ގިނަ ރަށްތަކުގައި މަގުތަކުގެ ހާލަތު ވަރަށް ދަށްވެފައިވާކަން ފާހަގަކުރައްވަމުން ރައީސް ނަޝީދުވަނީ އެމްޑީޕީގެ ސަރުކާރުގައި 200 ކިލޯމީޓަރުގެ މަގު ބިނާކޮށްދެއްވާނޭކަމަށް ވައުދުވެވަޑައިގެންނަވައިފައެވެ. ޔަގީންކަމާއެކު މިފަދަ ކަންތައް ކުރެވޭނެހާ ވަސީލަތް ރާއްޖޭގައި އެބަހުރިކަމުގައި ރައީސް ނަޝީދު ވިދާޅުވިއެވެ.\nރާއްޖޭގެ ރައްޔިތުންނަށް ދިމާވެފައިވާ ދަތިތަކާއި އުނދަގޫތައް އެމްޑީޕއަށް އެނގޭކަމަށާއި ގިނަ ޕާޓީ އެކުލެވޭ ސިޔާސީ ނިޒާމުގެ ބޭނުމަކީ އެދަތިތައް ހޯދައި އޮޅުންފިލިވުންކަމުގައި ރައީސް ނަޝީދު ވިދާޅުވިއެވެ. ރައްޔިތުން ބޭނުންވާ ކަންތައްތައް ހާސިލްކުުރުމަށް ރަނގަޅު މެނިފެސްޓޯއެއް ހެދުންކަމަށާއި ރައްޔިތުންގެ ވާޖިބަކީ އެންމެ ރަނގަޅު ސިޔާސަތާއި މެނިފެސްޓޯ ހެދި ބަޔަކަށް ވޯޓު ދިނުންކަމުގައި އެމަނިކުފާނު ވިދާޅުވިއެވެ.\nއިއްތިހާދެއްވެގެންވެގެން ވަޒީރުންގެ މަޖިލީސް ފޮތިފޮތިކޮށްލުމުން ސިޔާސަތުތައް ތަންފީޒުކުރަން އުނދަގޫކަމަށާއި އެމްޑީޕީއިން ބޭނުންވަނީ އެއްފިކުރެއްގެ މައްޗަށް އޮތް ވަޒީރުންގެ މަޖިލީހަކާއި އެއްކޮށް ސަރުކާރު ހިންގުންކަމުގައި ރައީސް ނަޝީދު ވިދާޅުވިއެވެ. އެހެންނަމަވެސް އެމްޑީޕީ އޮންނާނީ އެންމެނަށްވެސް ހުޅުވިފައިކަމަށާއި ޑީއާރޕީ އާއި އެހެނިހެން ތަޖުރިބާކާރުންވެސް މިހާރުވެސް ތާއިދުކުރަން ނިންމަވައިފައިވާކަމަށް އެމަނިކުފާނު ވިދާޅުވިއެވެ. ޕީޕީއެމްގެ ޕަރލިމެންޓްރީ ގްރޫޕްގެ މެންބަރުންވެސް ދާދި އަވަހަށް އެމްޑީޕީއާއި ބައިއަތު ހިފާނެކަމުގައި ރައީސް ނަޝީދު ވިދާޅުވިއެވެ.\nSeptember 16, 2013 / ހަބަރު


Kilo egge drug etherekuri2meehaku 10 aharah jalah laan hukum koffi | Mihaaru\nއަތުލައިގެންފައިވާ މަސްތުވާއެއްޗެހިތަކެއް: މަސްތުވާތަކެތި އެތެރެ ކުރުމާއި ގެންގުޅުމަކީ ބޮޑު އަދަބު ލިބޭ ކުށެއް.-- ފޮޓޯ: ކަސްޓަމްސް\nކިލޯއަކަށް ވުރެ ގިނަ މަސްތުވާތަކެތި އެތެރެކުރި ދެ މީހަކު 10 އަހަރަށް ޖަލަށްލާން ހުކުމްކޮށްފި\n18 ޖެނުއަރީ 2017 - 21:47 1 comment\nމިދިޔަ އާދިއްތަ ދުވަހު ކޯޓުން އެ ހުކުމްކުރީ ގދ. ރަތަފަންދޫ ނޫމާގޭ، ސަފާ އަހުމަދާއި މާލޭ ދަފްތަރު ނަމްބަރު 2109، އަބްދުﷲ ޝުއައިބުގެ މައްޗަށެވެ.\nއެ މީހުންގެ މައްޗަށް އެ ހުކުމް އައީ ފެބްރުއަރީ 2015 ގައި އެ މީހުން އިންޑިއާގެ ބެންގަލޫރުން ރާއްޖެ އައިއިރު އެ ދެ މީހުންގެ ފޮށިން މަސްތުވާތަކެތި ފެނުނު މައްސަލައިގަ އެވެ. އެ ގޮތުން، ސަފާގެ ފޮށީގައި އޮތް ފުޅިއެއްގެ ތެރެއިން ބައި ކިލޯގެ މަސްތުވާތަކެތި ފެނުނުއިރު، ޝުއައިބުގެ އަތުގައި އޮތް ކޮތަޅެއްގެ ތެރެއިން ވެސް ބައި ކިލޯގެ މަސްތުވާތަކެތި ފެނުނު ކަމަށް ކޯޓުގެ ހުކުމުގައިވެ އެވެ.\nއޭގެ ތެރެއިން ކޮންމެ މީހަކު 10 އަހަރަށް ޖަލަށްލުމާ އެކު، 50،000ރ. އިން ޖޫރިމަނާކޮށް، އެއް މަސްދުވަހުގެ ތެރޭގައި އެ ފައިސާ ދައްކަން ކޯޓުން ވަނީ އަންގައިފަ އެވެ.\nއެ މީހުންނަށް އައި ޖަލު ހުކުމުގެ މުއްދަތު ކުޑަވީ އެ މީހުން އެތެރެކުރީ މަސްތުވާއެއްޗެއްގެ ގޮތުގައި ބޭނުންކުރެވޭ ބޭހަކަށް ވާތީ އެވެ. މަސްތުވާއެއްޗެއްގެ ގޮތުގައި ބޭނުންކުރެވޭ ބޭހެއް އެތެރެކޮށްފި ނަމަ ޖަލަށް ލެވޭނީ ގިނަވެގެން 10 އަހަރަށެވެ.\nއެކަމަކު، މަނާކުރެވިފައިވާ މަސްތުވާއެއްޗެއް އެތެރެކޮށްފި ނަމަ، އުމުރަށް ޖަލަށްލުމާ އެކު 100،000ރ. އިން ފެށިގެން 10 މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭނެ އެވެ.\nމަސްތުވާއެއްޗެއްގެ ގޮތުގައި ބޭނުންކުރެވޭ ބޭހަކީ ޑޮކްޓަރެއްގެ ހުއްދަ ލިބިގެން ސިއްހީ ބޭނުންތަކަށްޓަކައި ގެންގުޅެވޭ އަދި އެތެރެކުރެވޭ މަސްތުވާތަކެއްޗެވެ. މަނާ ކުރެވިފައިވާ މަސްތުވާތަކެއްޗަކީ އެ ގެންގުޅުމާއި އެތެރެކުރުން އެއްވެސް ގޮތަކުން ހުއްދަ ނުވާ މަސްތުވާތަކެއްޗެވެ.


ލަކީ ޑްރޯ އާއިއެކު އިންމޭޓްސް ކްރިއޭޓިވިޓީ އެގްޒިބިޝަން ހުޅުވައިފި\nމޯލްޑިވްސް ކަރެކްޝަނަލް ސަރވިސް އިން ލަކީ ޑްރޯ އާއިއެކު “އިންމޭޓްސް ކްރިއޭޓިވިޓީ އެގްޒިބިޝަން 2015″ ނޭޝަނަލް އާރޓް ގެލެރީގައި މިއަދު ހުޅުވައިފިއެވެ.\nމި އެގްޒިބިޝަން މިއަދު 14:00 ގައި ހުޅުވައިދެއްވީ މިނިސްޓަރ އޮފް ފިޝަރީޒް އެންޑް އެގްރިކަލްޗަރ ޑރ. މުޙައްމަދު ޝައިނީ އެވެ. އެގްޒިބިޝަން ހުޅުވައިދެއްވުމަށްފަހު ޑރ. މުޙައްމަދު ޝައިނީ ވަނީ އެގްޒިބިޝަންގައި ހުރި ތަކެތި ބައްލަވާލައްވާފައެވެ.\nމި އެގްޒިބިޝަންއަކީ ޖަލުތަކުގައި ތިބޭ ޤައިދީންގެ ހުނަރުވެރި މަސައްކަތްތައް ދައްކާލުމުގެ ގޮތުން ބާއްވާ އެގްޒިބިޝަން އެކެވެ. އަދި މި އެގްޒިބިޝަންގައި ޤައިދީންގެ މަސައްކަތުން ތައްޔާރުކޮށްފައިވާ 800 އަށްވުރެން ގިނަ އައިޓަމް ބައިވެރި ކޮށްފައި ވެއެވެ. މީގެތެރޭގައި އަތްތެރި މަސައްކަތުގެ ތަކެއްޗާއި ތަރުކާރީއާއި ގަސްގަހާ ގެހި ބެހެއްޓިފައި ވެއެވެ.\nމިއަހަރުގެ އެގްޒިބިޝަންގައި އެހެން އަހަރުތަކާ ޚިލާފަށް އެގްޒިބިޝަން އަށް ވަންނަ ފަރާތްތަކުގެ މެދުގައިވަނީ ނަސީބުވެރިއެެއް ހޮވާގަތަށް ހަމަޖެހިފައެެވެ. މި ގޮތުން ކޮންމެ ދުވަހަކުވެސް، އެދުވަހެއްގެ ނަސީބުވެރިއެއް އިއުލާން ކުރާނެއެވެ. އަދި ނަސީބުވެރި ފަރާތަކަށް ” ކޮލަމްބޯ ރިޓާރން ޓިކެޓް” ލިބޭގޮތަށް ވަނީ ހަމަޖެހިފައެވެ.\nމި އެގްޒިބިޝަންގެ ފުރަތަމަ ދުވަހުގެ ނަސީބުވެރި ފަރާތަކަށް ދިނުމަށް ހަމަޖެހިފައިވާ އިނާމް ސްޕޮންސަރ ކޮށްދެއްވާފައިވަނީ ” ޝޯރޓް ތްރޯ މޯލްޑިވްސް” ގެ ފަރާތުންނެވެ. ދެވަނަ ދުވަހުގެ ނަސީބުވެރި ފަރާތަކަށް ދިނުމަށް ހަމަޖެހިފައިވާ އިނާމް ސްޕޮންސަރ ކޮށްދެއްވާފައިވަނީ “ޑީ.ޕީ.އާރ.އެސް ކޯޕަރޭޓިވް ސޮސައިޓީ” ގެ ފަރާތުންނެވެ. އަދި ތިންވަނަ ދުވަހުގެ ނަސީބުވެރިޔާގެ އިނާމް ސްޕޮންސަރ ކޮށްދެއްވާފައިވަނީ “ޓާކިޝް އެއަރލައިން” ގެ ފަރާތުންނެވެ.\nމި އެގްޒިބިޝަންގައި އެންޓި ކޮރަޕްޝަން ކޮމިޝަންގެ ފަރާތުން ޤައިދީންނަށް ބޭއްވި ކުރެހުމުގެ މުބާރާތުން ވަނަތަކަށް ހޮވުނު ފަރާތްތަކަށް ވަނީ ހަނދާނީ ލިޔުމާއި ފައިސާގެ އިނާމް ޙަވާލުކޮށްދެއްވާފައެވެ. ހަނދާނީ ލިޔުމާއި ފައިސާގެ އިނާމް ޙަވާލުކޮށްދެއްވީ އެންޓި ކޮރަޕްޝަން ކޮމިޝަންގެ ރައީސް ޙަސަން ލުތުފީ އެވެ.\nމި އެގްޒިބިޝަން ހުޅުވާފައި ހުންނާނީ، މިއަދާއި މާދަމާގެ 14:00 ން 18:00 އަށެވެ. އަދި 20:00 ން 22:00 އަށެވެ. އަދި ހޮނިހިރު ދުވަހު ހެނދުނު 09:00 ން މެންދުރު 12:00 އަށް އަދި މެންދުރުފަހު 14:00 ން 18:00 އަށް ހުޅުވިފައި ހުންނައިރު މިގަޑިތަކުގައި އެގްޒިބިޝަން އަށް ޒިޔާރަތްކޮށް ތަކެތި ބައްލަވައި ގަނެވޭނެ އިންތިޒާމް ވަނީ ހަމަޖެހިފައެވެ.


BREAKING: Covid-19 Jehigen Raajje In6Vana Meehaku Niyaavehjje - Vaguthu\nކޮވިޑް-19 ޖެހިގެން ރާއްޖެއިން ހަ ވަނަ މީހަކު ނިޔާވެއްޖެ\nކޮވިޑް-19 ޖެހިގެން ރާއްޖެއިން ހަ ވަނަ މީހަކު ނިޔާވެއްޖެ އެވެ.\nއެކަން ހާމަކޮށް މިއަދު ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ކުރި ޓްވީޓެއްގައި ވިދާޅުވެފައި ވަނީ، ކޮވިޑް-19 ޖެހިގެން ޓްރީޓޮޕް ހޮސްޕިޓަލްގައި އެޑްމިޓްކޮށްގެން ފަރުވާދެމުން ދިޔަ އުމުރުން 54 އަހަރުގެ ބަންގްލަދޭޝް މީހަކު ނިޔާވެފައިވާ ކަމަށެވެ.\nއެ މީހާ ނިޔާވެފައި ވަނީ މިއަދު މެންދުރު 14:30 ގައިކަމަށް އެޗްޕީއޭ އިން ވިދާޅުވިއެވެ.\nމިއީ ރާއްޖެއިން ކޮވިޑް-19 ޖެހިގެން ނިޔާވި ތިން ވަނަ ބަންގްލަދޭޝް މީހާއެވެ.\nރާއްޖެއިން މީގެ ކުރިން ތިން ދިވެއްސަކުވެސް ވަނީ ކޮވިޑް-19 ޖެހިގެން ނިޔާވެފައެވެ. އޭގެ ތެރޭގައި ދެމަފިރިން ހިމެނެއެވެ. އެ ދެމަފިރިންނަކީ މަޝްހޫރު ވިޔަފާރިވެރިޔާ އަދި އެމްއެޗްއޭގެ ވެރިޔާ ހުސައިން އަބްދުﷲ އާއި އޭނާގެ އަނބިކަނބަލުން އާމިނަތު އާދަމެވެ.\nރާއްޖެއިން ކޮވިޑް-19 ޖެހުނު މީހުންގެ އަދަދު މިހާރު ވަނީ 1773އަށް އަރާފައެވެ. ރާއްޖެއިން މި ބަލި ޖެހުނު މީހުންގެ ތެރެއިން 453 މީހަކު ވަނީ ރަނގަޅުވެފައެވެ.\nޖޫން 1, 2020 16:43\nމާތް ކަލާންގޯ.. މި ކޮވިޑް19 އިން އަޅަމެން ސަލާމަތް ކޮށް ދެއްވާށި..މިކަހަލަ ހަބަރެއް އިވޭކޮންމެފަހަރަކު ބިރުންފިއްކެނޑޭނެ...ނޭގެ މާދަމާ މަރުވާނީ އަހަރެންކަމެއް\nޖޫން 1, 2020 20:17\nކަލޭގެ ނެތީތަ އީމާންތެރިކަމުގެ ކަންފުޅެއްވެސް؟\nޖޫން 1, 2020 16:52\n"މާބޮޑަށް އަވަސް އަރުވާލައިގެން ލޮކްޑައުނަށް ދޫދިނުމުގެ ސަބަބުން ލޮކްޑައުންގައި އަހަރެމެން އެންމެންވީ ޤުރުބާނީތައް ބޭކާރުކޮށްނުލުމަކީ ނުދިނުމަކީ އެންމެ މުހިންމުކަން" - ޑރ.ސްޓެފަން ގްރިފިން، ޔުނިވާސިޓީ އޮފް ލީޑްސްގެ ސްކޫލް އޮފް މެޑިސިންގެ އެސޯސިއޭޓް ޕްރޮފެސަރ\nޖޫން 1, 2020 17:15\nއަހަރަމެން ނޫޅެން ބޭރަށް ނުދެވިގެން! ފަސިއްވާ މީހުން އެއް ދުވަހުން އަނެއް ދުވަހަށް މިދަނީ އިތުރު ވަމުން، އެކަމު މިސަރުކާރު މިއުޅެނީ ލޮކްޑައުން އުވާ ނުލެވިގެން. ކަލޭމެންނަށް މާމުހިންމު ފަތުރުވެރިން ގެނައުން. ސަރުކާރު ފެއިލް. ލ\nއަލީ ވަހީދުގެ ދުއްޕާން\nބޭހާއި ވެކްސިން އެބަ އުފައްދާ އިސްރޭލުގެ ކުންފުންޏަކުން. ކެތްކޮށްލާ


ނަފްރަތުން ވެވުނު ލޯބި 44 – Esfiya\nއަޒާން ހަނދާން ނެތި ފޯނު ގޭގައި ބާއްވާފައި ދެވުމުން ފޯނު ބަލާ އަނބުރާ ގެއަށް ދިޔައެވެ. އޭރު ގޭ ކައިރިން އެހެންޔާ ނުފެންނަ ކާރެއް ފެނުނެވެ. އެކި ފިކުރު ކުރަމުން ކޮޓަރިއާއި ދިމާއަށް މިސްރާބު ޖެހިއެވެ. ދޮރު މަތީގައި އިތުރު ފައިވާނެއް ހުއްޓެވެ. އެއީ ފިރިހެނެއްގެ ފައިވާނެއްކަން އަޒާން އަށް އެނގެއެވެ. ލޯބިވާ އަނބިމީހާއަށް ޝައްކު ކުރާކަށް ބޭނުމެއް ނުވެއެވެ. އެހެންކަމުން ބޭނުންވީ ހުރިހާ އެއްޗެއް އޮޅުން ފިލުވާށެވެ. އަޒާން ކޮޓަރި ދޮރުގެ ތަޅުގައި ހިފާ ދޮރު ހުޅުވިއެވެ. ފެނުނު މަންޒަރަކުން ހިތް ހުއްޓުނު ކަހަލައެވެ.\nލިއުޝާގެ ހަތަރު އަހަރުގެ ލީޝާ ގޮވައިގެން ގެއިން ނުކުތީ ލީޝާ ހިތަހަމަ ޖައްސާލަންށެވެ. ޖައިލަމް އާއި ނިޝާ އެވަގުތު ގެއަށް އައިސް ވަންނަނީއެވެ. ނީޝާ ހުރީ ޖައިލަމްގެ ގައިގާ ޖެހި ފިތިގެންނެވެ. ޖައިލަމް ހުރީ ނީޝާގެ އުނަގަނޑުގައި އަތްއަޅުވާލައިގެން ނެވެ. ލިއުޝާ ވަނީ މިދިޔަ މަހު ވަރިވުމަށް އެދި ފޯމެއް ކޯޓަށް ލައިފައެވެ. ލިއުޝާ ވަރިއަށް އެދުމުން ޖައިލަމް ދިނީ ބީރު ކަންފަތެކެވެ.\nނަތާޝާ މޭޒުމަތިން ތަށިތައް ނަގާފައި ވަނީ ކޮޓަރިއަށެވެ. އޭރު އިޒާން ޑިއުޓީއަށް ދާން ތައްޔާރުވަނީއެވެ. އިސްތަށިގަނޑު ރޫޅާލީ އިސްތަށިގަނޑު ރީތިކޮށް ފުނާއަޅާލާ އައްސަލާމް ށެވެ. ނަމަވެސް ނަތާޝާގެ ބޮލަށް އެނބުރުން އެރުމުން ޑްރެސިންގ ޓޭބަލް މަތީގައި އަތް އަޅުވާލެވުނެވެ. ” ނަތާ! ނަތާ! ” ނަތާޝާ ހަބަރު ހުސްވެގެން ވެއްޓެން ވާއިރަށް އިޒާން ނަތާޝާ އަތްދަނޑި މައްޗަށް ލައިގެން ގޮސް އެނދުމަތީގައި ބޭއްވިއެވެ. އަދި ހޮސްޕިޓަލަށް ގުޅާ އެންބިއުލާންސް ފޮނުވަދޭން އެދުމުން ފަދަ މިނެޓް ތެރޭ އެންބިއުލާންސް އައެވެ. ނަތާޝާ ހޮސްޕިޓަލަށް ގެނދެވުމުން ބްލަޑް ޓެސްޓު ހެދިއެވެ. ނަތީޖާ ލިބޭނީ ހަވީރުން ކަމަށް ޑޮކްޓަރު މަޢުލޫމާތު ދިނެވެ.\nއަޒާންގެ އަނގައިން މަޑު އަހެއްގެ އަޑު ބޭރުވިއެވެ. މާޝާއަށް އަޑު އިވުނު ކަމުގައި ވީނަމަވެސް ރަޔާން އަށް ވަރަށް ރީއްޗަށް އެއަޑު އިވުނެވެ. ވަގު ވަގަށް އަޒާން އާއި ދިމާއަށް ލޯ އަޅު ވާލިއެވެ. އޭރު އަޒާންގެ ދެއަތް ވަނީ މުއްކެވިފައެވެ. ލޮލަށް ކަރުނަތައް ވަނީ ޖަމާވެފައެވެ. މާޝާއަށް އޮތީ ނިދިފައެވެ. ރަޔާންގެ ގައިމަތީގައި އޮތް އިރު ރަޔާން ގެ މޫނާއި މާޝާގެ މޫނު ޖެހޭ ނުޖެހޭ ހިސާބުގައެވެ. މަޑު މަޑުން މާޝާ އެނދުނަތީގަ ބަމާއްވާފައި ރަޔާން ނުކުރެވެ. އަޒާން ރަޔާންގެ ފަހަތުން ނުކުމެ އޭނާގެ ގަމީހުގެ ގިރުވާނުގައި ހިފިއެވެ. ” ކަލޭ ކީކޭ ހިތަށް އަރައިގެންތަ މަގޭ އަންހެނުންގެ ކައިރިއަށް ތިޔަ އަންނަނީ ” އަޒާން ދަތް ކުނޑި ވިކާލައިފައި މަޑު މަޑުން ބުންޔެވެ. ޖަވާބެއް ދިނުމުގެ ބަދަލުގައި ރަޔާންގެ ތުންފަތުގައި ހޭކިފައި ހުރި ކިޕްގްލޯޒް އިނގިލިން ފުހެލާފައި ކާރަށް އަރައި ދުއްވާލިއެވެ. ޖަހިތާ ބުދެއްހެން ގުޑާވެސް ނުލާ އަޒާން ހުއްޓެވެ.\n” މަންމީ. ޑެޑީ ” ފައިހާން ކުޅެން ގެންގުޅޭ ހެލިކޮޕްޓަރެއް އަނގައަށް ލައިގެން ދެކޮޅަށް ދުވަނީއެވެ. ” ދަރިފުޅޫ. ނުދުވާނެ. ދުވަނިކޮށް ވެއްޓި އަނެއްކާ އަދޯ ވާނެ ” ފައިގައި އަޅާފައި އިން މަލަންކޮޅު ދައްކާލަމުން ފައިހާ ބުންޔެވެ. ފައިހާން އަކީ ނުލާހިކު ހަލަނި ކުއްޖެކެވެ. ފައިހާ ޔޯގަޓް ތައްޓެއް ކަނޑާލީ ފައިހާން އަށް ކާން ދޭށެވެ. ” ދަރިފުޅޫ. އޯޕެން ޔުއާ މައުތް. އާއާ ” ފައިހާން ބަސްއަހައިގެން އަނގްހުޅުވިއެވެ. އަނެއްކާވެސް ދުއްވައިގަތީ ކުޅޭ އެއްޗެހިތައް ހުރި ދިމާއަށެވެ. އެވަގުތު ފައިހާގެ 8 މަހަށް ދާ ބަނޑުގައި ދަރިފުޅު ތޮޅެލިއެވެ. ” ފާރިޝް! ބަލަ ބޭބީ ތޮޅެނީ ” ފައިހާން އަށް ބަނޑު ބޮޑު އިރު ފައިހާން ތޮޅިނުލައެވެ. މިއީ ފައިހާއަށް ކުރެވުނު ވަރަށް އުފާވެރި ތަޖުރިބާއެކެވެ. ފައިހާގެ ބަނޑުގައި ފާރިޝް އަތް ޖައްސާލި ވަގުތު އަނެއްކާވެސް ދަރިފުޅު ތޮޅެލިއެވެ.\nޑޮކްޓަރ އައިސް އިޒާންގެ އަތަށް ނަތީޖާ ދީފައި ބޭސް ސިޓީއެއް ދިނެވެ. އަދި ގަވައިދުން ހަފްތާއެއް ވަންދެން ބޭސް ކައި ގަޑިން ގަޑިއަށް ރަނގަޅަށް ކެއުމަށް ވެސް އެދުނެވެ. ނަތާޝާ ގެ އެރި އިރު އޮތީ ހޮސްޕިޓަލުގަ އެޑްމިޓް ކޮށްފައެވެ. އިޒާން ބޭސް ނަގައިގެން އައިސް ވަން ވަގުތު ނަތާޝާ ” އަހަރެން މިތަނަށް އައީ ކިހިނެއް ” ތޯ ސުވާލުކުރި އެވެ. އަނގައިން ބަހެއްވެސް ނުބުނެ އައިސް އިޒާން ނަތާޝާގެ އަތުގައި ހިފާލިއެވެ. އަދި ނިއްކުރިއަށް ބޮސްދިނެވެ. ” އިހަށް ޗުއްޓީއެއް ނަގަން ވީނުން ” އިޒާން ފުރަތަމަވެސް އެދުނީ ނަތާޝާ ޗުއްޓީއެއް ނެގުމަށެވެ. ” އެއީ؟ ” ނަތާޝާ އިޒާންގެ މޫނަށް ބަލާލިއެވެ. ” އަހަރެން ބޭނުން ބޭބީ އާ ނަތާ ރަނގަޅު ސިއްހަތެއްގަ ހުރުމަށް ” ނަތާޝާ ގެނެސް ގަޔާލާ ބޮނޑިކޮށްލިއެވެ. ” އޯ. އެހެންދޯ ” ނަތާޝާ ހީލިއެވެ. ” ވެއިޓް ވަޓް! އޭން އައި ޕްރެގްނެންޓް. އެންޑް އައިމް ގޮއިންޓް ބީ އަ މަދާ އެންޑް ޔޫ އާ ޑޭޑް ” ނަތާޝާ އަށް އަޒާން ބުނި އެއްޗެއް އެނގުނު އަދި ކިރިޔާއެވެ.\nޝޫޓިންގ އަށް ދާ ހިތް ކެނޑުން ޝެޑިއުލް އެހެންދުވަހަކަށް ބަދަލުކޮށްދިނުމަށް އެދި އަޒާން ކޮމްޕެނީއަށް މެސެޖެއް ފޮނުވިއެވެ. މާޝާގެ ކައިރީގައި ފުންނިންޖަކުން ނިދާފައި އޮތް ހާނިޔާ ނަގާ ހާނިޔާގެ އެނދު މަތީގައި ބޭއްވިއެވެ. ” އަނހަ. އައީތަ؟ ” މާޝާ އަށް ހޭލެވުނީ ހުނުވާވަރުބްނެވެ. ހާނިޔާއަށް މާ ފިނި ވާތީ އޭސީ ހުރީ ނިވާލާފައެވެ. ނަމަވެސް އަޒާން އަނގައިން ބަހެއްވެސް ނުބުނެ ގޮސް ސޯފާގައި އޮށޯވެލިއެވެ. މާޝާ ވާހަކަ ދައްކަން މަސައްކަތް ކުރާ ކޮންމެ ފަހަރަކު މޫނު އަނެއް ފަރާތަށް އަނބުރާލިއެވެ. އެކަމާ މާޝާ ވަރަށް ދެރަވިއެވެ. މާޝާ ބަދިގެއަށް ނުކުތީ ކޮޓަރީގައި ހުރި ފެންޖަގަށް ފެން އަޅާށެވެ. އަޒާން ސޯފާގައި އޮއްވާ މާޝާ ގެ ފޯނު ރިންގު ވިއެވެ. ފޯނު އޮތީ ސޯފާ ކައިރީގައި ހުރި ކުޑަ ނޭޒު މަތީގައި ކަމުން ފޯނު ނަގާ ބަލާލިއެވެ. ” ހެއި ލަވް ” މުޅިންވެސް ރަޔާން މެސެޖް ކޮށްފައި ހުރީ އެހެންނެވެ. ނަމަވެސް މާޝާ ކޮންމެ ފަހަރަކުވެސް ތިމަންނާއަކީ މީހެއްގެ އަންބެކޭ ބުނެފައި ހުއްޓެވެ. ” ކީކޭ ރަޔާން ” މާޝާ މެސެޖް ކުރާ ގޮތަށް އަޒާން މާޝާގެ ފޯނުން މެސެޖް ފޮނުވިއެވެ. ” އެއި ނީޝް ދެން އަހަރެން ކިހިނެއް ހަދަންވީ ؟” ެަ ރަޔާންގެ އެމެސެޖް އައި ވަގުތު މާޝާ އައިސް އަޒާންގެ އަތުން ފޯނު ނެގިއެވެ. އަދި މައިޝަމް އަށް ގުޅާލިއެވެ.\nއަޒާން އައް އެނޫން ކަމަކާ ނުވެސް ވިސްނެއެވެ. “މިއީ މާޝާ އާއި އަހަރެން ދުރުކުރުން ކުރާ ކަމެއްތާ” އަޒާން ބޮލުގައި ހިފާ ބާރުކޮށްލިއެވެ. ދެލޯ މަރާ ބާރުކޮށްލީ މިއަދު ފޯނު ބަލައި އައި ވަގުތު ރަޔާން މާޝާ ގެ މޫނާއި މޫނު ކައިރި ކޮށްލި ވަގުތެވެ. “ރައިޓް މާޝާ އޮތީ ނިދާފަ. އެންޑް މާޝް އިޒް ސަމްވަން ހޫ އިޒް ވެރީ ނިދިގަދަ. އެންޑް އަހަރެން ދޮރު ހުޅުވި އަޑު އިވުނު ވަގުތު އެ ޖަނަވާރު މާޝާގެ ތުންފަތަށް ބޮސްދޭން ފެށީ. ދަ އެކްޗުއަލް **. ” އަޒާންގާތަށް އައީ އަމަށަކު ރުޅިއެއް ނޫނެވެ. ރަޔާންގެ ނަންބަރު ނެގުނީތީ އަޒާން ހުރީ ކުޑަކޮށް ހަމަޖެހިފައެވެ. ކަމެއް ކުރުމުގެ ކުރިން އަޒާން ބޭނުންވީ ރަޔާން އާއި ނީޝާ ގެ ގުޅުމަކީ ކޮބާތޯ ބަލާށެވެ.\n” އާން އެންމެ ރަނގަޅު. ކޭސް މިހާރު އަނެންހެން ބަލަން ޖެހޭ ހުރިހާ އެއްޗެއް ބަލާ ނިމިއްޖެ ދެން ހަމަ އެކަނި ނިޝާ ގެ ބަޔާން ނަގަން ޖެހެނީ ” ފާރިޝް ފޯނެއްގައި ހުރެ ވަދެގެން އައި ވަގުތު އަޒާން ދަޅެއް ހިފައިގެން ބަދިގެއިން ނުކުންނަނީއެވެ. ” އައި ނީޑް އަ ހެލްޕް ” ފާރިޝް ފޯނު ބާއްވާފައި ޖީބަށް ލުމުން އަޒާން ބުނެލިއެވެ. ” ދެން ޔޫނޯ އަހަންނަށް ކޮށްދެވޭ ކަމެއް ވެއްޖިއްޔާ ކޮށްދޭނަން ” އަޒާންގެ ކައިރީ ސޯފާގައި ފާރިޝް އިށީނދެލިއެވެ. އަޒާން ގެ ފޯނުން ފޭސް ބުކަށޑ ވަދެ ވަރަށް ހާލުން ރަޔާންގެ ފޮޓޯއެއް ފެނުނެވެ. އެ ފޮޓޯ އާއި މާޝާއަށް ފޮނުވާފައި އިން މެސެޖް ފާރިޝް އަށް ދައްކާލިއެވެ. ” ތިކަމާ ސްޓޭޝަނުން ބޭރުގަ މަސައްކަތް ފަށަމާ. މީހަކު ނޫޅޭ ގެއެއް ހޯދާ. އަހަރެން އޭނަ ފޯނަށް އަންނަ ކޯލްސް އެންޑް މެސެޖްތައް ބަލަން ގެންގުޅޭ ސިސްޓަމް އެގެއަށް ގެންދާނަން ” ފާރިޝް ވިސްނާލުމަށްފަހު އަޒާން އަށް ބުނެލިއެވެ. ” މާޝާ ކުރިން އުޅުނުގެ. އެގޭގަ މިހާރު މީހުނެއް ނޫޅޭ. މާޝާ ކައިރީ ބުނެގެން ކީ ހޯދާނަން ” އަޒާން ފާރިޝްއަށް ހިނިތުންވުމެއް ރައްދުކޮށްލިއެވެ. ފާރިޝް ދުރު ދުރުން ރަޔާން އަކީ ކާކުކަން ބަލަމުން ގެންދިޔައެވެ. އެގޮތަށް ހަފްތާއެއް ހޭދަވެގެން ދިޔައެވެ. ރަޔާން ނީޝާ އާއި ވަކިން ބައްދަލު ކުރާކަން ވަނީ އެމީހުންނަށް ފާހަގަ ކުރެވިފައެވެ. ނަމަވެސް ރަޔާން އާއި ނީޝާ އަކީ ކިހިނެއް ގުޅުން އޮންނަ ދެމީހުން ކަމެއް އަދިވެސް ނޭނގެއެވެ.\n” މާޝް! ” ނުނިދިގެން އަޒާން މާޝާއަށް ގޮވާލިއެވެ. ” ހޫމް ” އެއޮތް ގޮތަށް އޮވެ މާޝާ ޖަވާބު ދިނެވެ. ” ސޮރީ !” އަޒާން ސީލިންގް އަށް ބަލާލިއެވެ. ” ކޮންކަމަކަށް” މާޝާ ދެލޯ މަރާލިއެވެ. ” މާޝް ޓޯކް ކުރިންވެސް އަހަރެން އަނގައިން ވެސް ނުބުނެ މާޝް އިގްނޯ ކުރެވުނީމަ” މާޝާގެ ލޮލުން ކަރުނަ ނިރާލިއެވެ. ނަމަވެސް ނުރޯން ވެގެން ކަރުނަތަށް ހިންދާލިއެވެ. ތެދުވެ އެނދުގެ ކޮޅުގައި ބުރަކަށި ޖައްސާލާފައި މާޝާ ނަގާ އަޒާންގެ ފައިމަތީގައި ބޭއްވިއެވެ. އަދި ސީދާ މާޝާގެ ދެލޮލަށް ބަލާލިއެވެ. ” ރަޔާން އަކީ މާޝާގެ ކާކު! ކީއްވެ އޭނަ އަހަރެން ނޫޅޭ ގަޑި ގަޑީގަ ގެޔަށް ގެންނަނީ ” އަޒާން ހިތަށް ތަދުވި ކަމުގައި ވިޔަސް އެކަން ނުދައްކާ ވޭތޯ ބެލިއެވެ. ” އަޒާން އަހަރެން ބަލައި އަންނާނަމޭ ކިޔާފަ ނައިސް އެތާ ބައިގަޑި އިރު ވީ ތަނާ އެތަނަށް ޓެކްސީއެއްގަ އައިސް އަހަރެން ކައިރީ ބުނީ ލިފްޓެްް ބޭނުންހޭ. އަހަރެން ބުނި އާއެކޭ. ގެއަށް އަންނަން ވެފަ ހުރިލެއް ބޮޑުކަމުން. ކާރު ތެރޭގަ އެކި ވާހަކަ ދެކެވި ރަހުމަތްތެރި ކަމަށް ބަދަލުވީ. އަހަރެންގެ ނަންބަރަށް އެދުމުން ނަންބަރު ދިނީ. އޭނަ އަހަރެން ބުނެގެންނެއް ނޫނޭ އަންނަނީކީއެެއް. ” މާޝާ ގެ ލޮލުން އޭރު ކަރުނަތަށް އޭގެ މަގާމު ދޫކޮށް މާޝާގެ ކޮލަށް ބޮސްދެމުންދިޔައެވެ.\n✨ Amyra ✨\nއަޅުގަނޑު މި ސައިޓަށް މިހާރު އާ ވާހަކައެއް އެބަލަން އެއީ ” ހާދަހާ ލޯބިވޭ” އުންމީދުކުރަން ކިޔުންތެރިންގެ ސަޕޯޓް އެވާހަކަ އެއް ވެސް ލިބޭނެ ކަމަށ😊❤\nWow v reethi mi part vex mi vhk nimunee dhw dhen aneh vhk vex kiyan Ebaevhk vex v reethi♥♥♥♥♥\nލޯބި August 14, 2020\nލޯބި November 25, 2016\nހިތް މިއެދޭ ސޫރައޭ ތީމަގޭ (5 ވަނަ ބައި )\nދިމްޔާ (3ވަނަ ބައި )\nލޯބި August 17, 2015\nހިތާމަ ބިރުވެރި އެހެނިހެން މަޖާ ލޯބި January 16, 2021


Abu Dhabi airportah self driving wheelchair | Mihaaru\nއަބޫ ދާބީ އެއާޕޯޓަށް ތައާރަފުކުރާ ވީލްޗެއާ ދައްކައިލަނީ.\n18 ސެޕްޓެމްބަރ 2019 - 08:25\nއަދި ޓެސްޓްކުރުމުގެ މަރުހަލާގައި އޮތް މި ޕްރޮޖެކްޓް ފެށުމަށް ފަހު މި އަހަރުގެ ބާކީ މި އޮތް މުއްދަތުގެ ތެރޭގައި އަބޫ ދާބީ އިންޓަނޭޝަނަލް އެއާޕޯޓްގެ ޓާމިނަލް3ގައި ބޭނުންކުރަން ވަނީ ހަމަޖެހިފަ އެވެ. މީހެއްގެ އެހީއަކާ ނުލައި މީގެ ގޮނޑި، ނުކުޅެދުންތެރިންކަން ހުންނަ މީހުންނަށް ބޭނުން ކުރެވޭނެ އެވެ. އެތަކެތި ފަރުމާކޮށްފައި ވަނީ ޒަމާނީ ޓެކްނޮލޮޖީ ބޭނުންކޮށްގެންނެވެ.\nމިއީ އަބޫ ދާބީ އިންޓަނޭޝަނަލް އެއާޕޯޓާއި އިއްތިހާދު އެއާވޭޒް ގުޅިގެން ފެށި މަޝްރޫއެކެވެ.\nމިކަމާ ބެހޭ ގޮތުން އިއްތިހާދު އެއާވޭޒްގެ ސީއޯއޯ މުހައްމަދު އަލް ބުލޫކީ ވިދާޅުވީ އަމާޒަކީ ހުރިހާ ގިންތިއެއްގެ ދަތުރުވެރިންނަށް ވެސް އަމިއްލަ މިނިވަންކަމާ އެކު އެއާޕޯޓް ތެރޭގައި ހަރަކާތްތެރިވެވޭނެ ފުރުސަތު ފަހިކޮށް ދިނުން ކަމަށެވެ.\n"އެގޮތުން ސެލްފް-ޑްރައިވިން ވީލްޗެއާތައް ވެގެން ދާނީ ހިނގުމުގައި ނުކުޅެދުންތެރިކަން ހުންނަ މީހުންނަށް ވަރަށް ބޭނުންތެރި ވަސީލަތަކަށް. މީގެ ސަބަބުން އެފަދަ މީހުންނަށް ވަރަށް ބޮޑު ލުޔެއް ލިބިގެން ދާނެ،" އޭނާ ވިދާޅުވި އެވެ.\nމުހައްމަދު ވިދާޅުވީ މިހާރު ޓެސްޓްކުރަން ތައްޔާރުވަމުން އަންނަ ގޮނޑިތަކުގެ ތަޖުރިބާ އަށް ބަލައިފައި ކުރިއަށް އޮތް ތަނުގައި އެތަކެއްޗަށް އިތުރު ބަދަލުތައް ވެސް ގެންނާނެ ކަމަށެވެ. މި ގޮނޑިތައް ތައްޔާރުކޮށްފައި ވަނީ ޓެކްނޮލޮޖީ ކުންފުނި ސީތާ އާއި އިލެޓްރިކް ވެހިކަލް ސަޕްލައިކުރާ ކުންފުނި ވިލް ގުޅިގެންނެވެ.\nއަބޫ ދާބީ އިންޓަނޭޝަނަލް އެއާޕޯޓްގެ ޓެކްނޮލޮޖީ ޑިޕާޓްމަންޓްގެ އެކްޓިން ސީނިއާ ވައިސް ޕްރެޒިޑެންޓް އަބްދުލް ވާހިދު އަމީރީ ވިދާޅުވި ގޮތުގައި އަބަދު ވެސް ތަފާތު އާ ހިދުމަތްތައް ދަތުވެރިންނަށް ހާއްސަކޮށްގެން ތައާރަފުކުރުމަކީ އެ އެއާޕޯޓަށް ލިބޭ ވަރަށް ބޮޑު ފަހުރެއް ކަމަށެވެ.\nއިތުރު ލިޔުންތައް ދަތުރުފަތުރު ޔޫއޭއީ ނުކުޅެދުންތެރިކަން ހުންނަ މީހުން


ފޮޓޯ: ކޮންކޯޑް ގުރޫޕް\nޝަހުދާން އިބްރާހިމް 04 ޖޫން 20160ކޮމެންޓް ހަބަރު، އަތޮޅު ހަބަރު، ވިޔަފާރި، ސިއްހަތު،\nސިކްސް އޭ ކޮންކޯޑް އެންޓަރޕްރައިސަސް ނުވަތަ ކޮންކޯޑް ގުރޫޕްއޭ ބުނުމުން އެއީ ކޮންބައެއްކަން ނޭންގޭ ބޭފުލަކު އުޅޭނެ ހެނެއް ހިއެއްނުވެއެވެ. ސިކްސް އޭ ކޮންކޯޑް އެންޓަރޕުރައިސަސް އަކީ 2009 ވަނަ އަހަރުން ފެށިގެން ކުންފުންޏެއްގެ ގޮތުގައި ރަޖިސްޓްރި ކުރެވި ނ.ވެލިދޫގައި ފުޅާދާއިރާއެއްގައި ވިޔަފާރިކުރަމުންދާ ކުންފުންޏެކެވެ.\nމާލެ އާއި ވެލިދުއާއި ދެމެދު ބޯޓު ދަތުރު ކުރުމާއި، އާންމު ފަރުދުންނަށް ބޭނުންވާ މުދާ ވިއްކުމާއި، ގެދޮރު އިމާރާތް ކުރުމަށް ބޭނުންވާ ސާމާނު ހެޔޮއަގުގައި ވިއްކުމާއި ޕިކަޕް ޓެކްސީ ކުރުމަކީ ފާހަގަ ކޮށްލެވޭ ކަންކަމެވެ. ކޮންކޯޑް ގާރބޭޖް ސާވިސް އަދި ހަމަ އެހެންމެ ޔޫތު ސްކޮޔެއަރގެ ނަމުގައި ހިންގަމުންދާ ރެސްޓޯރެންޓަކީވެސް ކޮންކޯޑު ކުންފުނީގެ ދަށުން ހިންގަމުންދާ ވިޔަފާރިއެކެވެ.\nވެލިދޫގެ އެންމެ ގިނަ ރައްޔިތުންނާއި އެންމެ ގާތުން ހިދުމަތްދޭ ބަޔަކީ ކޮންކޯޑް ކޮމްޕެނީ އޭ ބުނުމަކީ އެހެން ކުންފުނިތަކަށް ބުނާ ބަދުބަހަކަށްނުވާނެއެވެ.\nރޯދަމަސް ފެށުމަށް ވަގުތު ކުޑަތަންވަމުންދާއިރު މިއަހަރު ރޯދަމަހު ރޯދަ ހަދިޔާ އެއްގެ ގޮތުން ކޮންކޯޑު ގާރބޭޖް ސާވިސްގައި ރަޖިސްޓްރީ ކޮށްފައިވާ ހުރިހާ ގެއެއްގެ ރޯދަމަހުގެ ކުނި އުކާލުން ފުރީ ކޮށްދިނުމަށް އެކުންފުނިން ވަނީ ނިންމާފައެވެ.\nނޫނު ޑެއިލީއަށް މަޢުލޫމާތު ދެއްވަމުން ކޮންކޯޑް ގުރޫޕްގެ މެނޭޖިން ޑިރެކްޓަރ އަމްޖަދު ހުސައިން ވިދާލުވީ "މީ ފެށުމެއްކަމަށާ ކޮންމެ އަހަރަކުވެސް ރޯދަ ހަދިޔާގެ ގޮތުގައި ދެވޭ ހަދިޔާއަކީ ތަފާތު އަދި ކަސްޓަމަރުން ބަލައިގަންނަ ހަދިޔާ އަކަށް ވެގެންދާނެ ކަމަށް އުންމީދުކުރާކަމަށެވެ."


ޙަޤީޤީ ޙާދިސާ: އަނބިމީހާ ހިލޭ ފިރިހެނަކާއެކު އޮއްވާ ފެނުމުން ހަމަލަދޭން ވަޅިހިފައިގެން ވަން މީހާ މުޅިންތަފާތު "ހަޔިޔާރަކުން" ޙަމަލާދީ ދެދުނިޔޭގެ ކާމިޔާބު ހޯދިގޮތުގެ ވާހަކަ-\nއެއިރު އަހަރެން މަސައްކަތްކުރަނީ އަސްކަރިއްޔާގައެވެ. ކައިވެނީގެ2ވަނަ އަހަރު ކުއްލިއަކަށް ދުރު ސަރަހައްދަކަށް އަހަރެން ބަދަލުކޮށްފިއެވެ. އެހެންކަމުން ދެމީހުންނަށް ދިރިއުޅެންޖެހުނީ ދުރުގައެވެ. ދުރުގައި ހުންނަންޖެހުނު ނަމަވެސް އަނބިމީހާގެ ޙާލު ވަރަށް ގާތުން ބެލީމެވެ. ދުވާލަކު އެތައްފަހަރަކު ފޯނުކުރުމުގެ އިތުރުން ލިބޭ މުސާރަ އެކުގައިހެން ދެމެވެ. އެއީ އެކައުންޓުގެ ކޭޝްކާޑް އޭނާގެ އަތަށްދީފައި އޮންނާތީއެވެ.\nއަހަރެން ފޮނުވީ2އަހަރު ދުވަހަށެވެ. ނަމަވެސް އަހަރުވީތަނުން އަނބުރާ އަންނަން އަންގައިފިއެވެ. އެވާހަކަ އަނބިމީހާގެ ގާތަކު ނުބުނަމެވެ. "ސަރޕްރައިޒް"އެއް ދިނުމުގެ ގޮތުން ސިއްރުކޮށްފައި ބޭއްވީއެވެ.\nކޮންމެއަކަސް އެނބުރި ގޮސް ގެއަށްދެވުނީ ދަންވަރު 1 ޖެހިފަހުންނެވެ. ސަރޕްރައިޒްދޭން ބޭނުންވެފައިހުރިވަރުން ގެއަށްވަނީ އަތުގައި އޮތް ތަޅުދަނޑިން ވަރަށް ސިއްރުން ގެ ހުޅުވައިގެންނެވެ. ކޮޓަރިވެސް ހުޅުވީ ވަރަށް ސިއްރުން ނެވެ. ދޮރު ހުޅުވައިލެވުމާއިއެކު ދިއައީ ސިއްސައިގެންނެވެ. އަނބިމީހާ ހިލޭފިރިހެނަކާއެކި ނިދަން އޮތުމުންނެވެ.\nއިންތިހާއަށް ރުޅިގަދަވިއެވެ. ދެމީހުންގެ ކަންތައް އެކުގައި ނިންމާލަން ބޭނުންވެގެން ބަދިގެއަށް ގޮސް ވަޅިނެގީމެވެ. ވަޅިހިފައިގެން ގޮސް ކޮޓަރިއަށްވެސް ވަނީމެވެ. ނަމަވެސް އެވަގުތު އަހަރެންގެ ބުއްދި އަހަރެންގެގާތުގައި ބުންޏެވެ. "ތިއަހެދެނީ އިންސާނަކަށް ހެދޭނެ އެންމެ ބޮޑު ގޯހެވެ. ޙަމަލާދޭތަނުން އެމީހުން މަރުވެއްޖެނަމަ ޖެހޭނީ ދާއިމަށް ނަރަކައިގަ އޮންނާށެވެ. މަރުވިނަމަވެސް މަރުނުވި ނަމަވެސް ދުނިޔޭގައިވެސް އެތައް އަހަރުގެ ޖަލުޙުކުމެއް އިއްވާނެއެވެ. އެހައި ބުރަމަސައްކަތްކޮށްގެން އަޅާފައިވާ މިރީތިގޭގެ ބަދަލުގައި އޮންނަން ޖެހޭނީވެސް ޖަލުގެ ކުޑަގޮޅީގައެވެ. އެދެމީހުން މަރުވިކަމުން އަހަރެންނަށް ލިބޭނީ ކޮން އުފަލެއް ހެއްޔެވެ؟ ލިބޭނީ ހިތްދަތިކަން ނޫން ހެއްޔެވެ؟"\nމިފަދަ ޚިޔާލުތަކެއް ކުރެވުމުން މަދުމަޑުން ދޮރުލައްޕާފައި ބޭރަށް ނުކުމެ ސިޓިންގރޫމްގައި މަޑުކޮށްލީމެވެ. އޭސީ ފުލްކޮށްލައި ފިނިކޮށްލީމެވެ. އެކަމަކުވެސް ހަށިގަނޑު ފިންޏެއް ނުވިއެވެ. އަނެއްކާވެސް ވަޅިހިފައިގެންގޮސް ކޮޓަރިއަށް ވަނީމެވެ. ހަމަ ވަންތަނުން ޚިޔާލުތައް އެނބުރެން ފަށައިފިއެވެ. "އެނަޖިސް އަންހެނާއަށް ހަމަލާދީފައި ނޫނީ މަރާލާފައި ޖަލުބަންދަށްދާންވީ ކީއްކުރަންހެއްޔެވެ؟ ކުރަންވީ ކަމަކީ މިނަޖިސްގަނޑު ގެއިން ބޭރުކޮށްލައި ރަނގަޅަށް ބްލީޗްޖަހައި ގެ ދޮވެ ސާފުކޮށްލަންވީއެވެ."\nފާޚާނާއަށް ވަނީމެވެ. ވަޅިބާއްވާފައި ފެންހޮޅި ދޫކޮށްލައިގެން ނުކުމެ ރަނގަޅަށް އެނދަށް ފެންޖަހައިލީމެވެ. ދެމީހުން ފުންމައިގެން ތެދުވިއެވެ. ތެދުވީމަވެސް ރަނގަޅަށް ފެންޖަހައިލީމެވެ. ހިތް ފުރެންދެން ފެންޖަހާފައި ބުނީމެވެ. ވަންދޮރުން އަވަހަށް2މީހުންވެސް ނުކުމެގެންދާށެވެ.\nއަނބިމީހާ ވާހަކަދައްކަން ވަރަށް މަސައްކަތްކުރިއެވެ. ނަމަވެސް އެއްވެސް ފުރުޞަތެއް ނުދެމެވެ. އެއީ އެޙާލަތުގައި އިތުރަށް ދައްކާނެ ވާހަކައެއް އޮންނާނެ ކަމަށް ޤަބޫލުނުކުރެވޭތީއެވެ.\nއެކަނި2އަހަރުހުރެފައި2ވަނަ ކައިވެނިކުރީމެވެ. ދެވަނަ ކައިވެނީގައި މިހާރު ދެދަރިންވެސް ލިބިއްޖެއެވެ. ސިފައިންގެ ވަޒީފާއިންވެސް ވަކިވެ މިހާރު މިކުރަނީ އަމިއްލަ މަސައްކަތެވެ. ކަންތައްތައް އަދި ކުރިއަށްދަނީ ވަރަށް ރަނގަޅަށެވެ. އިން ޝާ ﷲ\nމިއަދުނޫހުން ގިނައިން ފެންނަނީ އަންހެނުންނަށް ފިރިހެނުން ލަނޑުދޭ ނުވަތަ ފިރިހެނުން ބޭވަފާތެރިވާ ވާހަކަތަކެވެ. އެހެންވެ އަޅުގަނޑުވެސް އަޅުގަނޑުގެ ޙަޔާތުގައި ދިމާވި ގޮތް ޙިއްޞާކޮށްލީއެވެ. ބުނެލަން އޮތީ ނުރައްކައުތެރި އަންހެނުންވެސް މަދެއް ނޫނެވެ.\n--އިބްރާހީމް / މިއަދުނޫހުގެ ކިޔުންތެރިއެއް


ބުނެދޭށޭ ރުހެމޭ 74-2 – Esfiya – Dhivehi Vaahaka Site\n- by dhiraa wish - 169- September 9, 2019\nމަޔާންގެ ކޮޅަށް ކުޅިފަސް ލިބެމުންދިޔަނަމަވެސް ނާކާމިޔާބު ޤަބޫލުކޮށް ކުޅިބައި ދޫކޮށްލުމުގެ ވިސްނުމެއް ރާސިލްނުގެންގުޅުނެވެ. އޭނައަށް ވާހަކަދައްކަން ލިބުނު ފުރުސަތުގައި ގޮނޑިން ތެދުވީ މަޔާންއާއި ދެކޮޅަށް ބިންދާލާނޭ ވާހަކަތަކެއް ސިކުނޑިއަށް އެއްކޮށްލައިގެން ހުރެއެވެ. ގޮނޑިން ތެދުވެ މޭޒުމަތީ އިން މައިކާއި ގާތަށް ލެފިލިވަގުތު އަލްހާން ރާސިލްގެ އަތުގައި ހިފެހެއްޓިއެވެ. ރާސިލް ވަގުތުން މޫނު އަނބުރާބަލާލިއިރު އަލްހާން ކޮށްލި އިޝާރާތާއިއެކު އެމޫނުގެ ކުލަ ވަގުތުން ބަދަލުވެގެންދިޔައެވެ. ދެލޯބޮޑުކޮށްލަމުން ބަލާލެވުނީ އަލްހާންގެ އެ އަމަލުން އެބުނަން އުޅޭ އެއްޗެއް ޤަބޫލު ނުކުރެވިގެންނެވެ.\nދެވަނަ ފަހަރަށްވެސް އަލްހާން ބޯހޫރާލިއެވެ. އޭރުން އެލޮލަށް ކަރުނަތައް ޖަމާވަމުންދިޔައެވެ. އަމިއްލަ އިހްތިޔާރުގައި އެއްވެސް މަޖުބޫރުކަމެއްނެތި ކުރިކުށަށް އެއްބަސްނުވެ އޭނަ އުޅޭނީ ކިހާ ދުވަހަކު ހެއްޔެވެ؟ އޭނަ ދެކޮޅު ހެދިޔަސް އެއީ ނުވާކަމަކަށް އޭނަ ނުކުރާކަމަކަށްވެދާނެ ހެއްޔެވެ؟ މީހަކަށް ނޭނގި ސިއްރުވެފައި އޮތަސް ވެރިއިލާހަށް ސިއްރުކުރެވިދާނެހެއްޔެވެ؟ އެހެންނޫނަސް ކުށަށް އެއްބަސްނުވެ ހުރެގެން ހިތަށް ހަމަޖެހުމެއް ލިބޭނީީކީ ނޫނެވެ. ޖަލުގެ ހަތަރުފާރުގެ ތެރޭގައި ވަގުތު ހޭދަކުރަން ފެށުނުފަހުން އަޒްހާންއާއިމެދު އޭނައަށް ނުވިސްނޭ އެންމެ ހިނދުކޮޅެއް ނުދެޔޭ ބުނުން ދޮގަކަށް ނުވާނެއެވެ. ކޮންމެ ރެއަކު ހުވަފެނުގައި އަޒްހާން އޭނައާއި ބައްދަލުކުރެއެވެ. ހުދު ފޭރާމުގައި އިސްޖަހާލައިގެން ބަހެއްނުބުނެ ހުރެ ބޭބެ ކުރިމަތީ ހުރެގެން އެ ކޮއްކޮ އެދޭގޮތް އަންގައިނުދޭ އެންމެ ރެއެއްވެސް ނުދެއެެވެ.\nރާސިލްއަށް އިތުރު ހަރަކާތެއްކޮށްނުލެވެނީސް އަލްހާން ގޮނޑިން ތެދުވިއެވެ. އެއާއިއެކު އެންމެންނަށް އަލްހާންއާއި ދިމާލަށް ބަލާލެވުނީ އަލްހާން ކުރަން އުޅޭކަމެއް ނުވިސްނިފައި ތިބެވެ. އަލްހާން ނަޒަރު ޝާދީންގެ މޫނަށް ހުއްޓުނުވަގުތުކޮޅު ކަރުނައިގެ ތެރެއިންވެސް ފަނޑުގޮތަކަށް ހިނިތުންވެލިއެވެ. އޭނަ ކުރަން މިއުޅޭ ކަންތަކުން އެ ދަރިފުޅުގެ ހިތަށް ތަސައްލީއެއް ލިބިއްޖެނަމަ ދެން ވެދާނެ އެއްވެސް ކަމަކަށް އޭނަގެ ފަރުވާލެއްނެތެވެ. އެއީ މިދުނިޔޭގައިވާ އޭނަގެ ކުޑަކުޑަ ފުރާނައެވެ. އޭނައާއިނުލާވެސް އެ ދަރިފުޅުގެ ވަށައިގެން އުފާވެރިކަންވުމަށް އޭނަ އެދެއެވެ.\n“އިއްޒަތްތެރި ޣާޒީ އަޅުގަނޑު ކުށަށް އިއުތިރާފުވަން…” އެ ޖުމްލަތަކާއިއެކު އެތަށް ލޮލެއްގެ ނަޒަރު އަލްހާންގެ މޫނަށް ހުއްޓުނެވެ. މަޔާންގެ ކަންފަތަށް އިވުނު ބަސްތައް ޤަބޫލުކުރަން ދަތިވިއެވެ. އަލްހާން ދުވަހުގެ ކޮޅުންވެސް ކުށަށް އެއްބަސްވެދާނެކަމަށް އޭނަ ހިޔެއްނުކުރެއެވެ. އޭރު ރާސިލް ހިތްހަމަނުޖެހިފައި އިނދެ އޭނަގެ އަތުގައި ހުރި ލިޔެކިޔުންތައް ބަންދުކޮށްލައިފިއެވެ. އިތުރަށް މި މައްސަލައާއިގެން ކުރިއަށް ދިޔުމުގެ ބޭނުމެއްނެތެވެ.\nހައިޒަލްއާއި ނައިނާއާއިދެމެދު ހައިރާންކަމުގެ ނަޒަރެއް ބަދަލުކުރެވުނެވެ. ޝާދީންގެ ލޮލަށް ބޮޑިވެގަތް ކަރުނަތަކާއިއެކު އަލްހާންގެ އަމަލާއިމެދު ހިތްހަމަޖެހުނުކަމަށް މޫނުގެ ކުލަތައް ހެކިވިއެވެ.\nޣާޒީގެ ސުވާލާއިއެކު އަލްހާން ދެވަނަ ފަހަރަށްވެސް އެބަސްތައް ތަކުރާރުކުރިއެވެ. އޭނައަށް ކުރިމަތިވި ސުވާލުތަކަށް ޖަވާބުދިނެވެ.\n“އަޅުގަނޑާއިއެކު މިކުށުގައި ބައިވެރިވި ދެފަރާތެއް އެބަވޭ… އަޅުގަނޑު އެދެން އެދެފަރާތުގެ އަރިހުން ކުށަށް އިއުތިރާފުވުމަށް…” ޣާޒީގެ ފަރާތުން ހުއްދަ ނަގައިގެން އަލްހާން އޭނަގެ ވާހަކައަށް އިތުރުކޮށްލި ވާހަކަކޮޅަށް އެންމެންގެ ސަމާލުކަން ދަމައިގަތެވެ. މަޔާންއަށްވެސް ބަލާލެވުނެވެ. އޭނައަށް އިނގިފައިވާ ގޮތުން އެކަމުގައި ބައިވެރިވެފައިވަނީ ދެފަރާތެކެވެ. ވީއިރު ތިންވަނަ ފަރާތަކީ ކޮބައިބާވައެވެ؟\nއައްމާރަށް މަސައްކަތްކޮށްދޭ ރިޔާޒު އެންމެ ހޫނުކަމާއިއެކު ގެނެސްދިން ހަބަރު އަޑުއަހަން ހުރެފައި ހަށިގަނޑަށް ވެރިވި ރުޅިގަނޑު މައިތިރިނުކުރެވިފައި ހުރެ މޭޒުމަތީގައި ހުރިހާ އެއްޗެއް އަތުކޮޅަށް ހޫރާލީއެވެ. މޭޒުމަތީ އިން ނޭމް ޕްލޭޓްއިން ޖަހާ އޮމާން މޭޒުގައި ކޫރުން އަޅުވާލިއެވެ. އޭނަގެ އަތްފޯރާ ހިސާބުގައި ހުރި ކަރުދާސްތައް ވިދާ ކުދިކުދިކޮށްލިއެވެ. އެވަރުންވެސް ރުޅި މައިތިރިނުވިއިރު އިސްތަށިގަނޑުގެ ތެރެެއަށް އަތްމަހާލިގޮތަށް އައްމާރު ހަޅޭލަވައިގަތެވެ.\n“އުނދަގުލެއްނު… އަމިއްލައަށް ބެނދިގެންދަމުން އެހެން މީހުން ބައިތިއްބާފައިދާން އެ ބޯގަނޑަށް ނޭނގުނީތަ؟ އަނެއްކާ އަނެއް މުސީބާތެއްނު މިޖެހުނީ…” އައްމާރު މޭޒުގައި އަތްވިއްދާލައިގެން ހުރިއިރު މޫނުން ފެނުނީ ކަމަކާއި ވިސްނާފަދަ ކުލަވަރެކެވެ. މާބްލްސްމަތީ ފުޑުވެފައި އޮތް ފޯނަށް ބަލާލަމުން އޭނަ ޗޮސް ކަނޑާލިއެވެ.\n“ޒާއިން… ގުޅާ އިޝާރަށް… ބުނޭ އަހަރެން ބައްދަލުކުރަން ބޭނުމޭ…” އިޝާރު އަމުރުކުރިއެވެ. އޭނަ ކޯޓް ރަނގަޅުކުރަމުން މޭޒު ވަށާލައިފައި ކެބިންއިން ނިކުތެވެ.\nއަމިއްލަ ހަލާކަށް އިންތިޒާރުކުރުމަކީ އޭނަ ކުރާނެކަމެއްނޫނެވެ. ސަލާމަތްވެވެން އޮތްގޮތަކުން އޭނަ ސަލާމަތްހޯދައިގަންނާނެއެވެ. ޖަލުގެ ތޭރިތަކުގެ ފަހަތަށްދާންދެން އަތްއުރާލައިގެން މަންޒަރު ދެކޭކަށް އޭނަ ނުހުންނާނެއެވެ. ބަލި ގަބޫލުކުރުމަކީ އޭނަ ދަންނަ ބަހެއްނޫނެވެ. ހާއްސަކޮށް އޭނަގެ ގަދަރުވެރި ސަހްސިއްޔަތާއިއެކު ކުރާނޭ ކަމެއްނޫނެވެ.\nދުނިޔެމައްޗަށް ނިވާއެޅިވިލާގަނޑުން ވާރޭ އޮއްސާލުމުގެ ކުރިން މަގުތަކުގައި ހަރަކާތްތެރިވަމުންދިޔަ މީހުން އެމީހަކު ދާން ބޭނުންވާ ތަނަކަށް ގޮސް އަވަދިވިއެވެ. އެތައް އިރަކު އިންޒާރު ދިނުމަށްފަހު ބާރުވަޔާއިއެކު ވާރޭ އޮއްސާލިއިރު ފަޅުވެފައިވާ ބީޗްގެ ހިލަ ގޮނޑިއެއްގައި ޝާދީން އިނީ ހަރަކާތެއް ނެތިފައެވެ. ވާރޭއާއި ހިޔާވާން އެކިދިމާލަށް މީހުން ދަމުން ގޮސް މުޅި ބީޗްއެކީހެން ފަޅުވެގެންދިޔައިރު ވާރެެއާއި ހިޔާވުމުގެ އެއްވެސް ހިޔާލެއް ޝާދީންގެއެއް ނެތެވެ. ވާރޭތިކިތައް އެ ހަންގަނޑުގައި ބޮސްދެމުން ނާރުތަކުގައި ފިނިކަން ހިލުވަމުންދިޔައިރު ޝާދީން އިނީ އެއްވެސް ކަމެއް އިހުސާސްވާފަދަ ހާލަތެއްގައެއްނޫނެވެ. ހޮޅިލައި ބިންދަމުންދިޔަ ރާޅުތަކަށް ބަލަހައްޓައިގެން އިންއިރު އެލޮލުގައިވީ ހާސް ހިތާމައެެވެ. ވާރޭތިކިތަކާއި ކަރުނަތައް އެކުވަމުންދިޔައިރު ތުންފަތުގައި ދަތްއަޅާލައިގެން އިނދެ ޝާދީން ނުރޯން ހިތްވަރުކުރިއެވެ. އެންމެފަހުން އޭނަގެ ހުރިހާ ހިތްވަރެއް ނެތިގެންދިޔައިރު ދެއަތުގެ ތެރޭ މޫނު ފޮރުވާލަމުން ޝާދީން ރޮއެގަތެވެ. އިރުކޮޅެއްވަންދެން ހިތް ފުރެދެން ރޮއެފައި ޝާދީން ނޭފަތް އެތެރެއަށްދަމާލިއެވެ.\n“ލީވް…” ވާރޭ ތުނިކޮށްލި ވަގުތު ޝާދީންއާއި ކައިރިވަމުން އައި ފިޔަވަޅުތަކުގެ އަޑު އިވިފައި ޝާދީން އެ އިންގޮތަށް އިނދެފައި އިއްވާލިއެވެ. ފިޔަވަޅުތަކުގެ އަޑުން އެކަނިވެސް އެއީ ކާކުކަން ޝާދީން ދެނެގަތީއެވެ. އިރުކޮޅެެެއްވަންދެން ރޮއެރޮއެފައި އިނދެފައި ޝާދީން އިސްއުފުލާ ބަލާލީ ރުޅިވެރިކަމާއި އެކުގައެވެ. އޭރު ޔަޒްދާން ހުރީ އޭނަ ހުއްޓިލި ހިސާބުގައި ހުއްޓުނުގޮތަށް ޝާދީންއަށް ނަޒަރު ހުއްޓާލައިގެންނެވެ.\n“ޝަވާ…” ދެހިޔާލެއްގައި ހުރެފައި ޝާދީންއާއި ގާތަށް ފިޔަވަޅެއް އަޅާލަމުން ޔަޒްދާން ގޮވާލިއިރު ޝާދީން އަނެއްފަރާތަށް އެނބުރިލިއެވެ. އެހާދުވަސްފަހުން ޔަޒްދާން އެހެން ގޮވާލުމުން ހިތަށްވީ އެންމެ ކުރިންވެސް ވީގޮތެވެ.\n“މިތަނުން ދޭ… އަހަރެން ޔަޒްދާންގެ ހަމްދަރުދީއެއް ބޭނުމެއްނޫން…” ޝާދީން އެއްވެސް އަސަރެއްނެތްގޮތަކަށް ބުނެލަމުން ބެންޗްއިން ތެދުވެ ދުރަށް ހިނގައިގަތްއިރު ޔަޒްދާން އޭނަގެ އުޅަބުއްޓާއި ހިސާބުގައި ހިފަހައްޓާލިއެވެ. ޝާދީންއަށް ހަރަކާތެއް ނުގެނެވެނިސް އެ ހިމަ އަތުގައި އިނގިލިތައް ހިންގާލަމުން ޔަޒްދާންގެ ދިގު އިނގިލިތައް ޝާދީންގެ އިނގިލިތަކުގެ ތެރެއަށް މަހާލީއެވެ.\n“މިބޯވާރޭތެރެއަށް ޝަވާ ދޫކޮށްލައިފައި ދާހާ ހިތްހަރުމީހެއްނޫނޭ އަހަންނަކީ… ޕްލީޒް.. އަހަރެން ކުރިމަތީ ހިތާމަތައް ނުފޮރުވާ އަހަންނާއި ހިއްސާކޮށްބަލަ… ތިލޮލުން ކަރުނަ ދެކުމަކީ އަހަންނަށް ކެތްވާރުކަމެއް ނޫނޭ…” ޔަޒްދާންގެ އަޑުގައި އެކުލެވިގެންދިޔަ ވޭނަކުން އެއަޑުގައިވީ އަސަރު އިތުރުކުރުވިއެވެ.\n“ކީއްވެ މިއަދު އަހަރެންގެ ކަރުނަތައް ދެކެން ޔަޒްދާންއަށް ކެތްނުވީ… އެދުވަހު ރަހުމެއްނެތި އަހަރެން ދޫކޮށްލައިފައިދިޔައިރުވެސް އަހަރެން ރުއީމޭ… ޔަޒްދާންއަށް އަސަރެއްކުރިތަ؟ އެދުވަހު ތިހިލަ ހިތަށް ނުކުރި އަސަރެއް މިއަދު ކުރަންޖެހޭ ސަބަބެއް އެބައޮތްތަ؟” ޔަޒްދާންގެ އަތުތެރޭގައި އޮތް އޭނާގެ އަތްތިލަ ވަކިކޮށްލަމުން ޝާދީން ބުނެލިއިރު ރުޅިއާއި ހިތާމަ އެކުވެގެން އުފެދުނު ބާރުގަދަ ޖަޒްބާތުން ޔަޒްދާންގެ ހިތުގައިވެސް ފާރުތައް ލައްވާލިއެވެ.\n“ޝަވާ… ޕްލީޒް… އަހަރެން އެދުވަހު އެގޮތަށް ކަންތައްކުރީ ޝަވާއަށް ރަނގަޅަކަށޭ… ޝަވާގެ އުފަލަށް… ޝަވާދެކެ ލޯބިވާތީ….” ޔަޒްދާން ޝާދީންގެ ކޮނޑުގައި ހިފައި އޭނައާއި ދިމާލަށް އަނބުރާލިއިރު އެދެލޮލުން ފެނުނީ ތަފާތު ކުލަވަރެކެވެ. ޝާދީންގެ ލޮލުގައި ވިދަމުންދިޔަ ކޮންމެ ކަރުނަތިއްކަކާއިއެކު އެ ފުންލޮލަށްވެސް ކަރުނަ ޖަމާވަމުންދިޔައެވެ.\n“މިހުރިހާ އަހަރެއްވަންދެން އަހަރެން ކުރި ހިތާމައާއި… ހިތުގައި އެޅި ވޭންތައް ޔަޒްދާންއަށް އިހުސާސްކުރެވިދާނެތަ؟ އަހަރެން އިހުސާސްކުރި ވޭނާއި ރިހުން… ޔަޒްދާންގެ ނަޒަރުގައި އުފަލަކީ އެއީތަ؟ ލޯތްބަކީ ހިތުގައި ޖައްސާ ރޮއްވުންތަ؟ ޕްލީޒް… ތިގޮތަށް އެއްވެސް މީހަކު އަހަރެން ދެެކެ ލޯބިނުވެބަލަ… އަހަރެން….” ޝާދީން ވާހަކަދައްކަމުންދިޔައިރު އެ ލޮލުގައި ވިދަމުންދިޔަ ކަރުނަތަކުން ހިތަށް އަސަރުކޮށްފައިވާކަން ހާމަވިއެވެ. ޝާދީންގެ ވާހަކަދައްކަނިކޮށް ޔަޒްދާން ޝާދީންގެ ތުންފަތުގައި އިނގިލި ހުރަސްކޮށްލަމުން އެ ޖުމްލަތައް މެދުކަނޑާލިއެވެ.\n“ޝަވާ ބޭނުންވަރަކަށް އަހަރެން ކުށްވެެރިކުރޭ… އަހަންނަކީ ޝަވާގެ ކުށްވެރިއެއް… އެކަމަކު އަހަރެން ޝަވާދެކެވީ ލޯތްބާއިމެދު ޝައްކުނުކުރޭ…. މިވީ ހަތަރު އަހަރުދުވަހުގެ ތެރޭ ޝަވާ މިހިތާއި ވަކިވި އެންމެ ހިނދުކޮޅެއްވެސް ނާނދެ… އަމިއްލަ ހިތްމަތީ ގާގަނޑެއް ބާއްވައިގެން އަހަރެން ކެތްކުރިވަރު އިންސާނަކަށް ނޭނގޭނެ….” ޔަޒްދާން ޝާދީންގެ އަތުގައި ހިފާލިގޮތަށް ގެނެސް މެޔާލައި ބޮޑިކޮށްލިއެވެ. އެ ހިތުގައި ރައްކާކުރެވިފައިވާ ކޮންމެ ލަފްޒަކަށް ދިރުންލިބި ދުލުން ބޭރުވަމުންދިޔައީ ޔަޒްދާންގެ އަމިއްލަ އިޙްތިޔާރަކާއިނުލައެވެ. ޝާދީންގެ ކަރުނަތައް އޭނަގެ ދުލުގައި ފުރާނަ އެޅުވިފަދައެވެ.\n“މިހަތަރު އަހަރު އަހަރެން ދިރިހުރިތޯވެސް އުޅުނު ހާލެއްވެސް ޔަޒްދާން ބަލާލިންތަ؟ އަހަރެން މަތިން މުޅިންހެން ހަނދާންނައްތާލީ… އެހެން އަންހެންކުއްޖެއް ދިރިއުޅުމަށް ގެނައީ… މިއަދު އަހަރެން ފެނުނީމަ ލޯބިވެގެން އުޅެގަންނަންވީ… ޔަޒްދާން އަހަރެން ދޫކޮށްލީ އަހަންނަކީ އަލްހާންގެ ދަރިއަކަށްވީތީ… ވީއިރު މިއަދު ތިޔައައީ ކީއްކުރަން އަހަންނަކީ އަދިވެސް އަލްހާންގެ ދަރިފުޅު…” އިރުކޮޅެއްވަންދެން ޔަޒްދާންގެ އަތުގެ ތެރޭ ރޮއެރޮއެ ހުރެފައު ޝާދީން ދުރުވެލިއިރު އެ ދެލޮލުން ފެނުނީ ރިހުމެވެ. ޔަޒްދާން ކަންތައްކުރިގޮތުން އޭނަގެ ހިތަށް ކުރި އަސަރު ޔަޒްދާންފަދަ އަނިޔާވެރިއަކަށް ނޭނގޭނެއެވެ. ޔަޒްދާން އިސްޖަހާލިއެވެ. އެއީ މާޒީގައި އޭނަ ޝާދީންއާއި ދިމާލަށް ބުނެލި ބަސްތަކެކެވެ. އެއީ ޝާދީން އެހަޔާތުން ދުރަށްލާން އޭނަ ހޯދި ބަހަނާއެއްކަން ޝާދީންއަށް އިނގޭނަމައެވެ. އޭނަގެ ހިތް ޝާދީންގެ ކުރިމަތީ ފުރަތަމަ ފަހަރަށް ހުޅުވާލިއިރުވެސް ޝާދީންގެ އެއްވެސްކަމެއް އޭނައަށް ސިއްރުވެފައެއް ނެތެވެ.\n“މިއަދު އަހަރެން ޔަޒްދާންގެ އެހީއެއް ބޭނުމެއްނޫން… މިވީ ހަތަރުއަހަރުދުވަހުގެ ތެރޭގައި ޔަޒްދާންއާއި ނުލާ އުޅެން އަހަރެން ދަސްކޮށްފީން… ކުރިންވެސް އަހަރެން އުޅުނުގޮތަށް އުޅުނަދީ…” ޝާދީންގެ ހަށިގަނޑު ވަށާލެވިފައިވާ ދެއަތް ނައްޓުވާލަމުން ޝާދީން ފަހަަތަށް ފިޔަވަޅެއް އަޅާލިއެވެ. ބޮޑު ކަރުނަތިކިތަކުން ލޯ ބަރާވެގެންދިޔަވެގެންދިޔައިރު ޔަޒްދާންގެ މޫނަށް ބަލަހައްޓައިގެން ހުރެފައި ޝާދީން ދުރަށް ދުއްވައިގަތެވެ.\n“ޝަވާ…” ޝާދީން ފަސްދީ ދަނިކޮށް ޔަޒްދާންއަށް ގޮވާލެވުނެވެ. ޝާދީން ހުއްޓުވަން ބޭނުންވެފައިހުރެ ޝާދީންއާއި ދިމާލަށް އަތްދިއްކޮށްލެވުނެވެ. ދެވަނަ ސިކުންތުގައި ކަރުއެލުވާލަމުން ޖީބަށް އަތްތިލަ ޖަހާލިއެވެ. ޔަޒްދާންގެ އަޑަށް އިޖާބަދިނުމެއްނެތި ކުރިއަށްދިޔައިރު ޝާދީންއަށް އޭނަގެ ހިތް ފަޅިފަޅިވަމުންދާ ފަދަ އިހުސާސެއް ކުރެވުނެވެ. އޭނަގެ ސިކުނޑިއަށް މާޒީގެ ހިޔާ އެޅުނު ވަގުތުކޮޅެކެވެ.\nޔަޒްދާން ހުދު ދޮންވެލިގަނޑުގައި ޝާދީން ދުވެފައިގޮސް ނިވާވަންދެން ބަލަހައްޓައިގެން ހުރުމަށްފަހު އެތާގައި ހުރި ގަހުގައި ބޯ ޖެއްސިއެވެ. ތުންފަތުގައި ބާރަށް ދަތްއަޅާލިއެވެ. އޭނަގެ މޭގައި ރިހުމެއް އުފެދިގެންއައެވެ. މާޒީގެ ރިހުންތައް އޭނަގެ ހިތުގައި ފާރުކޮޅުތައް އިތުރަށް ބޮޑުކޮށްލައިފިއެވެ. އެ ހަނދާންތައް އޭނަގެ އަމިއްލަ ނަފްސު އެހާބޮޑަށް ބަލިކަށިވިދުވަހެއް އަދި މިނޫނީ ނާދެއެވެ. މިއަދު މާޒީ އެހެންސިފައެއްގައި އޭނައާއި ބައްދަލުކޮށް އޭނަގެ ހިތުގެ ހާލަތު ޝާދީންގެ ކުރިމަތީ ބޭޒާރުކޮށްލައިފިއެވެ. އެތައް ދުވަހެއްވަންދެން އޭނަގެ އަމުރުތަކަަށް ބޯލަނބައި ކިޔަމަންތެރިކަން އަދާކުރުމަށްފަހު އޭނަގެ ހިތްވެސް އޭނަގެ އަތްދަށުން ވީއްލިގެންދިޔައީއެވެ.\nޖައްވު ހަލަބޮލިކުރަމުންދިޔަ ވައިރޯޅިތަކާއި އޭނަގެ ހިތުގެ އާޙްތައް ހަވާލުކުރަމުން ޔަޒްދާން ޝާދީން ނިވާވެގެންދިޔަތަން ބަލަންހުރުމަށް ޝާދީން ދިޔަދިމާނޫން އެހެންދިމާލަކަށް ހިނގައިގަތެވެ. ރާޅުތަކާއި އޭނަގެ ފިޔަވަޅުތައް ހަވާލުކުރަމުން އޮއްސެމުންދިޔަ އިރާއި ދިމާލަށް ދިޔައިރު ޔަޒްދާންގެ ހިޔާލުގެ ލޯގަނޑަށް ދުވަސްތަކެއް އަރާފޭބިއެވެ. އޭރު ތަރުތީބެއްނެތި ބިމަށް ފައިބަމުންދިޔަ ވާރޭ ތިކިތައް އޭނަގެ ހަނދާނުގެ ކޮންމެ ސަފްހާއެއްގެ ކުލަ ގަދަކޮށްލަދިނެވެ. އެދުވަހުވެސް އެއީ ވިއްސާރަ ދުވަހެކެވެ. އެއް މަންޒިލެކެވެ. ތަފާތުވީ މަންޒަރާއި ވަގުތެވެ. ހާލަތެވެ.\nހެނދުނުއްސުރެ ވިއްސާރަ ވިލާތަކުން އުޑުމަތި ބައްދަމުން އައިސްފައި ވިލާތަކަށް އޮބިނޯވިގެން ވާރޭ އޮއްސައިގަތީ މެންދުރުވީފަހުންނެވެ. ހެނދުނުއްސުރެ ފިނިރޯޅިތައް ޖެހިޖެހިފައި އޮވެފައި ވާރޭވެހެންފެށުމުން ފަޒާގައި ހިފާލީ ކަށިތައް ފޫއަޅުވާލާހާ ފިނިކަމެކެވެ. ބާރުގެ ވަޔާއިއެކު އެކިދިމަދިމާލަށް ވާރޭތިކިތައް ވިއްސަމުންދިޔައިރު ދޭތެރެއަކުން އަންނަ ގަދަ ވައިގައި ގަސްތައް ހެލިގަންނަ އަޑު ވާރޭގެ ބަރުހެލި އަޑުގެ ތެރެއަށް އޮބިގެންދެއެވެ.\nކޮލެޖްގެ ކްލާސްތައް ނިމޭ ގަނޑިއާއި ދިމާކޮށް އޮއްސާލީ ކެރިގަނޑުގެ ސަބަބުން ބޭރަށް ނުދެވި ކްލާސްތައް ނިންމާފައި ނިކުތްކުދިންތައް ނިކުންނަ ދޮރުދޮށަށް ޖަމާވަމުންދިޔައެވެ. އޭރު ވާރޭ ކުރިއަށްވުރެ ބޯކޮށްލައިފައިވާއިރު ދޮރުމަތީ ފެންކޯރު ދެމެމުންދިޔައެވެ. އުޑުމަތި ފޮރުވާލައިފައިވާ އަނދުން ކުލައިގެ ވިލާތަކުގެ މަތިމައްޗަށް ވިލާތައް އެއްވަމުންދިޔައިރު މިއިން އިރަކު ވާރޭ ހުއްޓާލާނެހެން ހިޔެއްނުވެއެވެ.\nޝަބްނަމް ތިކިތަކެއްފަދައިން މިނިވަންކަމާއިއެކު ފަޒާގައި ބުރުޖަހަމުންދިޔަ ވާރޭތިކީގެ ހަރަކާތްތައް ދެކެން ހުރެފައި ދޮރަށް ލެގިލައިގެން ހުރި އަންހެންކުއްޖާ ކުރިއަށް ފިޔަވަޅެއްއަޅާލަމުން ވާރޭ ތެރެއަށް އަތްދިއްކޮށްލިއެވެ. ސިކުންތުކޮޅެއްގެ ތެރޭގައި ވާރޭގެ ތިކިތައް އެ އޮމާން ހަންމަތީ ވިދަންފެށިއިރު ލޯމަރާލަމުން އެ ކުއްޖާ މޫނު އުފުލާލިއެވެ. ވާރޭގެ އެތަށް ހާސްތިކިތައް އެ މޫނުގައި ފިރުމަމުން އެ ތުނި ތުންފަތުގެ ތެރެއަށް ވަންނަމުންދިޔައިރު އެ ރީތި ހޫރެއްފަދަ ކުއްޖާއަށް އެތައް ޒުވާނުންގެ ދަހިވެތި ނަޒަރުތައް އަމާޒުވިއެވެ. އެތައް ފޯނެއްގެ ކެމެރާގެ އަމާޒަކަށް އެ މޫނުވިއެވެ. ފޯނުގެ ލައިޓްތައް މޫނަށް އެޅެން ފެށުމާއިއެކު އެ ކުއްޖާ ލޯހުޅުވާލަމުން ބަލާލީ ނުރުހުމުގެ ނަޒަރަކުންނެވެ. ރުޅިވެރިގޮތަކަށް އެ ޒުވާނުންނާއި ދިމާލަށް ކަޅިއަޅާލުމާއިއެކު އެ މީހަކު ކުރަންތިބި ކަމަކާއި މަސްއޫލުވެއްޖެއެވެ.\nއަތުގައި އޮތް ގަނޑިއަށް ނަޒަރެއްދެމުން އެ އަންހެންކުއްޖާ ވެހެމުންދިޔަ ވާރޭއަށް ފަރުވާލެއްނެތި މޭގައި ދަބަސް ޖައްސާލައިގެން ހުރެ ގޭޓާއި ދިމާލަށް ހިނގައިގަތެވެ. މާދުރަށް ނުދެވެނީސް ކޯރުގެ ފެންގަނޑު ދެފަރާތަށް ބުުރުއްސަމުން ދުވެފައި އައި ޒުވާނަކު އެ އަންހެންކުއްޖާގެ އިސްތަށިގަނޑާއި ކުޅެލިއެވެ.\n“ކިހާ ދެރަކަމެއް… މި ކައްޑަދެވިތައް…” ފަސްއެނބުރިބަލާލެވުނުއިރު ރުޅިވެރިކަމާއިއެކު ޝާދީން އަމުނާލަން ތައްޔާރުވި ޖުމްލަތައް އަރުތެރެއަަށް ހިނދިގެންދިޔައީ އޭނަގެ ކުރިމަތީން ފެނުނު ސޫރައަކުންނެވެ. ލާނެތްގޮތަކަށް ހެވިފައި ހުރެ އެޒުވާނާ ބަލާލިގޮތުން ޝާދީންއަށް އޭނަގެ ތުންފަތުގައި ދައެގަނެވުނެވެ.\n“ސީރިއަސްލީ ކައްޑަދެވިއޭ… މިކުއްޖާ ކޮންތާކުން ދަސްކުރާހާ މޮޅެތި ބަސްތަކެއްތަ؟” ވާރެއިން ސަލާމަތްވާންވެގެން ބޯމަތީ ދަބަސް އަޅައިގެން ހުރެފައި އެންމެ ކައިރިއަށް ހުރި އަސްކަނިދޮށަށް ދެމިގަންނަމުން ޔަޒްދާން ވާހަކަދެއްކިއެވެ. އޭރު ދެންމެ ފެނުނު މަންޒަރަކުން އޭނައަށް ހުރެވުނީ ހިނިއައިސް އެއްކޮލަށް އަޑިއަޅުވާލައިގެންނެވެ. ފިރިހެންކުއްޖެއް ދެލޮލުން ޝާދީންއާއި ދިމާލަށް ބަލާލިޔަސް އެދެލޮލުން އެ ކުއްޖަކު ރޮލާކާލާނޭކަން އޭނަ ދަނެއެވެ. ރީތިކަން ހުސްކޮށްލައިގެން ހުއްޓަސް ވަރެއްގެ ރުޅިގަނޑެއް ދެއްވާފައި ހުންނަ އަންހެންކުއްޖެކެވެ.\n“ދާން ގާތު ކިތައްފަހަރު ބުނާނީ އެގޮތަށް އައިސް ސިއްސުވާނުލާށޭ… ނަސީބެއްނު ދަބަހުގެ ވަރު ދައްކާނުލެވުނުކަން… ވާވް… އެންމެ ސަޅި ވަގުތަށް ވާރޭވެހެންމިފެށީ…. ލެޓްސް ގޯ…” ޝާދީން ރަކިނުވާވެގެން މައުޞޫއު ބަދަލުކޮށްލިގޮތަށް ޔަޒްދާންގެ އަތުގައި ހިފާ ދަމާލިއެވެ. އަސްކަނިދޮށަށް މުޅީން ނުވަދެ ހުރިއިރު އޭނަ ހުރީ ތެމިފޯވެފައެވެ.\n“ވާރެއާއި ތެމިގެންދާން… ނޯވޭ… މިދިޔަފަހަރުވެސް ޝަވާއާއި ހެދި ބަލިވިގޮތަށް މަށަށް ހިންދެމިލެވޭވަރު މިވީ އަދި ކިރިޔާ…. އަނެއްކާ ބަލި އެނދުގައި އޮންނަންވީ.. މިކުއްޖާގަނޑަށް ވެގެން ވަންޏާ މަގޭ އަބަދު ފުޑާލައިފައި އޮންނާނީ… އެކަމަކު ލޯބިވެޔޯ…” ވާރޭގެ ނަން އިވުމާއިއެކުވެސް ޔަޒްދާން އަނގަޔަށް ގޮތެއްހަދާލިއެވެ. ވާރޭދެކެ ޔަޒްދާންވަނީ އަމަށަކު ފޫއްސެއްނޫނެވެ. ފިނި މޫސުމަކީ އޭނަައާއި އެންމެ ނުގުޅޭ މޫސުމެވެ. ކިރިޔާ ވާރޭކޮޅެއް ވެހިލިޔަސް އޭނަގެ ބަލިގަނޑު ހިލިގަންނާނެއެވެ.\nޔަޒްދާންގެ ބަސްތައް އަޑުއިވުމާއިއެކު ވާރެއާއިހެދި މޮޔަވެފައިހުންނަ ޝާދީން ވަގުތުން މޫނުމައްޗަށް ނުރުހުމުގެ ކުލަވަރު ވެރިކުރުވިއެވެ. ހިތްހަމަނުޖެހިފައި ހުރިކަން އަންގާލަންވެގެން ޔަޒްދާންއާއި ދިމާލަށް ކަޅި އަޅާލިއެވެ. ބަހެއްވެސް ބުނުމެއްނެތި ވާރެއާއި ތެމިގެން ޔަޒްދާންއާއި ދުރަށް ހިނގައިގަތުމާއި ޔަޒްދާން އިސްތަށިގަނޑަށް އަތްމަހާލަމުން އެއްމިޔަކަނިން ހިިނިިތުންވެލިއެވެ. ޝާދީންގެ ފަހަތުން ނުދާން ހުރިހެން ހީވި ވަގުތުކޮޅަކަށްފަހު ޔަޒްދާން ވާރޭތެރޭގައި ދުވެލައިފައި ގޮސް ޝާދީންއާއި އަރާހަމަކުރިއެވެ. އެއާއިއެކު ޝާދީން ފިޔަވަޅުތައް ހަލުވިކޮށްލިއެވެ.\n“ޝަވާ ދެން ތިވަރު ނުވިޔަސް އޯކޭއޭ… މިހިރީ ތެމެވިފައެއްނު… ދެން މިޔަށްވުރެ ބޮޑަކަށް ނުއެއް ތެމެވޭނެ…” ޝާދީން ހުއްޓުމެއްނެތި ކުރިއަށްދާންފެށުމުން ޔަޒްދާން ޝާދީންގެ އަތުގައި ހިފާ ދަމާލިގޮތަށް އޭނައާއި ދިމާލަށް އަނބުރާލިއެވެ. ޔަޒްދާންގެ ފިރިހެންވަންތަކަމުގެ ދެވަނައެއްނުވާ މޫނާއި ނަޒަރު ހަމަވިވަގުތުކޮޅަކަށްފަހު ޝާދީން ތުންއަނބުރާލަމުން ދުރަށް ހިނގައިގަތެވެ.\n“ޝަހާދެއް މިބުނީ ބޯހަރުކުއްޖެއް ދެއްވާފައި މިހުރީ މަށަށް… ބޭބީ… އިފް ޔޫ ޓޭކް އަ ސްޓެޕް އެހެޑް މީ އައިމް ގޮނަ ހަގް ޔޫ….” ޔަޒްދާން ދެފަރާތަށް ބޯހޫރާލަމުން ހިތާއި ހިތުން ކިޔާލިއެވެ. ދެވަނަ ސިކުންތުކޮޅުގައި އޭނަ ބުނެލި އެއްޗަކުން ޝާދީން އެނބުރިބަލާލިއިރު އެދެލޯ ކުރިއަށްވުރެ ބޮޑުކޮށްލެވިފައިވެއެވެ. އޭރު އެދެޒުވާނުންނަށް ތިބެވުނީ ގޭޓް ކުރިމަތީގައެވެ. ވިއްސާރަ ދުވަހަކަށްވާތީ މަގުމަތީ މީހުން މަދުވެފައިވީކަމުގެ ފައިދާ ނަގައިގެން ޝާދީން ޔަޒްދާންއަށް އަތުނުވާންވެގެން ދުރަށް ދުއްވައިގަތެވެ. ޔަޒްދާންވެސް ޝާދީންގެ އަތުކުރަން އެތައްއިރަކު ވާރޭގެ ތެރޭގައި ދުވުމަށްފަހު ފާރަށް ލެގިލިއެވެ. އޭރު ލޯމަރާލައިގެން ހުރެ ޝާދީން އަވަސްވެފައިވާ ނޭވާތައް ހަމަޔަކަށް އަޅުވަމުންދިޔައެވެ.\n“ބުނާނެޔޯ ލޯބިވެޔޭ…” އެ ބަސްކޮޅާއިމެދު ހިތްހަމަނުޖެހިފައިހުރި ޝާދީންއަށް އެކަން އަންގާނުލައެއް ނުހުރެވުނެވެ.\n“އޯ… އެކަމާތަ ޝަވާ މާވަރުގަދަ ރުޅިއެއްމިއައީ… އަހަރެންދެކެ ލޯބިވާވަރު ބޯޑުކަމުން ކެތްނުވީދޯ… ޓޫ ބޭޑް… ކައްޑަދެވިއަށް ގޮވާފައިވެސް ޗާމިން ބޯއީ ޔަޒްދާންގެ ކާރސްއަށް ފޯލްވީއޭ ދޯ…” ޔަޒްދާން ޝާދީންއާއި ދިމާކޮށްގަތެވެ. ކޮލެޖުން ފެނުނު ފުރަތަމަ ދުވަހު އޭނައާއި ދިމާލަށް ޝާދީން ބުނެލި ބަސް ހަނދާންކޮށްދިނީވެސް ޝާދީން ލަދުގަންނަވާލަންވެގެންނެވެ.\n“ވަރަށް ފޫހިވޭ ދާން… ހަމަ އޮޅިގެންކަން އިނގޭއިރުވެސް ދިމާކުރަނީއޭ…” ޝާދީން ތުންކޮޅު އޫކޮށްލިއެވެ. އެވަގުތު ޝާދީންގެ ދެފަރާތުން ޔަޒްދާން އަތްވިއްދާލުމާއިއެކު ޝާދީން ހީނގަަތްފައި ޔަޒްދާން ދުރަށް ކޮއްޕާލިއެވެ.\n“ސާބަހޭ… ތިއީ ލޯޔަރެކޭ… ކޮބާތަ މަގުމަތީގެ އަދަބުތައް….” ޝާދީން ލޯހަނިކޮށްލަމުން ޔަޒްދާންއާއި ދިމާލަށް ބަލާލިއެވެ. އެވަގުތު ޔަޒްދާންގެ މޫނަށް ވެރިވިކުލަވަރު ދެކެން ހުރެފައި ޝާދީން ދުރަށް ދުއްވައިގަތެވެ. ވަކިހިސާބަކަށް ގޮސްފައި ޝާދީން އެނބުރި ޔަޒްދާންއާއި ދިމާލަށް އަތްދިއްކޮށްލިއެވެ. ޔަޒްދާން ދުވެފައިކަހަލަ ގޮތަކަށް އައިސް ޝާދީންގެ އަތުގައި ހިފާލުމުން ދެޒުވާނުންގެ އިނގިލިތައް ލާމެހިގެންދިޔައިރު ނަޒަރު ސީދާވިއެވެ.\nވާރޭގެ ތެރޭގައި ދެލޯބިވެރިން އަތުގުޅާލައިގެން ކުރިއަށް ދިޔައިރު ޔަޒްދާންގެ ނަޒަރު ހުއްޓިފައި ހުރީ ޝާދީންގެ މޫނަށެވެ. ޝާދީން ކޮންމެވެސް ވާހަކައެއް ދައްކަމުން ހެމުންދިޔައިރު ޔަޒްދާންއަށް ހުރެވުނީ އެ ރީތިކަމަށް ގެއްލިފައެވެ. ވާރެއާ ތެމިގެން ހުންނައިރު ޝާދީންގެ ރީތިކަން ދެގުނަވާކަން އޭނައަށް ފާހަގަކުރެވިފައިވެއެވެ. އެ ފަން އިސްތަށިގަނޑު ދެފަރާތުން މޫނުގައި ތަތްލާފައިވާއިރު މޫނުމަތީ ފެންތިކިތައް ދެމެމުންދިޔައެވެ. ފިޔާތޮށި ތުންފަތްމައްޗަށް ފެންތިކިތައް ތިރިކޮށްލައިގެން ތިބިއިރު ފިނިފެންމަލެއް ފިޔައިގައި ފެންތިކިތައް ވިދަމުންދާފަދައެވެ. ޔަޒްދާންގެ ހިތުގެ ތެޅުން ބާރުވެލާ ކޮންމެ ހިއްސަކަށް އަސަރުކުރިއެވެ. އެއިން ކޮންމެ ސިފައެއް ހިތުގައި ވަކީން ބޮޑަށް ފެވުނެވެ.\nއަތުގުޅާލައިގެން އައިސް ދެޒުވާނުން ވަކި ހިސާބަކުން ވަކިވީ ދެމީހުންގެ ގެވެސް މަގުގެ ދެފަރާތުގައި ހުންނާތީ މަގުގެ ދެކޮޅަށް ދާން ޖެހޭތީއެވެ. ބޮޑު މަގުންލާފައި ޝާދީން ގޮސް ހަނި ގޯޅިއަކަށް އެޅުމާއިއެކު ޔަޒްދާން ދެޖީބަށް އަތްޖަހާލަމުން އެވަރޓަންއާއި ދިމާލަށް ހިނގައިގަތީ ތުނބުން ރާގެއް އަޅުވާލައިގެން ހުރެއެވެ. އެ މޫނުމަތީގައިވީ ހިނިތުންވުމާއިއެކު އޭނަގެ އުފާތައް ވެހެމުންދާ ވާރެއާ ހިއްސާކުރަމުންދިޔައިރު ޔަޒްދާންއަށް ނޭނގުނީ އޭނަގެ ކޮންމެ ހަރަކާތަކަށް ތޫނު ލޮލެއްގެ ނަޒަރު ހުއްޓިފައިވީކަމެވެ. ޝާދީންއާއި އޭނައާއިމެދު ހިނގައިދިޔަ އެ ލޯބި ވަގުތުކޮޅު އެހެން ފަރާތަކުން ދެކުނު ކަމަކެވެ.\nވާރެއާއި ތެމެމުން ވައިގެ ހަމަތަކާއި އެއްގޮތަށް ނަށަމުން ކުރުނީސް ކުރަމުންދިޔަ ގަސްތަކުގެ ތެރެއިން ހިނގާލައިފައި އައިސް ޔަޒްދާން ފަސްބުރީގެ އެވަރޓަންގެ ކުރިމައްޗަށް ހުއްޓުނެވެ. ތެމިފައި އޮތް ދަބަހުން ކާރޑްނަގަން ބުރަކަމަކަށްވެފައިހުރެ ޔަޒްދާން ދެފަހަރަކު ދޮރުގެ އެއްފަރާތެއްގައި އިން ބެލްއަށް ފިއްތާލިއެވެ. އިރުކޮޅެއްނުވަނީސް މިލީނާ އައިސް ދޮރުހުޅުވާލުމާއިއެކު ޔަޒްދާންއަށް ލޯމަރާލަމުން މޫނަށް ގޮތެއް ހަދާލެވުނީ މިލީނާ ހިތްހަމަނުޖެހޭނެކަން އިނގޭތީއެވެ.\n“ދަރިފުޅު ބަލައިދާނަމޭ ބައްޕަ ބުނުއްވި… ބައްޕަ ދުރުވަންދެން މަޑުނުކޮށް ވާރެއާއި ތެމިގެން ދަރިފުޅު އައީދޯ… ދާން.. ކިތައްދުވަހު މަންމަ ބުނާނީ ފިންޏަށް ދަރިފުޅު ބަލިއިރު ވާރޭތެރެއަށް ނުނިކުންނާށޭ…” ޔަޒްދާންއަށް އެތެރެއަަށް ފިޔަވަޅެއް އަޅާލާނޭ ފުރުސަތެއްވެސް ދިނުމެއްނެތި މިލީނާ ވާހަކަދެއްކިއެވެ.\n“މަންމާ ސޮރީއޭ… ވާރޭ ފެނުނީމަ އަޅުގަނޑު ހަނދާންނުހުންނަންޏާ ކީއްކުރާނީ… ދެންވެސް އަޅުގަނޑު އެތެރެއަށް ވައްދަބަލަ… ހީކަރުވައިގަނެގެން ގޮސް ގަނޑުވަނީއޭ…” މިލީނާގެ ފަރާތުން ސަލާމަތް ވާންވެގެން ޔަޒްދާން އެކްޓެއް ޖައްސާލިއެވެ. ދެއަތް ގައިގައި ވަށާލަމުން ތުންފަތް ތުރުތުރުލާގޮތް ދައްކާލުމާއިއެކު މިލީނާ މާބްލްސްތައް ތެމިދާނެތީވެސް ފަރުވާލެއްނެތި ޔަޒްދާން އެތެރެއަށްވެއްދިއެވެ.\n“ދޭ ތެތްއެއްޗެހި ބަދަލުކޮށްލަން… މިގަނޑީގައި ފެންވަރަން ނުހަދާތި… ހޫނު ފެނުން ގައިދޮވެލާނީ އެހެންނޫނީ ފިނިހިފާފާނެ… ދަރިފުޅު ނިކުންނަންވާއިރަށް މަންމަ ހޫނުބުއިމެއް ގެންގޮސްދޭނަން…” މިލީނާ ކުޑަކުއްޖެއްފަދައިން ޔަޒްދާންއަށް ކިޔައިދޭންފެށުމުން ޔަޒްދާންގާތަށް ހިނިއައެވެ. މަންމައަށް އޭނަ ދުވަހަކު ބޮޑުނުވާނެއޭ ހިތަށްއެރިއެވެ. އޭނަ ކިނބިއްސެއް އަޅާލިޔަސް މިލީނާ ކަންބޮޑުވެގެން ހީވާނީ އެހެންފަދަކަމެއް ހެންނެވެ. ޔަޒްދާން އޭނަގެ މަންމަގެ ގައިގައި ބައްދާލިގޮތަށް ދުވެފައި ސިޑިން އަރަންފެށުމުން މިލީނާ އަޑުލިއެވެ. ސިޑިބަރިތެމި މާބްލްތައް މަތިން ކައްސާލަފާނެކަން ހަނދާންކޮށްލަ ދިނެވެ. ކުދިންބޮޑުވިޔަސް މިލީނާއަށް ކުޑަކުދިންނަކާއި ތަފާތެއް ނުކުރެވެއެވެ.\nނޫކުލައާއި އަޅިކުލައިން ޕެއިންޓްކުރެވިފައިވާ މާސްޓަރ ބެޑްރޫމްއަށް ވަދެގެން ދިޔަގޮތަށް ޔަޒްދާން ފާހަނަވަދެ ލައިގެން ހުރި ގަމީސް ގަޔާއި ވަކިކޮށް ދާވަށިގަނޑުގެ ތެރެއަށް ވައްޓާލިއެވެ. އަތުގައި އޮތް ދަބަހުގައި ހުރި ސާމާނު މޫނުދޮންނަ ތަށިވަށައިގެން ލެވިފައިވާ މާބްލްގަނޑު މައްޗަށް ހުސްކޮށްލިއެވެ. އެވަގުތު ފޯން ވައިބްރޭޓްވީ އަޑުއިވިފައި ޔަޒްދާން ފޯން އަތަށްނެގިއެވެ.\n“ސީ ޔޫ އެޓް އެއިޓް… ލަވްޔޫ ދާން…” ޝާދިންގެ ކުރުކުރު ލޯބީގެ މެސެޖުން ޔަޒްދާންގެ ތުންފަތްމައްޗަށް ގެނައި ހިނިތުންވުން ދެލޮލާއި ހަމަޔަށް ފޯރިއެވެ. އެ މެސެޖުގެ ޖަވާބަކަށް ރަތްކުލައިގެ ހިތްތަކެއް ފޮނުވާލުމަށްފަހު ފާރުގައި ހަރުކުރެވިފައިވާ ކަބަޑްގެ ތެރެއަށް ފޯންލުމަށްފަހު ޖީންސްގެ ގޮށްތައް ނައްޓުވަމުން ފެންވަރަން ހާއްސަކުރެވިފައިވާ ބަޔަށްވަދެ އެތަނުގެ ވަށައިގެންވާ ބިއްލޫރި ދޮރުތައް ލައްޕާލިއެވެ.\nތިރީސްވަރަކަށް މިނެޓްފަހުން ޔަޒްދާން ފާހަނައިން ނިކުމެގެން އައިރު ތަރުތީބެއްނެތި ހޭވިފައި އޮތް އިސްތަށިގަނޑުން ފައިބަމުންދިޔަ ފެންތިކިތަކުން ޓީޝާޓުގެ ކަރުމަތި ފޯވަމުންދިޔައެވެ. އަޅިކުލައިގެ އަތްކުރު ޓީޝާޓަކާއި ކަކުލާއި ހަމަޔަށް އޮތް ޓޭންކުލައިގެ ސޯޓްގައި ހުރިއިރު މޫނާއި ތުންފަތް ރަތްވެފައިވަނީ ފިނިބޮޑުވެގެންނެވެ. ދެއަތް ދެއަތާއި އުނގުޅަމުން ނިކުމެގެން އައިސްފައި ޔަޒްދާން ހީޓަރު ޖައްސާލިއެވެ. ބޮލުގެ އިސްތަށިގަނޑުގައި ޖެލްލާންވެގެން އިސްކޮޅުހާ ދިގު ލޯގަނޑު ކުރިމައްޗަށް ހުއްޓިފައި ލޯގަނޑަށް އެޅިފައިވާ މިޙުރާންގެ ސޫރަ ފެނިފައި ޔަޒްދާންއަށް ފަސްއެނބުރިބަލާލެވުނެވެ. ބެލްކަންޏަށް ނިކުމެވެން އިންނަ ބިއްލޫރި ބިތާއި ޖެހިގެންކަހަލަގޮތަކަށް އިން ސޯފާގައި މިޙުރާން އިންއިރު ނަަޒަރު އަމާޒުވެފައިވީ ޔަޒްދާންގެ މޫނަށެވެ. ޔަޒްދާން ހައިރާންވިއެވެ. މީގެ ކުރީންވެސް އޭނަގެ ކޮޓަރިއަށް މިޙުރާން ވަދެފައިވަނީ އިނގިލިތަކުން ގުނާލެވޭހާ މަދުފަހަރެއްގައެވެ. ހިތުގައި ސުވާލު އުފެދުނީ މިއަދު ބައްޕަ ކޮޓަރިއަށް ދުރުވާންޖެހޭ ސަބަބެއް ނޭނގިފައެވެ.\n“ބައްޕާ ކަމަކުތޯ…” ސްޓޭންޑްގައި ތުވާލި އަޅުވާލަމުން ޔަޒްދާން ސޯފާއާއި ދިމާލަށް ފިޔަވަޅު ނަގަންފެށިއެވެ. މިޙުރާން އެއްއަތުން ސޯފާގައި ޖަހާލަމުން ޔަޒްދާންއަށް އިށީންނުމަށް އިޝާރާތްކުރިއެވެ. ޔަޒްދާން ޖެހިލުންވެފައިވެސް އިށީދެލީ މިޙުރާންއާއި ދާދިގާތުގައެވެ. އެއާއިއެކު މިޙުރާން ފުންނަޒަރަކުން އޭނަ ދަރިއެއްފަދައިން ދެކެމުން އަންނަ ޔަޒްދާންގެ މޫނަށް ބަލާލިއެވެ.\n“ދަރިފުޅާއި ޝާދީންއާއި އޮންނަނީ ކޮންގުޅުމެއް…” އެއީ މިޙުރާންގެ ފަރާތުން ޔަޒްދާން އުއްމީދުވެސް ނުކުރާފަދަ ސުވާލެއްކަން އިނގުނީ އެ ހަށިގަނޑަށް އައި ބަދަލުތަކުންނެވެ. ސިހިފައިކަހަލަގޮތަކަށް ހަށިގަނޑު ސީދާވެގެންދިޔައިރު ދެވަނަ ސިކުންތުގައި ޔަޒްދާން އިސްޖަހާލައިފިއެވެ. އެސުވާލަށްދޭނޭ ޖަވާބު ހިތުގައި އޮތަސް ޔަޒްދާން ފަސްޖެހުނެވެ. އޭނަގެ އުމުރުގެ ޅަކަމާއިއެކު އޭނަގެ ފަރާތުން ބައްޕަ އެފަދަކަމަކަށް އުންމީދުނުކޮށް ހުރެފާނެއަތީ ފާޅުކުރަން ޖެހިލުންވިއެވެ. އިސްއޮބާލިގޮތަށް އިނދެވުނީ މިޙުރާންގެ ސީރިޔަސް މޫނަށް ބަލާލަން ނުކެރިފައެވެ. މިޙުރާންއަށް ދަރިފުޅުގެ މޫނަށް ބައްލަވާލެއްވުނީ ހިތާމައާއި ހަމްދަރުދީގެ ނަޒަރަކުންނެވެ. އޭނަގެ ވާހަކަތައް އިވުމަށްފަހު އެޅަހިތް ކުދިކުދިވެގެން ދާނޭކަމީ ޔަގީންކަމެކެވެ.\n“ބައްޕައަކަށް ނޭނގެ ދާންއާއި ޝާދީންގެ ދެމެދުގައި އެފަދަ ގުޅުމެއް އުފެދުނީ ކޮންގޮތަކަށް ކަމެއް… އެކަމަކު ބައްޕައަށް އިނގޭ ކަމަކީ ދަރިފުޅުމެން ދެކުދިންނަކީ ފަސޭހަކަމާއިއެކު ގުޅެވޭނޭ ދެކުދިންނެއް ނޫންކަން… އަލްހާންއާއި ބައްޕައާއިމެދު އޮންނަ ވާދަވެރިކަން ދާންއަށް ރަނގަޅަށް އިނގޭނެ… ބައްޕަ އެމީހުންނާއިމެދު ބުރަހިތެއް ނުގެންގުޅުނަސް އެމީހުންގެ ހިތުން އެކަން ދުވަހު ފިލުވައެއްނުލާނެ… ގޮތްދޫނުކުރުމާއި ގޮތުގައި ހިފަހެއްޓުމަކީ އެމީހުންގެ ކަށީގައި ހިފާފައިވާ އާދަތައް… އެ މީހުންނަށް ދެކޮޅުވެރިވާ ބަޔަކަށް ވެވެން އޮތް ގޮތަކަށް ދަތިކުރާނެ…” މިޙުރާން ވާހަަކަދައްކަމުން ދިޔަވަރަކަށް ޔަޒްދާންގެ މޫނަށް ސުވާލުތައް އަރާފޭބިއެވެ. ހިތުގައި ބިރުވެރިކަމެއް ދައުރުވާންފެށިއެވެ.\n“ކުދިންގެ އުފަލަށް ބައްޕަމެން އިސްކަންދިނަސް އަލްހާންގެ ނަޒަރުގައި އަމިއްލަ ޤަދަރަށްވުރެ މުހިންމުކަމެއްނުވާނެ…. ދަރިފުޅާ… ބައްޕަ އެދެނީ ޝާދީންއާއި ދާންއާއިމެދުގައި އޮތް ގުޅުމެއްވިއްޔާ ނިންމާލުމަށް… އެއީ ދެކުދިންނަށްވެސް އެންމެ ރަނގަޅުވާނޭގޮތް…” މިޙުރާން ބުނުއްވުމާއިއެކު ޔަޒްދާން ބަލާލީ ސިހިފައެވެ. އެބަސްތައް އޭނަގެ ކަންފަތަށް އިވުނު ރަނގަޅަށްނޫންކަމަށް ހީވި ހިނދުކޮޅަކަށްފަހު ޔަޒްދާން ދެފަރާތަށް ބޯހޫރާލިއެވެ.\n“ދަރިފުޅަށް ހީވެދާނެ ދަރިފުޅުގެ އުފާތަކަށް ބައްޕަ ހުރަސް އަޅަނީއޭ… ގޮތުގައި ހިފަހެއްޓުން ބައްޕައަށް މުހިންމީއޭ… ނޫން… ދާންގެ ކޮންމެ އުފަލަކަށް ބައްޕަ އުފަލާއިއެކު މަރުހަބާކިޔާނަން… އެކަމަކު ތިކަމަކީ ބައްޕަ އަމިއްލައަށް ގޮތެއް ނިންމޭނޭކަމެއްނޫން… އަންހެންދަރިފުޅުގެ ހުރިހާ ބާރެއް އޮންނާނީ ބައްޕަގެ އަތުގައި… އަލްހާންގެ ނުރުހުމުގައި ދަރިފުޅު ތިގުޅުން ކުރިއަށް ގެންގޮސްފިނަމަ ހުރިހާ ދެރައެއްލިބޭނީ ޝާދީންއަށް… އަލްހާންއަށް މިކަން އިނގޭ ހިސާބުން ފިޔަވަޅު އަޅާނޭކަމީ ޔަގީންކަމެއް…. އޭރުން ދެކުދިން ވަކިވާންޖެހޭއިރު ކަންތައްވެގެންދާގޮތް މާ ހިތްދަތިވާނެ…” މިޙުރާން ވާހަކަދައްކަވަމުން ދިޔަވަރަކަށް ޔަޒްދާންގެ ލޯތެމެމުމުންދިޔައެވެ. ލޯމަރާބާރުކުރަމުން ކަރުނައެއް ވައްޓާނުލާން ޔަޒްދާން ހިތްވަރުކުރިއެވެ. އެއިން ކޮންމެ އެދުމެއް އޭނަގެ ހިތްދެފަޅިއަށް ފަޅާލިއެވެ. ކޫރުމެއްނެތިވާ ހިތުގައި އެތަކެއް ކޫރުމެއް ލައްވާލިއެވެ.\n“ފުރާ ފުރިހަމަވެ ޒުވާނަކަށްވިޔަސް ދަރިފުޅު އަދިވެސް ވަރަށް ޅަ… ޅަ އުުމުރުގައި ބިންގާ އެޅިގެންދާ ގިނަގުޅުންތަކަކީ ގިނަފަހަަރަށް މާގިނަ ދުވަހަށް ދެމިގެންދާ ގުޅުންތަކެއްނޫން… މާ ހަރުދަނާ ގުޅުންތަކެއްނޫން… ﷲގެ ހެޔޮ ރަހްމަތާއިއެކު ދާންގެ އުމުރުގައި އަދި ދުވަސް އެބައޮތް… ލޯބިވާ މީހުންނާއި ބައްދަލުވެ ގުޅުންތައް އުފެދުން އޮތީ ކުރިއަށް… މިއަދު ދެރަވިޔަސް ވަގުތާއިއެކު ހުރިހާކަމެއް ހަމައަކަށްއެޅިގެން ހިނގައިދާނެ… އުނދަގޫވާނެކަން ބައްޕައަށް އިނގޭ… އެކަމަކު ގޮތެއްނިންމުމަކީ ދަރިފުޅުގެ އަތްމަތީ އޮތްކަމެއް… ދަރިފުޅު މިއަދު ޝާދީން ދޫކޮށްލައިފިނަމަ ޝާދީންއަށް އެހެންމީހަކު ދެކެ ލޯބިވެވިދާނެ… އާ ދިިރިއުޅުމެއް ލިިބިދާނެ… އެހެންނޫނީ ދެކުދިންގެ ހަޔާތްވެސް ހަލާކުވާނީ…” މިޙުރާންގެ އަޑުން ރިހުމެއްގެ އަޑު ފާޅުވިއެވެ. ފިރިހެންދަރިފުޅުގެ އުފަލާއި މިގޮތަށް ވަކިކުރުމަކީ އޭނަ ކުރަން ބޭނުންވާކަމެއްނޫނެވެ. ނަމަވެސް ދަރިފުޅުގެ އުފަލަށްޓަކައި އާއިލާގެ ބަދަހިކަން ނަގާލާކަށް އޭނަ ބޭނުމެއްނުވެއެވެ. އޭނަ ދެކުދިންއަށް ދަސްކޮށްދެމުން އައީ އަމިއްލަ އުފަލުގެ މައްޗަށް އެހެންމީހުންގެ އުފާ އިސްކޮށްގެން ކުރިއަށްދިޔުމަށެވެ. މިއަދު މިއޮތީ އޭނަ އެދުވަހު ދަސްކޮށްދިން ފިލާވަޅު އަމަލުން ދައްކަން ޖެހިފައެވެ.\nޔަޒްދާން ކޮނޑުގައި ފިރުމާލުމަށްފަހު މިޙުރާން ނިކުމެގެންދިޔަތާ އެތަށްއިރެއްވެގެންދިޔައިރުވެސް ހަށިގަނޑަށް ކުޑަ ގުޑުމެއްވެސް ނުގެނެސް ދިރުމެއް ނެތް ފަދައަކުން ޔަޒްދާންއަށް އިނދެވުނީއެވެ. އެ ޖުމްލަތަކުން އޭނަ ގަނޑުކޮށްލައި ހިލައިގެ ބުދަކަށްހަދާލައިފައިވާފަދައެވެ. އޭނަގެ ލޮލުގައި ދަޅައަޅަމުންދިޔަ ކަރުނަތަކާއިއެކު ހަށިގަނޑުގެ ހުރިހާ ހިއްސެއްވީ ހުއްޓިފައެވެ. ކަޅިވެސް ހިންގާލުމެއްނެތި ހޭދަވެގެންދިޔަ ހިމޭން ސިކުންތުކޮޅަށްފަހު ޔަޒްދާން ބަނޑުވަތަށް ސޯފާމައްޗަށް ވެއްޓިގަތެވެ. މިހުރިހާއިރު ޔަޒްދާން ހިފަހައްޓަމުން އައި ކަރުނަތައް ލޮލުން އޮހިގަތެވެ. ކަރުނަތައް ކަރުނައިން ބަރުވެފައިވާ އެސްފިޔަތައް މަރާލެވުނުގޮތަށް އަލުން ލޯހުޅުވާލާނެ ހިތްވަރެއްވެސް ޔަޒްދާންއަކަށް ނުލިބުނެވެ.\nމާލޭގެ ހަލަބޮލި މަގުތަކުގައި ހުއްޓުމެއްނެތި ކާރު ދުއްވަމުންދިޔައިރު ޝާދީން ބައްދަލުކުރަން ބުނި ގަނޑި ފާއިތުވެގެންދިޔަކަމެއްވެސް ޔަޒްދާންއަކަށް ނޭނގުނެވެ. އޭނަ އިނީ އެއްވެސް ކަމަކަށް ފަރުވާ ބެހެއްޓޭފަދަ ހާލެއްނޫނެވެ. ސިކުނޑިތެރޭ ބުރުޖަހަމުންދާ ފިކުރުތަކުން އޭނަގެ ދުނިޔެ އަނދިރިކޮށްލާފައި ވެއެވެ. މާލެ ވަށައިގެންވާ ބޮޑުތަކުރުފާނު މަގުގައި ޖަހާލި ދެވަނަ ބުރަށް ފަހު ތޮށިގަނޑު ކައިރީ ޔަޒްދާން ކާރު ޕާރކްކޮށްލިއެވެ.\nކާރުގެ ވިންޑްސްކްރީން ތިރިކޮށްލައިގެން ކުޑަދޮރުގައި ވިއްދާލެވިފައިވާ އަތްތިލަމަތީ ދަތްދޮޅިވިއްދާލައިގެން އިންއިރު އެ މޫނުން ފެންނަމުންދިޔައީ ކަމަކާއި ވިސްނާފަދަ ކުލަވަރެކެވެ. ހަނިކޮށްލެވިފައިވާ ދެލޮލުގައި ކަރުނަނެތަސް އެ ލޮލުގެ ތެރޭގައި ތެތްކަމެއްވިއެވެ. ދެމިޔަކަންޏަށް ދެމިފައިވާ ތުންފަތްވަނީ މަގާމުން ނެއްޓިފައެވެ. ނިއްކުރީގައި އެއްއަތުން ހިފަހައްޓާލައިގެންއިނދެ ލޯމަރާލަމުން ޔަޒްދާން ފުންނޭވާތަކެއް ދޫކުރަންފެށިއެވެ. ހަށިގަނޑުގެ ތެރެއަށް އެތެރެކޮށްލާފައި ދޫކޮށްލާ ނޭވާފަދައިން މި ހުރިހާ ފިކުރުތަކެއް އޭނަައާއި ވަކިވެގެންދާނެނަމައެވެ. ޤުރުބާނީ އެބަހަކީ ދިރިއުޅުމުގެ އުފާތަކަށް ހުރަސްއަޅާ ބަހަކަށް ނުވާނަމައެވެ.\nޔަޒްދާން އިރުކޮޅެއްވަންދެން ހިޔާލުގެ ކޯރަށް ސިކުނޑި ޣަރަޤުވާން ދޫކޮށްލައިގެން އިނުމަށްފަހު ކާރު ދުރަށް ދުއްވާލިއެވެ. ވިއްސާރަ ރެއަކަށްވާތީ ކާރޫބާރޫކަން ކުޑަވެފައިވާ މަގުތަކުން ދުއްވާފައި އައިސް އޭނަ ކާރު މަޑުކޮށްލީ އާރޓިފިޝަލް ބީޗްގެ ކުރިމައްޗަށެވެ. ސިކުންތުކޮޅެއްވަންދެން ދެ ހިޔާލެއްގައި އިނދެފައި ޔަޒްދާން ކާރުން ފޭބިއެވެ. އޭރު ޝާދީން ހުރީ މާކުރިން އައިސް ޔަޒްދާންގެ އިންތިޒާރު ގައެވެ. އާންމުކޮށް ދެލޯބިވެރިން ބައްދަލުކުރާ ބެންޗް ކައިރީ ހުރި ހިމަ ގަހުގައި ޝާދީން ލެގިލައިގެން ހުރިއިރު ގުދުރަތުގެ ރީތިކަން ފުރިހަމަކޮށްލާ މަންޒަރެއްފަދައެވެ. މެދު އުޑުގައި ރަނިކަން ކުރާ ހަނދުނެތަސް ބިމަށް ހަނދުވަރުދީފައިވާފަދައެވެ.\nމަޑު ތެތްފަސްގަނޑުގައި ފިޔަވަޅުތައް ބިންވަޅުނަގަމުން އެހިތުގެ މަލަކާއާއި ދާދިގާތަށް ނަގަމުންދިޔަ ކޮންމެ ފިޔަވަޅަކާއިއެކު ޔަޒްދާންގެ މޫނުގެ ކުލަ ބަދަލުވެ ހިތާމައިގެ އަސަރު ފާޅުވަމުންދިޔައެވެ. އޭނަގެ ހިތްވެސް ހަށިގަނޑާއި ވަކިވެ ކެތްތެރިކަން ނެތިގެންދާން އުޅޭހެން ހީވިއެވެ. ދުވެފައިގޮސް އެއަތުގެ ތެރޭގައި ޝާދީން ފޮރުވާލަން ހިތް އެދުނެވެ. ދުނިޔޭގެ އެއްވެސް ފަރާތަކަށް ބާރުނުފޮރުވޭނޭ ފަދައިންނެވެ. އޭނަގެ މުށުގެ ތެރެއިން ވީއްލައިލައިގެން ނުގެންދެވޭނޭ ފަދައިންނެވެ. ރޭގަނޑެއްފަދަ އިސްތަށިގަނޑުގެ ތެރޭގައި އޭނަގެ ކަރުނަތައް އަބަދަށްޓަކައި ފޮރުވާލުމަށް ހިތްއެދުނެވެ. އެއަތުގެ ހިމާޔަތުގައި އަބަދަށްޓަކައި ޝާދީން ބަހައްޓަން ހިތްއެދުނަސް އޭނައަށް ހިތުގެ އެދުމާއި ދެކޮޅު ހަދަން ފާޑަކަށް މަޖުބޫރުވެއްޖެއެވެ.\n“ދާން… ހާދަ ލަސްވީ…” ލަސްފިޔަވަޅުތަކެއްގައި ޝާދީންއާއި ދިމާލަށް އަންނަމުންދިޔަ ޔަޒްދާން ފެނިފައި ޝާދީން ދުވެލައިފައި އައިސް ޔަޒްދާންގެ އަތްތިލައިގައި ހިފެހެއްޓިއެވެ. ޔަޒްދާން އެވަގުތު ޝާދީންގެ މޫނަށް ބަލާލި ފުންނަޒަރާއިއެކު އެމަޑު އަތްތިލަ އަތާއި ވަކިކޮށްލަމުން ޖީބަށް އަތް ޖަހާލިއެވެ. ފަހަތަށް ފިޔަވަޅެއް އަޅާލިއެވެ.\n“ދާން….” ޔަޒްދާންގެ އަމަލުތަކުންވެސް ކޮންމެވެސް ކަމެއް ގޯސްވެއްޖެކަން ޝާދީން ނަގައިގަތެވެ.\n“ޝާދީން އަހަރެންދެކެ ކިހާ ވަރަކަށް ލޯބިވަނީ… ވެއިޓް… ދުވަހުގެ ކޮޅުންވެސް ތެދުހިތަކުން އަހަރެންދެކެ ޝާދީން ލޯބިވިންތަ؟” ޝާދީންގެ މަޑުމުށިކުލައިގެ ލޮލުގެ ތެރެއަށް ފީނާލަމުން ޔަޒްދާން ކޮށްލި ސުވާލުން ޝާދީންގެ ނޭވާވެސް މެދުކެނޑުނެވެ. ދެވަނަ ފަހަރަށް ކުރިމަތިވެެގެންދިޔަ ސުވާލާއިއެކު ޝާދީންއަށް ޔަޒްދާންގެ ނަމުން ގޮވާލެވުނެވެ. އޭނަ ޔަޒްދާންގެ ދެކެވަމުން އަންނަ ތެދުވެރި ލޯތްބާއިމެދު ޔަޒްދާން ސުވާލުއުފެއްްދީކަން ޤަބޫލުކުރަންވެސް ޝާދީންއަށް ދަތިވިއެވެ.\n“އަހަރެންގެ އަމިއްލަ ނަފްސަށްވުރެވެސް ބޮޑަށް… ދުނިޔޭގައިވާ ހުރިހާ އެއްޗަކަށްވުރެ ބޮޑަށް ދާންދެކެ އަަހަރެން ލޯބިވަން….” ޝާދީންގެ ލޮލުގައި ބަބުޅަންފެށި ކަރުނަތަކާއިއެކު އެ ލޮލުން ފެނުނު ކުލަވަރު އެ ބަސްތަކުގެ ތެދުކަމަށް ހެކިވިއެވެ.\n“ދޮގު… ހުސް ދޮގު… ލޯބިވާ މީހުންނެއް ކަންކަން އޮޅުވާލާ ސިއްރެއް ނުކުރާނެ…. ބުނެބަލަ… ކީއްވެ ނުބުނީ ތިއީ އަލްހާންގެ ދަރިއެކޭ… އަހަންނަށް ސިއްރުކުރީ ކީއްވެ؟” ފަހުޖުމްލައާއިއެކު ޔަޒްދާން ހަޅޭލަވައިގަތްގޮތުން ޝާދީން ސިހުނެވެ. އެ މޫނަށް އަރާފޭބިކުލަވަރުން ޔަޒްދާންގެ ހިތްވިރިގެންދިޔަ ވަގުތުކޮޅަކަށްފަހުވެސް އަމިއްލަ އިހުސާސްތަކުގެ މައްޗަށް ޔަޒްދާން ކުރި ހޯދިއެވެ.\n“ދާން އަހަރެންދެކެ ލޯބިވާނަމަ އެކަން އިނގިގެން ބަދަލުވާނޭކަމެއް ނޯންނާނެއަތީ…” ޔަޒްދާންގެ މޫނު ނޫންތަނަކަށް ނަޒަރު ހަމަކޮށްލުމެއްނެތި ޝާދީން އިއްވާލަމުން ޔަޒްދާންގެ ހިތަށް ގުޑުމެއް އައެވެ. އެއިން އެއްވެސްކަމަކުން އެދެމެދުގައިވީ ލޯބި ބަދަލުނުވާނޭކަމަށް ޔަޒްދާން އަމިއްލަ ނަފްސަށްވެސް ހުވާކޮށްފައި ވެއެވެ. ނަމަވެސް ހިތުގެ ހާލަތު ފޮރުވަމުން ޝާދީންގެ ކުރިމަތީ އޭނަ ދައްކަން ބޭނުންވީ އެހެން ކުލައެކެވެ.\n“އެހެންތަ ޝާދީން ހީކުރަނީ… އަހަރެންގެ ބައްޕަގެ އެންމެ ބޮޑު އަދުއްވުގެ ދަރިއަކަށް އިނގިހުރެވެސް ލޯބިވާހާ ދަށް މީހެއްކަމަށްތަ… ޝާދީންއާއި ހެދި އަހަރެން ހަމަ އެވަރަށް ދީވާނާވެފައި ހުރިކަމަށްތަ؟ ބޭނުންހާ ފަސޭހައިން އަހަރެންގެ ދިރިއުޅުމާއި ކުޅެލެވޭނެކަމަށްދޯ ޝާދީން ހީކުރީ… އަހަރެންގެ އަމިއްލަ ނަފްސުވެސް އަހަންނަށް މަލާމާތްކުރާވަރު ޝާދީންކޮށްފި… ކީއްވެ މިގޮތަށް ކަންތައްކުރީ…” ޔަޒްދާން ކުޑަކޮށް މައިތިރިވެލިޔަސް އެއަޑުގައިވީ ބީރައްޓެހިކަމެކެވެ. ދުވަހަކު މައާފުނުކުރާނޭފަދަ ރާގެކެވެ. އެޖުމްލަތަކުގައިވީ ރަހުމްކުޑަކަމާއިއެކުވެސް ޔަޒްދާންގެ ހިތް ރޮމުންދިޔަައެވެ.\n“ދާން… ޕްލީޒް އަޑުއަހާބަލަ… އަހަރެން ދާންއަށް އެއްވެސް ކަމެއް ސިއްރުކުރާކަށް ނޫން….” ޝާދީން ވާހަކަ ދައްކަދައްކާ ހުއްޓާ ޔަޒްދާންގެ ޓީޝާޓުގައި ހިފާލެވިފައިވާ ޝާދީންގެ ދިގު އިނގިލިތައް ޔަޒްދާން ވީއްލުވާލިއެވެ. އެއަމަލުން ޝާދީން ސިހުނެވެ. ކުއްލިއަކަށް އެދެމަށް އައި ދުރުކަން އެލޮލުން ކަރުނަ އޮހޮރާލިއެވެ. އޭނަގެ ވާހަކަތައް އަޑުއެހުން މުހިންމު ނޫންކަން ޔަޒްދާން އަމަލުން އެންގީއެވެ. އޭނަ އެވާހަކަތައް ނުބުނީ ސިއްރުކުރުމުގެ މަޤްޞަދަކުނޫނެވެ. އެވާހަކަދައްކައިގެން ސިކުނޑި ހާސްކުރަން ބޭނުންނުވާތީއެވެ. ނަމަވެސް ޔަޒްދާން އެކަން ޤަބޫލުކޮށްފާނެ ހެއްޔެވެ؟\n“އިތުރަށް ހަދަން ދޮގުތަކެއް އޮތީތަ… އަހަރެން ޝާދީންއަށް ކުރި އިތުބާރު އަމިއްލައަށް ތި ނަގާލީ… އަހަންނަށް ކިހިނެތް އިނގެނީ މިހުރިހާ ދުވަހު އަހަރެންނާއި އެކު ތިއުޅުނީ ލޯބިވެގެންކަމަށް… ނޫނީ ނުބައި މަޤްސަދެއް އޮވެގެންނޫންކަމެއް… އަހަންނަށް ދެން ދުވަހަކު އިތުބާރެއް ނުކުރެވޭނެ… އަހަރެންގެ ދިރިއުޅުމުން އެތަށް ދުވަހެއް ބޭކާރުކޮށްލީ… ދެން ބޭނުމެއްނޫން… މިއަދުން ފެށިގެން ޝާދީން ތިއީ އަހަރެން ދަންނަ މީހެއްނޫން…” އެ ރަހުމްކުޑަ ޖުމްލަތަކުން ޝާދީންގެ ލޮލަށް ކަރުނަތައް ބޮޑިވުމާއިއެކު ޔަޒްދާން ފުރަގަސްދިނީއެވެ. އެއާއިއެކު ޝާދީން އެއަތުގައި ހިފަހައްޓާލުމުން ޔަޒްދާން ފަސްއެެނބުރިލުމަށްފަހު ޝާދީން ފޮޅާލިލެއް ބާރުކަމުން ޝާދީން ދެތިންފިޔަވަޅު ފަހަތަށް ދިޔައެވެ. އެވަގުތު ޔަޒްދާން ޝާދީން ހިފަހައްޓަން އަތްދިއްކޮށްލާފައިވެސް ޖީބަށް އަތް ޖަހައިލައިފިއެވެ. ހިނދުކޮޅަކަށް އެ މޫނުމަތިން ކަންބޮޑުވުމުގެ އަސަރު ފެނުމަށްފަހުވެސް ރުޅިވެރިކަމުގެ އިހުސާސްތަކުން އެ އަސަރުތައް ޔަޒްދާން ނުހަނު މޮޅަށް ފޮރުވާލިއެވެ.\nޔަޒްދާން ހުއްޓުވާނޭ ބާރެއްނެތި ޝާދީންއަށް ހުރެވުނީ ހުއްޓުންއަރާފައެވެ. ޔަޒްދާންގެ ޒަހަރަށްވުރެ ވިހަ ބަސްތަކުން އޭނަގެ މުޅި ވުޖޫދު ހުއްޓާލައިފިއެވެ. ސިކުންތުކޮޅަކަށް ލިބުނު އުފާތަށް ފެނަށް ހަދާލީއެވެ. އޭނަގެ ދިރިއުޅުމަށް ދެތިން ރެއަކު ހަނދުވަރުދީފައި ކަޅުފޮއެކަން ވެރިގަތީއެވެ. އޭނަގެ ކަޅުފޮއެ ރޭތަކުގެ ބައިވެރިއެއް ކަމުގައިވީ ހަނދު އޭނައާއި ވަކިވެގެންދިޔައީއެވެ. އޭނަގެ ކުށަކާއިނުލައެވެ.\nކުރިއަށް އަޅާލި ދެތިން ފިޔަވަޅާއިއެކު ޔަޒްދާން އެނބުރި އައިސް ޝާދީންގެ ކުރިމަތީ ހުއްޓުނެވެ. އެ ދެލޯބިވެރިންގެ ލޯބީގެ ރަމްޒެއްގެ ގޮތުގައި ޝާދީންގެ އަތުން ޔަޒްދާންގެ އަތުގައި އަޅުވާލި ޗެއިންކޮޅު އަތާއިވަކިކޮށްލިގޮތަށް ޝާދީންގެ މުށުގެ ތެެރެއަށް ލެއްވިއެވެ. ޝާދީންގެ އަތުގެ ކަށި އިނގިލީގައި އޮތް އަނގޮއްޓި ނެގިގޮތަށް މޫދުގެ ރާޅުތަކާއި ހަވާލުކުރިއެވެ. ޝާދީންގެ ހިތަށް ހީވީ އެތަށް ތުޑު ތޫނު ކަށިތަކެއް ހަރާލެވުނުހެންނެވެ. ބަހަކާއިނުލާ އެދެމެދުގައިވާ ހުރިހާ ގުޅުމެއް ކެނޑުކަން ޔަޒްދާން އަންގައިދިނީއެވެ. މުޅިއުމުރަށް އޭނައާއި ވަދާއުކިއީއެވެ.\nއިރުކޮޅެއްވަންދެން ޝާދީންގެ މޫނަށް އަސަރެއްނެތްގޮތަކަށް ބަލަހައްޓައިގެން ހުރުމަށްފަހު ދެ ޖީބަށް އަތްޖަހާލިގޮތަށް ޔަޒްދާން ދުރަށް ހިނގައިގަތެވެ.\n“ދާން… ޕްލީޒް… އަހަންނަށް ތިހެންނުހަދާ… އާދޭސްކުރަން…” ޔަޒްދާން ޝާދީންއަށް ފަސްދީ ކުރިއަށް ނެގި ފިޔަވަޅާއިއެކު ޝާދީން ދުވެފައި އައިސް ޔަޒްދާންގެ ބަނޑުގައި ދެއަތް ވަށައިލިއެވެ. ޝާދީންގެ މޫނު ޔަޒްދާން ބުރަކަށީގައި ޖައްސާލިއިރު ޔަޒްދާންގެ ގަމީސް ތެމިގެން ދިޔައީ ޝާދީންގެ ވޭނީ ކަރުނަތަކުންނެވެ.\n“އަހަރެން ޝާދީންއަށް ގޮތެއް ނުހަދަން… ޝާދީން އަމިއްލައަށް ހުރިހާކަމެއް ކުރީ…” ޝާދީންގެ ކަރުނަތަކުން ޔަޒްދާންގެ ހިތްވެސް ހިނދުކޮޅަކަށް މަޑުވެގެންދިޔައިރު ޝާދީންގެ އަތުގައި ހިފާލަން އަތް އުފުލާލައިފައިވެސް ގޮށްމުށްކަވާލަމުން އަތްތިރިކޮއްލިއެވެ. ލޮލުން ވޭނީ ކަރުނަތަށް ދެމެންފެށުމުން ޔަޒްދާން ކަރުނަތައް ދިރުވާލަމުން ގަދަކަމުންކަހަލަގޮތަކަށް ޝާދީންގެ ދެއަތް އޭނަގެ ހަށިގަނޑާއި ވަކިކުރުވިއެވެ.\n“ޖަސްޓް ސްޓޭ އަވޭ ފްރޮމް މީ… ޑޯންޓް ކަމް ނިއަރ މީ… އައި ޑޯންޓް ވޯންޓް ޓް ސީ ޔުއަރ ފޭސް…” ޔަޒްދާން ހަރުކަށިގޮތަކަށް އިއްވާލަމުން ޝާދީން އެކަނި ހާލަށް ދޫކޮށްލަމުން ހިނގާލައިފައި ދިޔައީ ޝާދީންއަށް ބަލާލުމެއްވެސް ނެތިއެވެ. އޭރު އެ ހިތް ހަލާކުވެފައިވާއިރު އެ ރީތި ލޮލުން ރޮނގަކަށް ދެމެމުންދިޔަ ވޭނީ ކަރުނަތައް ކިތަންމެ ރީއްޗަކަށްވެސް އަނދިރީގެ ތެރޭގައި ފާޅުވަމުން ދިޔައެވެ. ވަކި ހިސާބަކަށް ގޮސްފައި ޔަޒްދާން ފަސްއެނބުރިބަލާލިއެވެ. އޭރު ޝާދީން އިނީ ދެކަކޫމައްޗަށް ބިންމައްޗަށް ތިރިވިގޮތަށް ދެއަތް މެޔާލައި ބޮޑިކޮށްލައިގެންނެވެ. ޖެހެމުންދިޔަ ވައިރޯޅިތަކުގައި ހިފާލައިފައިވަނީ ޝާދީންގެ ވޭނީ ގިސްލުމުގެ އަޑެވެ. ޔަޒްދާންގެ ހިތުގެ އެންމެ ހިމަ ނާރުތަކަށްވެސް އަސަރުކުރިވަގުތުކޮޅަކަށްފަހު ލޯ ފުހެލަމުން ކުރިއަށް ފިޔަވަޅުތައް ނަގަންފެށިއެވެ.\nމިއަދު ޝާދީންގެ ހިތްހަލާކުވިޔަސް ވަގުތާއިއެކު ހުރިހާކަމެއް ހަމަޔަކަށް އެޅިގެންދާނޭކަމަށް ޔަޒްދާން އުއްމީދުކުރެއެވެ. ޝާދީންއަށް ނުވިސްނުނަސް އަމިއްލަ ހިތް ހަލާކުކޮށްލުމަށްފަހު އޭނަ އެފަދަ ފިޔަވަޅެއް ނެގީ ޝާދީންއަށް ރަނގަޅަށެވެ. އޭނަގެ ސަބަބުން ޝާދީން އާއި އަލްހާންއާއި ދެމެދު ހަނގުރާމައެއް ފެށެން ނޭދޭތީއެވެ. އަލްހާންގެ ލޯބިން ޝާދީން މަހުރޫމްކުރަން ހިތް ނޭނދޭތީއެވެ. ޝާދީންގެ ހިތަށް ކުޑަވެސް ދަތިކަމެއް ދީގެން އެ ލޯބި ހާސިލްކުރުމަކީ އޭނަ ކިތަންމެ ބޭނުންވިޔަސް ކުރާނެކަމެއްނޫނެވެ. ޝާދީންދެކެ އޭނަ ވާލޯބި އެއަށްވުރެ މާމަތިވެރިއެވެ. މިއަދު އެ ލޯތްބާއި ދުރަށްދާންޖެހުނީ އޭނަގެ ހިތުން ޝާދީން މިލްކުކޮށްފައިވާ މަޤާމުގެ މަތިވެރިކަމުންނެވެ.\nއަރުތެރެއިން ރުއިމުގެ އަޑުބޭރުވެދާނެއަތީ އަނގަމަތީ އަތްއަޅާލައިގެން ހުރެ ބާރު ހިނގުމެއްގައި ޝާދީން އައިސް ކާރަށް އެރިއެވެ. ޔަޒްދާން ދުނިޔެއަށްވެސް ސިއްރުކޮށްގެން ގެންގުޅޭ އެފަރާތް ފެނުމުން އޭނަގެ މާޒީގެ ދޮރުގައި ހަނދާންތަކެއް ޓަކިދީފިއެވެ. ހިނދުކޮޅަކަށް ނަފްސުވެސް އެ ދުވަސްތަކަށް އިޔާދަވެލައިފިއެވެ. އަހަރުތަކެއްވެގެންދިޔަޔަސް މިއަދުވެސް ހިތް އެދުނީ އެދުވަސްތަކަށް އަނބުރާދާށެވެ. އެ ބާރުގަދަ ދެއަތުގެ ހިމާޔަތުގައި ހުރެލާށެވެ. “ދާން” އޭ ކިޔާގޮވާލަމުން އެއަތުގެ ތެރޭ ބޮޑިވެލަމުންް މި ކެހިވެރި ދުނިޔެެއާއި ފޮރުވިލާށެވެ. ވެހެމުންދިޔަ ވާރެއާއި އެ މަންޒިލްވެސް ހަނދާންކޮށްދެމުންދިޔައީ އެދެޒުވާނުންގެ ލޯބީގެ ފޮނި ހަނދާންތަކެވެ. ނަމަވެސް އެ ފޮނިކަމުގެ ބަދަލުގައި ޝާދީންގެ ހިތަށް އިހުސާސްވަމުންދިޔައީ ދިލަ ހޫނުކަމެވެ. ވާރޭވެސް އަނިޔާވެރި ހަންޖަރަކަށްވެގެން އޭނަގެ ހިތުގައި ޔަޒްދާން އެޅުވި ލޯވަޅުތައް ބޮޑުކުރަން އުޅޭފަދައެވެ. އެއް ދުވަހަކު ވާރެއަކީ އޭނަގެ ބައިވެރިއަކަށްވިޔަސް މިއަދު އެއީ އޭނަ ދެކެން ބޭނުންނުވާ ދުސްމިނެވެ. އޭނަގެ އެންމެ ހިތި ހަނދާން ރައްކާކުރި އެއްބައިވެެރިޔާއެވެ.\nހަލުވި ހިނގުމެއްގައި ޝާދީން އައިސް ކާރަށް އަރާ ދުއްވާލިއިރު މަގުމަތީގައި ހަރަކާތްތެރިވަމުންދިޔަ ދެތިން މީހެއްގެ ނަޒަރު އެ މޫނަށް ހުއްޓިފައިވިއެވެ. އޭނަގެ މޫނަށް ދިރާސާކުރާފަދަ ގޮތަކަށް ބަލަމުން ޖެހިގެން ހުރި މީހާ ކައިރީ ކޮންމެވެސް އެއްޗެއް ކިޔަމުންދިޔަގޮތުން އޭނައާއި ގުޅޭ ވާހަކައެއް ދައްކަނީކަން ޝާދީންއަށް ނަގައިގަނެވުނެވެ. ޝާދީންގެ ލޮލުން ފެނުނު ދިރުމެއްނެތްކަމުގެ އަސަރާއި އެކުވެސް ލޮލުން ކަރުނަ ތިއްކެއް ވައްޓާނުލާ ކާމިޔާބުކުރިއެވެ. އެ މަންޒަރުތައް ފެނި ފެނި އެ މަންޒަރުތަކަށް އޭނަ އާދަވެއްޖެއެވެ. ބަދަލެއް ނައީ އެއިން ކޮންމެ ވަގުތަކު ހިތުގައި އުފެދޭ ވޭނަށެވެ. އަލްހާންއާއި ރިހާނާ ކުރި ކުށުގެ ޒިންމާ ނަގަން ޖެހުނީ ހަމައެކަނި އެދެމީހުންނަކަށް ނޫނެވެ. މުޅި ދުނިޔެވެސް އޭނައާއި ދިމާލަށް އިނގިލި ދިއްކުރަމުންދަނީ އޭނަގެ ކުށެއްނެތިއެވެ.\nމެންދުރުއްސުރެ ވެހެންފެށި ވާރޭ ހުއްޓާލީ ހަވީރުވާންއުޅެނިކޮށެވެ. އުޑުމަތީ ހަނގުރާމަ ފަށައިގެން ތިބި ކަޅުވިލާތައް އަމާންދެމުން އުޑުމަތީން ކެހިގެންދިޔައީ އިރަށް އޭގެ ވާޖިބު އަދާކުރާނޭ ފުރުސަތު ދެމުންނެވެ. އިރުގެ ދޯދިތައް ނިއްވާލައިފައިވުމާއިއެކު ވާރޭ ހުއްޓާލިޔަސް ފަޒާގައިވީ ތެތްފިނިކަމެވެ. ދޭތެރެއަަކުން ޖެހިލާ ފިނިރޯޅިތަކުން ފިނިކަން އިތުރުކޮށްދެއެވެ.\nރާޅުގަނޑު ސަރަހައްދާއި ދިމާގައި ހަދަންފަށާފައިހުރި ދެބުރީގެ އިމާރާތުގެ ކުރިމައްޗަށް ހުއްޓާލި ކަނޑު ނޫކުލައިގެ ކާރުން އިޝާރު ފޭބިއެވެ. ކޯޓުގެ ގޮށް ރަނގަޅުކޮށްލުމަށްފަހު އޭނަ ޑްރައިވަރު ސީޓާއި ކައިރިވެ ކާރުގައި އިން އީތަން ގާތުގައި ކޮންމެވެސް އެއްޗެކޭ ބުނެލިއެވެ. އެއާއިއެކު އީތަން ބޯޖަހާލިއެވެ. ކުރިމަތީގައި ހުރި އިމާރާތުގެ ތެރެއަށް އިޝާރު ވަދެގެންދާ ތަން ބަލަން އިނދެފައި އޭނާ އިމާރާތާއި ދުރަށް ކާރުދުއްވާލިއެވެ.\nމަގުދައްކަމުން ކުރިއަށްދިޔަ ޒުވާނާގެ ފަހަތުގައި ހުރެގެން ސިމެންތި ސިޑިން އިޝާރު އިމާރާތުގެ ދެވަނަ ބަޔަށް އެރިއެވެ. އެބައިގެ މައްޗަށް ސިމެންތި ބެރިތައް ހިއްލާލެވިފައިވާއިރު ޝީޓެއްނެތި މަތި އޮތީ ހާމަައަށެވެ. އެކި ދިމާލުގައި މަސައްކަތްކުރާ ސާމާނުތައް ވިހުރިފައި އޮތެވެ. ސިމެންތި ތަޅުން ފޮރުވިފައިވަނީ ދަގަނޑާއި ފިލައާއި އެހެނިހެން ސާމާނުތަކުންނެވެ. އިޝާރުު ފިޔަވަޅުތަކަށް ފަރުވާތެރިވެ ކުރިއަށް ފިޔަވަޅު ނަގަމުން އައިސް ވަކިހިސާބަކަށް ހުއްޓުނެވެ. އިމާރާތުގެ އެންމެ ބޭރަށްވާގޮތަށް އިން ތަނބަށް އައްމާރު ލެގިލައިގެން ހުރިއިރު އޭނަގެ ގޭންގުގެ މެންބަރުންތައް އައްމާރު ވަށާލައިގެންތިބީ ހަށިފާރަވެރިންތަކެއް ފަދައިންނެވެ. އެ މީހުންނާއި ކޮންމެވެސް ވާހަކައެއްގައި ހުރެފައި އިޝާރު ފެނުމާއިއެކު އައްމާރު އެދިމާލަށް އައުމަށް އިޝާރާތްކޮށްލިއެވެ.\n“މިތަނުގެ މަސައްކަތް ހުއްޓިފައި މިއޮތީ ކީއްވެތަ؟” އިމާރާތުގެ ވަށައިގެން ފެންނަމުންދިޔަ މަންޒަރަށް ނަޒަރު ހިންގާލަމުން އައްމާރުގެ ވާހަކަ ފެށުމުގެ ކުރިން އިޝާރު ސުވާލުކުރިއެވެ. އެތަނުގައި ހުންނަ އިރު ބަޑިބަޑި ލައްވާފައި މޫދުގެ ލޮނުގަނޑު ތެރެއިން ދެމިގަނެގެން އަންނަ ރާޅުތައް ގާތަކުގެ މައްޗަށް ބިންދާލާ މަންޒަރު ނުހަނު ރީތިކޮށް ފެނެއެވެ. އުދަރެސް މަތީން ސިފަވާ ވިލާތަށް އަދި އެމަންޒަރަށް އިތުރު ފުރިހަމަކަމެއް ގެނުވައެވެ. ހޮޓެލްއެއް ނޫނީ ރެސްޓޯރެންޓްއެއް ހިނގަން އެންމެ އެކަށޭނޭ ބިމެވެ.\n“އިމާރާތާއި ތަންތަން އަޅަން އުޅެވިފައެއްނު މިހިރީ… އަހަރެންގެ އަމިއްލަ އަތުން ކާންދީގެން ގެންގުޅުނު މީހުންގެ އަތުން ކަންނޭނގެ އަހަރެން އަދަގޮނޑި ޖެހޭނީ…. އަލްހާން… އަލްހާން އެ ބިތާ ކުށަށް އިއުތިރާފުވެއްޖެ… އަދި އެވެސް އޭނަ އެކަނި ކުށަށް އިއުތިރާފުވީކީ ނޫން… އަހަރެމެންވެސް ގޮވައިގެން އޭނަ އެދިޔައީ… އެހާ ފިޑި ފިރިހެނެއްކަން އިނގޭނަމަ ހުވާ މިބުނީ އެ އަޒްހާންއާއިއެކު އޭނަވެސް މަރާލީމުސް….” އައްމާރުގެ ގަޔަށް ބާރުގަނޑެއް އަރާ ކަރުގެ ނާރުތަކަށްދާންދެން ފުފުނެވެ. ޖެހިލުމެއްނެތި ފަހު ބަސްތައް ބުނެލިގޮތުން އުނދަގޫވީ އިޝާރަށެވެ. އައްމާރުގެ އިންސާނިއްޔަތުކަން ކުޑަކަމާއިމެދު ފުރަތަމަ ފަހަރު ވިސްނާލެވުނެވެ.\n“އިޝާރު ބުނަން… އަލްހާންހެން ކަލޭ މޮޅު އެއްޗެއް ހަދައިގެން އަހަރެން ބައްދާލަން ނުހަދައްޗޭ… އަހަރެން ދަންޏާ އެކަނިއެއް ނުދާނަން… ކަލޭ ކަތި މަގެއް އަޅައިފިއްޔާ ކަލޭގެ ދަރީގެ ދަރިންގެ ފަރާތުންވެސް އަހަރެން ބަދަލުހިފާނަން… އަހަރެންގެ މޫނުގައި ކޮޅުފައިން ޖެހުނީތީ އަދި އެ އަލްހާން ހިތާމަކުރާނެ…” އައްމާރު އިޝާރުއާއި ދިމާލަށް އެނބުރުނުއިރު އެލޮލުގައި އަނދަމުންދިޔައީ ނަފްރަތާއި ރުޅިވެރިކަމުގެ އަނގުރު އަލިފާނެވެ. އެލޮލުން ފާޅުވި ނުރައްކާތެރި ވިދުމަކުން އިޝާރުގެ ނަފްސު ރޫރޫއަޅައިގަތެވެ. އެލޮލަށް ބަލައިގެން އެތަށް ދުވަހެއްފަހުން އޭނަ ކަށިން ނެރުނު ހިތްވަރު ފެނަށްވެގެންދާން ބޭނުންނުވާތީ އިޝާރު ލޯމަރާ ތަގުޅިކޮށްލިއެވެ. އޭނަގެ ހިތުގައިވާ ބަސްތައް ދުލުގެ ކުރިއަށް ގެންނަން ނަފްސު ތައްޔާރުކުރިއެވެ.\n“އައްމާރު… އަދިވެސް އަހަރެމެން މިކަން ހުއްޓާލާކަށްނުވޭތަ… އުމުރުގައި ކުރެވުނު އެންމެ ކުށެއް ފޮރުވަންވެގެން މަތި މައްޗަށް ކިތައް ކުށްކުރެވިއްޖެ… މިހުރިހާ ދުވަހު އަމިއްލައަށް ވައަތުފަތް ބަރުކުރުން ނޫން ކޮންކަމެއް އަހަރެމެންނަށް ކުރެވުނީ… ދުނިޔޭގެ ޖާހަތާއިގެން އުޅެން ހަދައިގެން އުމުރު ހުސްވެގެން މިދަނީ…” އިޝާރު ދުލުން ބޭރުވެގެންދިޔަ ބަސްތަކާއިއެކު އައްމާރުއަށް އިޝާރުއާއި ދިމާލަށް ބަލާލެވުނީ ހައިރާންވެފައެވެ. މިވީހާތަނަށްވެސް އިޝާރަކީ އޭނަ ޖެހިހާ ބެރަކަށް ނަށަމުން އައީ މީހެކެވެ. މިއަދު އޭނަގެ ކުރިމަތީގައި ގަދަވެ ބަސްބުނުމުގެ ހިތްވަރު މި ފިޑި އިޝާރު ހޯދައިގަތީ ކޮންތަނަކުން ހެއްޔެވެ؟\n“މިހުރިހާ އަހަރެެއް ފާއިތުވެގެންދިޔައިރު އަހަރެމެންގެ ހިތަށް ހަމަޖެހުމެއް ލިބުނު ސިކުންތުކޮޅެއްވެސް އައިތަ؟ އަބަދާއި އަބަދު ތިބެން ޖެހުނީ އަހަރެމެންގެ ދަރީންނާއި އަންހެނުންނަށް އަހަރެމެން ކުރި މުޑުދާރު އަމަލު އިނގިދާނެެތީ ސިހި ސިހި… ނޭނގިނަމަވެސް އަމިއްލަ ނަފްސު ދިޔައީ ކުށްވެރި ކުރެވެމުން… ބާތިލްގޮތުގައި އަހަރެމެން ހޯދި މުދަލުން ހިތަށް ފަސޭހަކަމެއް ކީއްކުރަން… ބަނޑު ފުރުނުތަނެއް ނައި… މިހުރިހާ ދުވަހު އަހަރެމެންގެ ދަރީންގެ ހިތްފުރާލަދިން މުއްސަނދިކަމަކީ ކިހިނެތް ހޯދައިގަތް ކަމެއްކަން އިނގުނީމަވެސް މިއަދުހެން އެކުދިން އަހަރެމެންނާއިމެދު ފަޙުރުވެރި ވާނެތަ؟ ހަތަރުކަޅި ހަމަކޮށް އެކުދިންނާއި ދިމާލަށް ބަލާލުމުގެ ހިތްވަރު އަހަރެމެންނަށް ކުރެވޭނެތަ؟ މިހުރިހާ ދުވަހެއްވަންދެން މައުސޫމްބައެއްގެ ގޮތުގައި އެތަށް ބައެއްގެ ލޯމައްޗަށް އޮޅުވާލައިގެން އަހަރެމެން އުޅެފިން… އަދިވެސް ކުށަށް އިއުތިރާފުވެ ތައުބާވާކަށް ނުވޭތަ؟” އިޝާރުގެ ދުލުން ބޭރުވި ކޮންމެ ބަހެއްވެސް ހެކިވީ ކުރެވުނުކުށާއިމެދު އޭނަ ލަދުވެތިވެ ހިތާމަކުރާކަމެވެ. އޭރު އައްމާރު ހުރީ ބަހެއް ބުނުމެއްނެތި އިސްޖަހާލައިގެންނެވެ. އެއިން ކޮންމެ ބަހެއް އައްމާރުގެ ހިތުގެ ފުންމިނަށް ފޯރަމުންދިޔަކަމަށް އިޝާރުގެ ޔަގީންކުރިއެވެ. އެއީ އެހާ ތަފްސީލްކޮށް އެވާހަކަ ކުރިއަށް ގެންދަން އޭނައަށް ލިބުނު ހިތްވަރެވެ.\n“ނިމުނީތަ…” އިޝާރުގެ ވާހަކަކޮޅު ނިމުމާއިއެކު އައްމާރުގެ ދުލުން ބޭރުވި ހަތަރުއަކުރުގެ އެ ލަފްޒުން އިޝާރު އައްމާރާއި މެދު ޤަބޫލުކުރިކުރުން ވަޔަށް ބުރައިގެންދިޔައެވެ. އައްމާރުގެ މޫނުމަތީވި ސީރިޔަސްކަން ކެނޑި ހޭންފެށީ އޭނަައަށް މަޖާވާހަކައެއް އިވުނު ބީދައެއް ފަދައިންނެވެ. އަނގަމަތީ އަތްއަޅާލައިގެން ހުރެ ހުނުން މައިތިރިކުރަން މަސައްކަތްކުރިވަރު ވަގުތުކޮޅަކަށްފަހު އަނގަމަތީ އޮތް އަތްނަގައި އޭނަ އިޝާރުއާއި ދިމާލަށް ބަލާލިއިރު އެ މޫނުމައްޗަށް ރުޅިވެރިކަމުގެ އަސަރުތައް ވެރިވެގަނެފައިވެއެވެ. އެ ވަރުގަދަ ބުމަގޮށްޖެހި ލޯހަނިކޮށްލެވިފައިވެެއެވެ.\n“އަލްހާން ކަލޭގެ ކަންފަތްދަށުގައި ރީތި ނާނާއެއް ކިއީތަ މާ މާތްވެގަންނަން ތިއުޅެނީ… ކޮންމެހެން މަށަށް ފަތުވާ އިއްވަން އުޅޭނެކަމެއްނެތް… ކިތަންމެ ވަރަކަށް އުޅުނަސް އެއީ ކަލޭ ނުކުރާ ކަމަކަށް ނުވާނެ… ތިއީ ހަމަ އެ ފައިސާއަށް ބޫތުކައިފަ ހުރި އިޝާރު… އަޒްހާންގެ މަރުގައި ކަލޭގެ އަތެއް ނެތްކަމަކަށް ނުވާނެ…” އައްމާރު އައިސްފައި ހުރި ރުޅީގައި އެއެންމެންތަކުގެ ތެރޭގައި އިޝާރު ބޭޒާރުކޮށް ފަޞީހަތްކުރާކަށްވެސް ފަހެއްނުޖެހުނެވެ. ދާދި އަވަހަށް އޭނަގެ އަސްލު ކުލަ ދައްކާލައިފިއެވެ.\nއިޝާރުގެ ހަނދާނަށް އައީ އަލްހާންއާއި ބައްދަލުކުރި ވަގުތުކޮޅެވެ. އަލްހާން ކުށަށް އިއުތިރާފުވި ހަބަރު އިވުމާއިއެކު އޭނަ ވަގުތުން އަލްހާންއާއި ބައްދަލުކުރަން ދިޔައެވެ. ނަމަވެސް އޭނައާއި އެތަނުން ބައްދަލުވީ އޭނަ އުއްމީދުކޮށްގެންވެސް ނެތް ކަމެކެވެ. އޭނަ ދަންނަ އެކުވެރިޔާއާއި މުޅީން ތަފާތު މީހެކެވެ. އެދުލުން ބޭރުވި ކޮންމެ ބަހަކުން އަމިއްލަ ނަފްސާއި މެދު ވިސްނާލުމަށް އިޝާރަށް އިންޒާރުކުރިއެވެ. އަމިއްލަ އުފަލަށްޓަކައި އޭނައަށް ހެދިފައިވާ ގޯސްތައް ހަނދާންކޮށްދިނެވެ. މެރިފައިވާ އޭނަގެ ދެލޯ އަލިކަމަށް ހުޅުވާލަދިނެވެ.\n“އިޝާރު… މިއީ އަހަރެން ކީއްކުރަން ކުރިކަމެއް… ކޮން އުފަލެއް ލިބޭނެކަމަށް… ދުނިޔެމަތީގައި ބަފައަކަށް ދަރިއެއްގެ ލޯތްބަށްވުރެ ވަކި އުފާވެރިކަމެއްވާނެތަ… އަހަރެން މިވަނީ އެ ނިއުމަތުން މަޙުރޫމްވެފައި… އަހަރެންގެ ދެކުދިން އަހަންނަށް ނަފްރަތުކުރޭ… އަހަރެންގެ ޝާދީން… އަހަރެންގެ ލޭ ހިނގާ ދަރިފުޅު އޭނަގެ ހަށިގަނޑުގައި ހިނގާ ލެއަށް ފަކުރުގަނޭ… އަހަރެން އެކުދިން ކުށްވެރިއެއް ނުކުރާނަން… މިހުރިހާކަމެއް ވެގެންދިޔައީ އަހަރެންގެ ސަބަބުން… ކުދިންނަށް ލޯތްބެއް ނުދެވުނުތާ އެކުދިން އަމިއްލަ އުފަލެއް ހޯދުމުގެ ފުރުސަތެއްވެސް އަހަންނަކަށް ނުދެވުނު… ހައިޒަލް އަހަންނާއިމެދު ބައްޕަގެ ނަޒަރުން ދެކެމުން އައިސްފައި އަހަރެންދެކެ އެހާ ލޯބިވެފައިވެސް އެހާ ބަދަލުވީ އަހަރެންގެ ސަބަބުން…. އެ ކުއްޖާގެ މަންމައާއި ބައްޕައާއި ވަކިކުރިގޮތަށް އެހެން އުފާތަކުންވެސް މަހުރޫމް ކުރެވުނީ… އަޒްހާން… އަޒްހާންގެ ކުރިމައްޗަށް އަހަރެންދާނީ ކިހިނެތް… އަހަންނަކީ އަޒްހާންގެ މައާފު ހައްޤުވާވަރަށްވުރެ ބޮޑު އަނިޔާވެރިއެއް….” އަލްހާންގެ ދެލޯ ފެންކަޅި ކުރަމުންދިޔަ ކޮންމެ ކަރުނަ ތިއްކަކުން އަންގައިދިނީ އޭނަ އަމިއްލަ ނަފްސު ކުށްވެރިކުރާވަރެވެ. ކުށާއިމެދު ހިތާމަކުރާވަރެވެ. އެކަރުނަތައްވެސް އިޝާރަށް މަލާމަތްކުރިއެވެ. އޭނަގެ ކުށްވެރިކަން ހައްތަހާ ބޮޑަށް އިހުސާސް ކޮށްދިނެވެ. އޭނައަށް ހިތްވަރު ދިން ބަސްތަކަކަށް އެ ބަސްތައްވިއެވެ.\n“އަހަރެން ނުކުރާކުށަށްނުވިޔަސް ކުށަށް ތައުބާވުމުގެ ފުރުސަތު އަހަންނަށް އެބައޮތް… ތެދު ހިތަކުން ތައުބާވެއްޖެނަމަ އެ ފަރާތުން ނުފުއްސަވާނޭ ފާފައެއްނުވޭ… އަހަރެންގެ ކުށަށް އަހަރެން ތައުބާވާނަން… އަދަބު ލިބިގަންނާނަން… އަހަރެން މިދަނީ އަމިއްލައަށް ފެނިގެން ކަމާއިބެހޭފަރާތަށް ހަވާލުވާން… ދިޔުމުގެ ކުރީން އަހަރެން އައްމާރަށް އެކަން އަންގާލީ މި… އެކަމަކު އައްމާރުގެ ވިސްނުން ފަސާދަވެފައިވާވަރުން އަހަރެން ހިތާމަކުރަން…” އިޝާރު ސާބިތުކަމާއެކު އިއްވާލިއެވެ. އިޝާރުގެ ދުލުން ބޭރުވި ބަސްތަކާއިއެކު އައްމާރުގެ އެތެރެހަށީގައި އަނދަމުންދާ އަލިފާންގަނޑު ހުޅުފަޅައި އެރިފަދައެވެ. އޭނަ އުދުހިލާފައި ކަހަލަގޮތަކަށް ގޮސް އިޝާރުގެ ގިރުވާނުގައި ހިފަހެއްޓިއެވެ. ގިރުވާނުގައި ހިފަ ލަކިޖަހަމުން އޭނަ އިޝާރު ފަހަތަށް ކޮއްޕާލިއެވެ. އޭރު ދެމީހުންނަށްވެސް ތިބެވުނީ ވަށައިގެން ޗެންޗޭނެއްވެސް ނެތި އޮތް ހަމައެކަނި ބައްޓަމަށް އޮތް ބެލްކަނިކޮޅުގައެވެ.\n“އެހެންތަ ކަލޭ ހީކުރަނީ… ދުނިޔޭގައި ހުރެގެންނެއްނު ކަލޭގެ ދުލުން ތެދު ބޭރުވާނީ… އަހަރެން ބޭޒާރުކުރަން އުޅޭ ކޮންމެ މީހެއްގެ ނިމުން އަންނާނީ އަހަރެންގެ އަތުން… އަޒްހާންހެން ކަލޭވެސް މަރުވޭ…” ރުޅިންގޮސް އިޝާރުގެ ސިކުނޑި ހަމައިން ނައްޓާފައިވެއެވެ. އިޝާރުގެ ކަރަށް ބާރުކުރަމުން މަރުގެ ތުންފަތާއި ކައިރިއަށް އިޝާރު ދަމަމުން ގެންދިޔައިރު އައްްމާރު ހުރީ ހެޔޮނުބައި ވިސްނޭފަދަ ހާލެއްގައެއްނޫނެވެ. ބޭޒާރުވެދާނެކަމުގެ ބިރުވެރިކަން އޭނަގެ ސިކުނޑި މޮޔަކޮށްލައިފައިވެއެވެ.\nބެލްކަނީގައި ތިރިކޮށް ރާނާފައިވާ ގާފޮޅާއި ގާތްވަމުންދިޔައިރު މަރުން ސަލާމަތްވާން އިޝާރު މަސައްކަތްކުރިއެވެ. ދެފައިވިއްދާ ގަދަކަން ދެއްކިއެވެ. އޭރު އައްމާރު އޭނަގެ ކަރަށް ބާރުކޮށްލައިފައިވީ ގޮތުން އިޝާރުގެ ކަޅި މައްޗަށް އަރާފައިވިއެވެ. ނޭވާހާސްވެގެން ރޯ މަހެއް ތެޅޭފަދައިން އިޝާރު ތެޅެމުންދިޔައެވެ. ނޭވާހޮޅި ބެދެމުންދިޔައިރުވެސް އަނގައިން ބަހެއް ބޭރުކުރަން އޭނަ މަސައްކަތްކުރިއެވެ. ނަމަވެސް އައްމާރުގެ ހިތުގައި ރަހުމުގެ ކުޑިފަށެއްވެސް ނުއުފެދުނެވެ.\ni am from R.Maakurathu. Enjoy reading story since childhood.......Interested in writing since grade 7.\nއާދޭސް ކުރާ ހިތްވޭ… (ޓްރެއިލާރ)\nތިޔަ ލޯތްބާ ދުރަށް 4\nތުއްތު ކުއްޖާގެ ރޮއުން 1\ndhiraa wish says:\nMy dear readers heres the next part of the story.. hope you will like this part too.. specially the ones who were curious to know more about shaadheen and yazdhaan… enjoy reading and leaveacomment… next part on wednesday night.. keep waiting… thanks for the love and support\nMee first dhw…Mibai ehaa interesting eh noon… Ekam vx okey… V reethi vaahaka… Dhn alhe naina n haizal plus mayaan n sheleen gulhuvaba….❤ i love this stry….❤? love yuh… When is next episode?\nthankss dear.. guess you like the scenes of the young couples… hurihaa couples thakeh ethibee gulhifa.. dhen othy parents ge ruhun hoadhun… thank you so much dear… lytoo\nawwn.. thankss dear\nDhiraa wish.. kaddhevithaeee koancheh\nhama shaadheen ah ingeynee…eeee hiyaalee dheyo akah kiyaa nameh… dhen dhiyo akee avalaa meehun ge fahathun ulhey ehjeh nu… ehenve eyna fahathun ulhey boys ah shaadheen kiyaa nameh ee\nMe first? Vrh reethi vhk..????? when next part??\nnext time first hoadhan try kohlahjjey.. thankss dear\nDhiraa where is shallow mihaaru?.. This story is superb hama.. Keep up the good work ❤❤\nshalee ge part eh mi bayah nulevieinee.. sorry for that.. thankss dear.. it meansalot to me\nSaabahey dhira varah reethi shaadhin and yazdhaan ge breakup scene….oh god….varah dheravi ethankolhu eh ee varah painful kameh aslu…ishaaru and ammaaru kure ekaku maru thoacheh vaani…ma sha Allah dhiraa ge ibaaraiy thakaa feelings genesdheefa hunnagothaa sifa kurumaa no one can beat this….baarah kuriah dhey dhira ah vaane ?????❤❤\nMiee dhiraage amilla khiyaaleh no. Tharujamaa eke.\nthank you so much dear.. varah ufaa vehjje hai ahepary ehaa reethiveema… ekamuge painful kan ingeynee yazdhaan akahnu… hingaa dhw balamaa… thank you so much dear.. im really really happy to hear that.. insha allah\ndont cry dear.. iyaana nurovarah dear eba ron dhw\nWow wow wow..Really speechless dhiraa ganduu ???..Dhiraa ibaaraiy kohfa hurileh alhe haadha furihama eyy❤❤❤..kohme part ehga vx new gothakah sifakohdhinun genesdheyfa huhnany???..dhiraa hama vrh vrh molhu??????..hama mi site ge queen ey buneveyny???…Ishaar ah dhn kihineh baa dhw vaany..sooo curious ingey darlx..Waiting fr the next dearr..LYL & GN?????????\nthankss dear.. right now im the one who is speechless… thanks for the love and support.. your comments motivate me alot.. im so happy to hear such heart warming words… hingaa dhw.. balamaa.. ly too\nDhiraa dhn thankolheh avahah up kurancheh….kehnukurevey❤❤\nthankss dear.. insha allah i will\nHaizal r naina ge romence gina kohlaa eyrun so awsome vaane….vaahaka hama varah vx salhi…no more words to describe the story❤❤❤❤???\nyes dear..edhemeehun ep thah gina kohlaanan ingey.. thank you so much dear..\nVarah reethi mi part ves…..but baeh name tha ehba huri kahnenge olhifa…..but its okk…….. One of my fav…..luv ur storyyy so much..ly\nthankss dear.. thankss for pointing out proof read nukurevi einee.. im really happy that i got to be your one of the favs\nWow v v v furihama …. This is getting too interesting n I love it …. V ufaavejje shaadheen ge bae ineema …. Curiously waiting for the next part ….. This story is one of the best story…. Keep it up dhiraa … Best of luck n once again love ya ????????\nthankss dear.. shaadheen is your favourite right.. im happy that i included scenes of her cause you liked it so much.. is it dear.. i cant express how happy im to hear those words.. ly too\nHaasaru varah bodu. Dhen eki myhun liyaanee ves eki goi gotha dhetho.? Mihaaru news in genesdhey binmaa ge vaahaka “dhekeyhiivey nikan” , adhi dho. mv in genesdhey” andhirifaraai ” mi vaahaka thakakee varah rythi style akah genesdhey seedhaa on point ah haasaru nuhimeney reethi vaahaka thakeh. Ehaame inthizaar kureveyevaahakathah kiyaahithun. Mi vaahakaves huthureh noon.\nNowadays esfiya and vaahaka. com varah foohi. Vaahaka. com maabodah ves foohi. Update eh nuvey. Liyuntherinves bahabaru. Dhiraage mi story ves upkohdhey goi mulhin change vejje.kurin haadha surprise aa echhis libeyey. Mihaaru dhen not like those days.\nIngey abadhu ehgotheh nuvaane kanves. Baeh faharu avi dheefinama aneh faharu veheynee vaarey. Liyuntherinves ge gulheynee mi usool. Kiyuntherin ufaaves kuruvaa baraabarah upkohfa kiyuntherin moyavaavarah inthizaar ves kuruvaane. Alhe fahe liyuntheriyaa shaz lyn ves manshaa2genesdhee dhee hurefa vee eh nuvee eh neygi gellijje. Dhiraaves Mihaaru dheythere dheytherein gellenee. Maayoos kohnulaa thikuraa massakathaigen kuriah dhaane kama hykuran\nKithanme haasarubodas aharen varah kiyaahithun mi vaahaka kiyan. Evaahakaves hama bunelee\nCORRECTION: Dho. mv in genesdhey “ehaa loabiveemey”.\nthankss for the compliment dear… really glad to know you read it and like it\nWoah Masha Allah varah reethi varah varah furihama sifa kurunthah. Waiting for next part ???\nSeptember 13, 2019 at 12:00 am\n@phro grl says:\nThank you dhiraa shava n dhan ge bai genesdhinyma. Vaahaka hama v rythi..\nRangalhu kollan jehey bahehves ebain “dhiya dhovi dhashah” van vaahaka. Rangalhu gothaky ” Askani dhoshah”. Rangalhu kollaane kamah hykuran?\nAdhi eh vaahaka.. ” kadde dhevi”ae koacheh?? Mulhin alah ivunu baheh v ma mi ahaaly?” kandu vigani” thaae anekka?\nthankss dear.. ow ethankolhu einee bas olhifa mihaaru ragalhu kohlaafa ihnaanee.. thanks for pointing out…ebas dhw..eee hiyaalee dheyo eh\nMihaaru dhen ma dhigu vanee mi vaahaka .ehenveema liuntheriyaa ah ves neygey mihaaru vaanuva. Dhen haasaru nudhama ninmaalan vee nun\nV v reethi vhk… ?????❤ when is next part..\nkobatha mihaaru shayam menge bai..emyhunah v gotheh neyge fahun\n75 vana baiga ihnaane shayam men ge scene eh.. kiyaalahjjey dear\nkeehvetha ehn vaahaka thakah vure kurin meethi upvanee?\nThee haasil vumah edhi ge author Nafutha? If so or not your very rude.. ekaku anekakah ihthiraam kurumakee ohnan jeheyne kameh.. haasa koh liyuntherin.. thigothah vaahaka dhehkunmakee gabool kurevey kameh noon.. avahah up vun lasvun ee dhira kuraakamehnu.. meethi kiyaigen thi judge kuranee meeheh ge buramasaikaih.. im sure you will even feel badif some one comment on your story the same way.. esfiyaige dhuvasvee kiyuntheri ehge haisihyathun bunelee\nNau ge vaahaka ah taaeedh\nvarah thafaathu kurey writers mi site hingaa meehun\nMrs: crazy says:\n???????Vaahaka long vi Vareh OK….. Nice mi part vx……. Laishaa ge bayaka haixal ge part Eh crazy beynun ???????????#crazy LUV U❤❤❤❤❤❤❤\nthankss dear.. characters gina vefa storyline complicate vaa varah dhiguves vaane tha dhw..edhe couples ge baithah liyaanan ingey.. luv u too dear\nVaahaka kithamme dhigu viyas kulliakah nimmaa nulahchey dhira darling.. Mi part aa nugulhunas vaahakaeh ahaalan beynun.. Yazdhaan ah ingey dhw mihaaru haizal akee zel kan? Dhn haizal ah vs ingey dhw yazdhaan akee eynage close meehehkan? Mayaan akee eynage bestie kan vs engey dhw? Hama gaimuves mihraan engijje.. Ehn v ma dhn mayaan men vs ingeyne dhw.. Ekm haizal keevve mihraan men kairiah nudhanee? Mihaaru haila vs annan vejje ennu haizal kairiah.. Can’t wait to see all of them meet.. Btw mi pt vs hama habeys ???(vaahakaeh ahaashey kiyaafa baivaru suvaal thakeh ossaalaafi dhw ??.. Hama mi suvaalthah sikundi therey enburey varun nuhurevigen mi ehee..)\nAnonymous ah kihineh ingenee? Anyways I didn’t even ask if this story wasatranslation or not.. Noonee dhiraa buneetha anekka anonymous kairee? Tharujamaa akah vanya alhe meege aslu dhakkaaladhevidhaanetha? Eyrah gabool kureveynee anonymous thi kiyaa ehcheh thedhu kan..\nKalhu handi says:\nMaves beynun thikiyaa aslu kiyaalan anonymous .\nyes dear.. story dhiguviyas storyline ah badhaleh nugehnaanan.. hama plan kohffa in gothah nimun ahnaanee… yazdhaan aai haizal ingey ehves kameh neyngenee mayaan ah.. hingaa dhw mayaan ah ingey goih balamaa dhw.. thi hurihaa suvaaluge javaabu kuraiah othy… lets wait for their reunion.. thankss dear.. hehehe.. its okey.. if you have any doubts just ask me.. i will be happy to answer.. and curious and kalhu handi dont mind to answer those comments.. some times silence is the best answer.. thanks for the support and love\nSpeechless????haadha curious kollaafa thi nimmailee..wgen next❤\nvvvv rythi mi vhk\nKurin dhedhuvahun eh dhuvahu noony eyah vure ves avahah up kuri vaahaka eh mee\nMihaaru mihen vaathy v v v v v v v v v v v v v v v v v v v v v v v v v v v v v v v v dhera vey\nMee Aslu one of my favorite Ekam mihen vaany kada????????????????????????????????\nsorry dear.. im trying my best not to bring any delays.. but hence imastudent i haveavery limited time for my story.. but i will try my best not to repeat those things.. varah happy vehhje mi vaahaka dear ge fav akah veema\nAwlheyy haadha lwbieyyy mi part ves??…dhiraa thi sifa kurunthah genasdheefa huhnaleh ryythi kamun , award eh dhinun hahgu❤❤❤❤… mihaaruvesedheven oi nama dhinys bt still u’ve got hingey the best writer ge lagabu mihithun❤???…. just love it dhiraa?….& plus dhiraage thi hunaruveri kamaa visnun thoonukamun just.. ??Ma Sha Allah??… ur the best & the cutest writer i’ve ever met ?????..& wanna say that really had enjoyed reeding this part??… & those love scenes were fascinating ❤❤… lyssssmmm?????❤❤❤❤… & work hard & keep it up ????❤❤\nthankss dear.. haadha loabi colourful comment ekey dhw… alheyy.. hama thihaa thaureef haqqutha… ufalun dhira ah neynge bunaane ehjehves,.. thank you so much dear… zeek’s ge fav akah veema varah varah ufaavehjje.. your are also very sweet cute reader… one of the best readers.. it suchanice thing that you enjoy.. hope you will enjoy the upcoming eps too.. thank you and love you dear\nThis part is also amazing maasha allah. Curiously waiting for the next part ❤❤❤\nMihaaru haadha ehvahtharu ge nantakun faadu faadu ge comment kureyaaa dho dhiraa… hurihaa ehman beynun vaagothakah hiyhama jeha gotheh nuvaane dho\nyeah.. dhira ah ves varah faahaga kurevey.. hiyaalu thafaathuvaa kudhin ginaee dhw.. mee vaahaka eh veema dear bunaa gothah story line aai ehgothah dhanee.. hiyaalakee thafaathu ehjakah vaathee baeh kudhin nah kamunudhiun ekasheegen veyy.. if so you can share your opinions\nFeatured / ލޯބި\nމިނަން ތިހިތުން ފިލުވާލަނީހޭ…06\nމިނަން ތިހިތުން ފިލުވާލަނީހޭ…07\nބުނަން ބޭނުމޭ 2\nނޭދެން ވަކިވާކަށް (1)\nރާސްތާ2 އަށާވީސް ވަނަ ބައި\nތަޤްދީރު 03 ވަނަ ބައި\nހުރީމެ އިންތިޒާރުގަ (7)\nއެދުވަސްތައް އަނބުރާ ލިބި ދާނެބާ 16\nހުރީމެ އިންތިޒާރުގަ (8)


Sanjay Dutt admitkoh faruvaa dhenee | Mihaaru\nސަންޖޭ ދަތު ހޮސްޕިޓަލްގައި އެޑްމިޓްކޮށް ފަރުވާދެނީ\n09 އޯގަސްޓް 2020 - 08:319comments\nސަންޖޭ ކޮވިޑް-19 އަށް ނެގެޓިވް\nބޮލީވުޑްގެ މަޝްހޫރު އެކްޓަރު ސަންޖޭ ދަތަށް ނޭވާލާން ވަރަށް ބޮޑަށް އުނދަގޫވެގެން ހޮސްޕިޓަލްގައި އެޑްމިޓްކޮށް ފަރުވާދޭން ފަށައިފި އެވެ.\nއޭނާގެ ކޮއްކޮ ޕްރިޔާ ދަތު މީޑިއާތަކަށް ބުނީ 61 އަހަރުގެ އެކްޓަރު މުމްބާއީގެ ލީލާވަތީ ހޮސްޕިޓަލްގައި އެޑްމިޓްކުރީ ހޮނިހިރު ދުވަހުގެ އިރާކޮޅު ކަމަށެވެ. އެޑްމިޓްކޮށް ސަންޖޭ ކޮވިޑް-19 އަށް ޓެސްޓް ވެސް ކުރި އެވެ. އެކަމަކު ނަތީޖާ ނެގެޓިވް އެވެ.\nސަންޖޭ ކުރި ޓްވީޓެއްގައި ބުނީ ހާލު ރަނގަޅު ކަމަށާއި މި ވަގުތު އޮތީ އޮބްޒަވޭޝަނުގައި ކަމަށެވެ. ނަމަވެސް ދެ ދުވަހެއްގެ ތެރޭގައި ހޮސްޕިޓަލުން ދޫކޮށްލާނެ ކަމަށް ބުންޏެވެ.\nސަންޖޭ އެޑްމިޓްކުރި ޚަބަރާ އެކު ބޮލީވުޑްގެ ވަރަށް ގިނަ ފަންނާނުންނާއި ފޭނުން އޭނާ އަށް އަވަސް ޝިފާއަކަށް އެދި ޓްވީޓްކޮށްފައިވެ އެވެ.\nސަންޖޭ އެޑްމިޓްކުރި އިރު އޭނާގެ އަންހެނުން މަންޔަތާ ދަތާއި ދެ ކުދިން ތިބީ ދުބާއީގަ އެވެ. ކޮވިޑް-19 ފެތުރޭތީ އިންޑިއާގައި މާޗް މަހުގެ ފަހުކޮޅު ލޮކްޑައުން އިއުލާންކުރި އިރު އެ ގައުމުގައި އާއިލާގެ ބަޔަކާ އެކު ތިބި ގޮތަށް އެ މީހުން ތިބީ ދުބާއީގަ އެވެ. ސަންޖޭ މުމްބާގައި ދިރިއުޅެނީ އެކަންޏެވެ.\nއެންމެ ފަހުން މިދިޔަ އަހަރުގެ ޑިސެމްބަރު މަހު ރިލީޒްކުރި "ޕާނިޕަތު" އިން ފެނިގެންދިޔަ އެކްޓަރުގެ ކުރިއަށް އޮތް ފިލްމަކީ މި މަހުގެ 28 ގައި ޑިޒްނީ ޕްލަސް ހޮޓްސްޓާ އިން ޕްރިމިއާކުރާ މަހޭޝް ބަޓްގެ "ސަޅަކް 2" އެވެ. އެ ފިލްމުން ސަންޖޭއާ އެކު ޕޫޖާ ބަޓާއި އާލިއާ ބަޓާއި އަދިތިޔާ ރޯއި ކަޕޫރް ވެސް ފެނިގެންދާނެ އެވެ.\nއިތުރު ލިޔުންތައް ބޮލީވުޑް އިންޑިއާ މުމްބާއީ ސަންޖޭ ދަތު\nލޮކްޑައުންތަކަށް އަހަރެން ވަރަށް ފަރިތަ: ސަންޖޭ


Thiman raskalaangeeQuran rakkaatheri kuravvaa husheemeve. | Mihaaru\nމާލޭގެ މިސްކިތެއްގައި އިއްޔެ މީހަކު ގުރުއާން ކިޔަވަނީ.---ފޮޓޯ: ހުސެއިން ވަހީދު/މިހާރު\nތިމަންރަސްކަލާނގެ، އެ ޤުރްއާން ރައްކާތެރި ކުރައްވާހުށީމެވެ.\n14 ޖޫން 2018 - 10:564comments\nކީރިތި ޤުރްއާނުގެ އަލްޙިޖްރު ސޫރަތުގެ9ވަނަ އާޔަތުގައި ﷲ ވަޙީ ކުރައްވާފައިވާ ބަސްފުޅުގެ މާނައިގައި ވެއެވެ. "ހަމަކަށަވަރުން، ޤުރްއާން ބާވައިލެއްވީ، ތިމަންރަސްކަލާނގެ އެވެ. އަދި ހަމަކަށަވަރުން، ތިމަންރަސްކަލާނގެ، އެ ޤުރްއާން ރައްކާތެރި ކުރައްވާ ހުށީމެވެ." މި އާޔަތުގައި، ޤުރްއާން ރައްކާތެރި ކުރައްވާނެ ކަމަށް ބަޔާން ކުރައްވާފައި އެވާ ބަހުގެ މުރާދަކީ ކޮބައި ހެއްޔެވެ؟ އަދި މި އާޔަތުން ދޭހަވާ ކަންތައްތަކަކީ ކޮބައި ހެއްޔެވެ؟\nމި އާޔަތް ބާވައިލައްވާފައި ވަނީ ކާފިރުންނަށް ރައްދެއްގެ ގޮތުގަ އެވެ. އެއުރެން ޤުރްއާނަށާއި މާތް ނަބިއްޔާ، ޞައްލަﷲ ޢަލައިހި ވަސައްލަމް، އަށް މަލާމާތް ކުރުމުގެ ގޮތުން ބުންޏެވެ. "އޭ، ޛިކްރު (ޤުރްއާން) އެ ބޭކަލެއްގެ މައްޗަށް ބާވައިލެއްވި ކަލޭގެފާނެވެ! ހަމަކަށަވަރުން، ކަލޭގެފާނީ، މޮޔައެއްކަން ކަށަވަރެވެ. ކަލޭގެފާނު ތެދު ބުނާ މީހުންގެ ތެރެއިން ވާ ނަމަ، ތިމަންމެންގެ ގާތަށް ކަލޭގެފާނު މަލާއިކަތުން ނުގެންނަވަނީ ކީއްވެގެންތޯ އެވެ؟" (އަލްޙިޖްރު 6-7)\nމީގެ ރައްދުގައި ﷲ ވަޙީ ކުރެއްވީ ހައްގު ބަސްފުޅާއިގެން މެނުވީ، އެކަލާނގެ މަލާއިކަތުން ބާވައިނުލައްވާ ކަމުގަ އެވެ. އަދި އެއުރެން އެ އެދޭ ގޮތަށް މަލާއިކަތުން ބާވައިލެއްވި ނަމަ އެއުރެންނަށް ޢުޤޫބާތް ދެއްވުން ފަސް ނުކުރައްވާނެ ކަމަށެވެ. (އަލްޙިޖްރު 8). އެއަށްފަހު ﷲ އަންގަވަނީ އެއުރެން އެ އިންކާރު ކުރާ ނުވަތަ އެއަށް އެ މަލާމާތް ކުރާ "ޛިކުރު" އެބަހީ، ކީރިތި ޤުރްއާން، ބާވާލެއްވީ އެކަލާނގެ ކަމަށެވެ.\nބާވާލެއްވިކަމާއި ރައްކާތެރި ކުރައްވާނެކަން ކަށަވަރު ކުރެއްވުން\nޤުރްއާން ބާވާލެއްވީ ﷲ ކަން މި އާޔަތުގައި ބަޔާން ކުރައްވާފައި ވަނީ ވަރަށް ވަރުގަދަ ކަށަވަރުކުރުންތަކަކާ އެކުގަ އެވެ. އަލްއާލޫސީ ވިދާޅުވާ ގޮތުގައި "އިންނާ" އިން ޔަގީންކަން ދޭ އިރު "ނަޙްނު" އަކީ ވެސް "އިންނަ" އަށް އޮތް އިތުރު ކަށަވަރުކަމެއް ކަމަށެވެ. މީގެ އިތުރުން އާޔަތުގެ ފުރަތަމަ ތިން ކަލިމަ އިން ވެސް ތަކުރާރުވެގެން އެ ދަނީ ބާވާލެއްވި ފަރާތް ބަޔާން ކުރެވިގެންނެވެ.\nއާދެ، އެއީ "އިންނާ" (ހަމަކަށަވަރުން ތިމަންމެން) އާއި، "ނަޙްނު" (ތިމަންމެން) އާއި، "ނައްޒަލްނާ" (ބާވާލެއްވީ ތިމަންމެން) ވިދިވިދިގެން އައިސްފައި ވުމެވެ. އިތުރަށް ކަށަވަރު ވަނީ މި ހުރިހާ ކަލިމައެއްގައި ވެސް ވާހަކަދައްކާ ފަރާތް ބަޔާންކުރެވިފައި މިވަނީ މަތިވެރިކަމާއި ވަރުގަދަކަން ބަޔާންކުރާ ޖަމްޢުން ކަމަށް ވުމެވެ.\nހަމަ މިފަދައިން ރައްކާތެރި ކުރައްވާނެ ވާހަކަ ވެސް ބަޔާން ކުރައްވާފައި ވަނީ "އިންނާ" އިންނެވެ. އަދި "ޙާފިޡޫން" ވެސް މިވަނީ ހަމަ ވަރުގަދަކަން ބަޔާން ކުރާ ޖަމްޢު އިންނެވެ. މީގެ އިތުރުން "ޙާފިޡޫން" ގެ ކުރިއަށް ތައުކީދުގެ ލާމު ވެސް އައިސްފައި ވެއެވެ. އެއިން ވެސް އިތުރަށް ކަށަވަރުކަން ގެނެސްދެ އެވެ.\nއަނެއް މުހިންމު ކަމަކީ ޤުރްއާން ފިޔަވައި ﷲ ބާވައިލެއްވި އެއްވެސް ފޮތެއް އެކަލާނގެ ރައްކާތެރި ކުރައްވާނެ ކަން ބަޔާން ކުރައްވާފައި ނެތުމެވެ. އެ ފޮތްތައް ރައްކާތެރި ކުރުމަކީ އެ ބާވައިލެއްވުނު ބައެއްގެ މައްޗަށް އޮންނަ ކަމަކަށް ވުމެވެ. މިގޮތުން ޔަހޫދީންގެ އަޅުވެރިންނާއި (ރައްބާނީންނާއި) އެ މީހުންގެ ޢިލްމުވެރިން ތައުރާތުން ޙުކުމް ކުރަން ﷲ ހަމަޖައްސަވާފައި ވަނީ "ﷲ ގެ އެ ފޮތް ރައްކާތެރިކުރުމުގެ އަމާނާތް އެއުރެންނާ މަތިކުރައްވާފައި ވުމުގެ ސަބަބުން" ނެވެ. (އަލްމާއިދަތު 44)\nމިއާ ޚިލާފަށް ކީރިތި ޤުރްއާން ރައްކާތެރި ކުރެއްވުމާ ހަވާލުވެ ވޮޑިގެން އެވަނީ ޚުދު ﷲ އެވެ. އެހެންކަމުން އެއުރެން އަމާނާތަށް ޚިޔާނާތްތެރި ވިއަސް ﷲ އެކަލާނގެ ވަޢުދުފުޅާ ޚިލާފުވެވޮޑިނުގަންނަވާނެ އެވެ. މިއިން ކަށަވަރު ވަނީ ޤުރްއާން ރައްކާތެރި ކުރައްވާނެ ކަމެވެ.\nމާލެ: މޭ 16، 2018- ރަމަޟާން މަހުގެ މުލަ ރޯދަ ދުވަހުގެ މެންދުރު ނަމާދަށްފަހު އިސްލާމީ މަރުކަޒުގައި ޤުރުއާން ކިޔަވަން އިން ކުޑަކުއްޖެއް.---ފޮޓޯ: ހުސައިން ވަހީދު/މިހާރު\nރައްކާތެރި ކުރެއްވުމުގެ ވަޢުދުފުޅުން ކަށަވަރުވާ ކަންކަން\nޤުރްއާން ބާވައިލެއްވި ކަމާއި އެ ރައްކާތެރި ކުރައްވާނެ ކަމުގެ ތައުކީދުތަކާ އެކު އާޔަތުގައި ޤުރްއާނުގެ ނަމަކަށް ބަޔާން ކުރައްވާފައި "ޛިކްރު" އެވެ. އައްސަޢުދީ ވިދާޅުވާ ގޮތުގައި "ޛިކްރު"ގެ މުރާދަކީ ހުރިހާ ކަންކަމަކާއި އެ ކަންކަމުގެ ފާޅުކަން ބޮޑުވެގެންވާ ދަލީލުތައް ޒިކުރު ކުރެވިފައިވާ، އަދި ހަނދުމަ ކުރަން ބޭނުންވާ މީހަކަށް ހަނދުމަކޮށްދޭ ކީރިތި ޤުރްއާން އެވެ.\nމި ފަދަ ޤުރްއާން "ރައްކާތެރި ކުރައްވާ ހުށީމޭ" ބަޔާން ކުރައްވާ އިރު އޭގެ މުރާދަކީ، ޤުރްއާން ބާވައިލެއްވުނު އިރާއި ބާވައިލެއްވުމަށް ފަހުގައި ވެސް އެ ރައްކާތެރި ކުރައްވާނެ ކަމެވެ. މިގޮތުން ބާވައިލެއްވުނު އިރު ރައްކާތެރި ކުރެވިފައި ވަނީ ޝައިޠާނުންގެ ވައްކަން ކުރުންތަކުން ކަމުގައި އައްސަޢުދީ ވިދާޅުވެފައިވެ އެވެ.\nއަލްބަޣަވީ ވިދާޅުވާ ގޮތުގައި ފުއްޞިލަތު ސޫރަތުގެ 42 ވަނަ އާޔަތުގައި "އެ ފޮތުގެ ކުރިމައްޗަކުން ވެސް، އަދި އޭގެ ފަހަތަކުން ވެސް އެ ފޮތަކަށް ބާޠިލުކަމެއް ނާންނާނެ" ކަމަށް އޮންނަ އިރު އެ ތަނުގައި އެ ބަޔާން ކުރާ "ބާޠިލު"ގެ މުރާދަކީ އިބްލީސް އެވެ. އެހެންކަމުން ޖިބްރީލުގެފާނު މެދުވެރި ކުރައްވައި ކީރިތި ރަސޫލާ އަށް އާޔަތްތައް ބާވައިލެއްވުނު އިރު އެއިން އެއްވެސް ދެމެދަކަށް އިބިލީހާއި އޭނާގެ އަޢުވާނުންނަށް ގާތްވުމުގެ ފުރުސަތެއް ނުލިބެ އެވެ.\nބާވައިލެއްވުމަށް ފަހު ރައްކާތެރި ކުރެވުނު ގޮތްތަކަކީ އެންމެ ފުރަތަމަ ކީރިތި ރަސޫލާގެ ހިތްޕުޅުގައި އެ ރައްކާ ކުރެވުމެވެ. އޭގެ ފަހުން ޞަޙާބީންނާއި އުންމަތުގެ މީހުންގެ ހިތްތަކުގައި އެ ރައްކާ ކުރެވެމުން ދިއުމެވެ. އެއްވެސް ލަފުޒަކަށް އުނިއިތުރެއް ނާންނާނެ ގޮތަށެވެ. އަދި އޭގެ މާނަ ބަދަލުވެގެން ނުދާނެ ގޮތަށެވެ. ގަސްދުގައި އޮޅުވާލައިގެން ނުވަތަ ޖާހިލުކަމުން ނޭނގިގެން މީހަކު ނުބައި މާނައެއް ކުރިއަސް އެކަން ބަޔާން ކޮށްދޭނެ އެތައް ބަޔަކު ފާޅު ކުރައްވަ އެވެ.\nޔަޙްޔާ ބުން އަކްޘަމްގެ ކިބައިން ރިވާވެގެން ވެއެވެ. އަމީރު އަލްމައުމޫންގެ މަޖްލީހަކަށް ވަން ޔަހޫދީއަކަށް އިސްލާމް ދީން ހުށަހެޅުނެވެ. ކާބަފައިންގެ ދީން ދޫކޮށްނުލުމަށްޓަކައި އޭނާ އެކަމަށް އިންކާރު ކުރި އެވެ. ނަމަވެސް އޭގެ އެއް އަހަރު ފަހުން އިސްލާމްވެގެން އަ އެވެ. އޭގެ ސަބަބެއް ކަމުގައި އޭނާ ބުނީ ލިޔަން ދަންނަ މީހަކަށް ތިމަންނާ ވާތީ ތައުރާތަށް އުނިއިތުރު ގެނެސްގެން ލިޔެ ފައްޅި އަށް ގެންދިއުމުން އެ މީހުން އޭތި ގަތެވެ. އަދި އިންޖީލަށް ވެސް އުނިއިތުރު ގެނެސްގެން ލިޔެ އެ މީހުންގެ ފައްޅި އަށް ގެންދިއުމުން އެ މީހުން ވެސް އެ ގަތެވެ.\nނަމަވެސް އެގޮތަށް އުނިއިތުރު ގެނެސްގެން ޤުރްއާން ލިޔެ އެ ވިއްކަން ދިއުމުން މުސްލިމުން އެ ބަލާފައި އޭގައި އުނިއިތުރު ހުރިތަން ފެނުމުން އެ އެއްލައިލީ އެވެ. މިއިން ތިމަންނާ އަށް އެނގިގެން ދިޔައީ ޤުރްއާނަކީ ހައްގު ތެދު ކަމެވެ. އަދި މި ވަނީ ރައްކާތެރި ކުރެވިގެން ކަމެވެ.\nރައްކާކުރެވިގެންވާ ކަމުގެ ބައެއް އަލާމާތްތައް\nޤުރްއާން ރައްކާތެރި ކުރެވިގެންވާ ކަން ހާމަވާ އެތައް ކަމެއް ދަނީ ފެންނަމުންނެވެ. މިގޮތުން ފާހަގަ ކޮށްލެވޭ ބައެއް ކަންކަން ވެއެވެ.\n1- މުސްލިމުންނަށް ބައެއް ފަހަރު ކުރިމަތިވާ ނިކަމެތިކަމާއި ނާކާމިޔާބުތަކުގައި ނަފްސުތަކާއި މުދަލަށް ގެއްލުން ލިބިގެން ދާއިރު ވެސް ޤުރްއާނަށް އެއްވެސް ގެއްލުމެއް ލިބިފައި ނުވެ އެވެ.\n2- ކޮންމެ ޒަމާނެއްގައި ވެސް ޤުރްއާން ހިތު ދަސްކުރާނެ އެތައް ބަޔަކު ﷲގެ ކުޅަދުންވަންތަކަމުން ފެނިގެން ދެއެވެ. އެހެންވެ އަބަދުވެސް ތަވާތުރުކޮށް (ޝައްކެއް ނެތް މިންވަރަށް އަދަދުގެ ގޮތުން ގިނައިން) ޤުރްއާން ހިތުދަސް މީހުން ތިބެ އެވެ.\n3- ހިތްތަކުގައި ރައްކާ ކުރެވޭ ފަދައިން ލިޔެގެން އެ ރައްކާ ކުރެވޭނެ ގޮތްތައް ވެސް ﷲ މިންވަރު ކުރައްވަ އެވެ. އެކި ޒަމާންތަކުގައި އެކި ވަސީލަތްތަކުގަ އެވެ.\n4- ދީނުގެ އަދުއްވުންގެ ބުރަ މަސައްކަތުން ނަބަވީ ސުންނަތުގެ ތެރެ އަށް ހަދީސްތައް ވެއްދުން ކާމިޔާބު ކުރިއަސް މިފަދަ ކަމެއް ޤުރްއާނަކަށް އެބައި މީހުންނަކަށް ނުކުރެވެ އެވެ. އަދި ޢިލްމުވެރިންގެ ބުރަ މަސައްކަތުން، މިހާރު މިފަދަ ކަމެއް ނުކުރެވޭނެ ފަދަ ފޮތްތައް ލިޔެވި މިންގަނޑުތައް ވަނީ ކަނޑައެޅިފަ އެވެ.\n5- ޤުރްއާނާ އެއްފަދަ ފޮތެއް ލިޔުމަށް ކުޅަ ހުރިހާ މަސައްކަތެއް ﷲ ވަނީ ނާކާމިޔާބު ކުރައްވާފަ އެވެ. އަދި އެކަން ނުކުރެވޭނެކަމަށް ކީރިތި ޤުރްއާނުގައި ވަނީ ގޮންޖައްސަވާފަ އެވެ.\n6- ޤުރްއާނަށް އެއްވެސް ކަހަލަ ބަދަލެއް ގެނައުމަށް ކުރެވޭ ހުރިހާ މަސައްކަތެއް ނާކާމިޔާބު ވުމުގައި ޠަބީޢީ ޤާނޫނުތަކުގެ ތެރެއިން ބައެއް ފަހަރު އެކަން ވެގެންދާއިރު އަނެއްބައި ފަހަރު މި ޤާނޫނުތަކާ ޚިލާފަށް އެ ކަންކަން ﷲ ނާކާމިޔާބު ކުރައްވާފައި ވެއެވެ.\nއިތުރު ލިޔުންތައް ދީން އިސްލާމް އިސްލާމީ ޝަރީއާ ޤުރުއާން ސުންނަތް ރޯދަ މަސް 2018\nހެޔޮގޮތުގައި މުއާމަލާތު ކުރުމަށް ކުރަންޖެހޭ ކަންކަން


އދ. އަތޮޅު ތަޢުލީމީ މަރުކަޒު\nJ-264006 / J-264007 /J264010\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޑިސެންބަރު 8 ވާ އާދިއްތަ ދުވަހުގެ 12:00 ކުރިން، އދ. އަތޮޅު ތަޢުލީމީ މަރުކަޒަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް admin@adhaec.edu.mv , މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތަކާއި އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތްތަކަށް ވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން އދ. އަތޮޅު ތަޢުލީމީ މަރުކަޒުގެ ނަންބަރު 6680024 ފޯނަށް ގުޅުއްވުން އެދެމެވެ.\nސުންގަޑި: 08 ޑިސެންބަރު 2019 1200


SunOnline: Nilandhoo ge Green Football Acedemy launch koffi\nޢަބްދުﷲ އައިމަން 19 Jan 2020, 16:12\nނިލަންދޫގެ ގްރީން ފުޓުބޯޅަ އެކެޑެމީ-\nފ. ނިލަންދޫ ޔަންގް ޖެނެރޭޝަން އާއި އެ ރަށު ކައުންސިލް ގުޅިގެން އެ ރަށުގައި ހިންގާ ގްރީން ފުޓުބޯޅަ އެކެޑެމީ ރަސްމީކޮށް ލޯންޗުކޮށް މުޅި ރަށަށް ހުޅުވާލައިފި އެވެ.\nގްރީން ފުޓްބޯލް އެކަޑަމީ ރަސްމީކޮށް އިފްތިތާޙް ކޮށްދެއްވީ ދިވެހިރާއްޖޭގެ ޤައުމީ ފުޓްބޯޅަ ޓީމްގެ ކެޕްޓަން އަކްރަމް ޢަބްދުލް ޢަނީ އެވެ. މި އަހަރުގެ ފުރަތަމަ ދުވަހު ލޯންޗް ކުރެވިގެން ދިޔަ މި އެކަޑަމީ ފެށިގެން ދިޔައީ 2019 ސެޕްޓެމްބަރު މަހުގައި ނުރަސްމީކޮށް މަދު ކުދިންކޮޅަކާއެކު އެވެ. އެކަމަކު ރަށުގައި މިފަދަ ޙަރަކާތެއް ހިންގާ އިތުރު ފަރާތެއް ނެތުމުން އެކަޑަމީއަށް ގިނަ ޢަދަދެއްގެ ކުދިން ވަންނަން ފެށީ އެވެ.\nނިލަންދޫގެ ގްރީން ފުޓުބޯޅަ އެކެޑެމީ އިފްތިތާހު ކުރުމުގެ ރަސްމިޔާތުގެ ތެރެއިން-\nއެކެޑެމީ ރަސްމީކޮށް އިފްތިތާހު ކުރުމަށް ބޭއްވި ގްރީން އެކަޑަމީ ނައިޓްގައި ގްރީން ފުޓްބޯލް އެކަޑަމީ ލޯންޗް ކުރެވުނު އިރު އެކެޑެމީގައި 95 މީހުން ވަނީ ބައިވެރިވެފަ އެވެ.\nމި އެކަޑަމީގައި ޙަރަކާތްތެރިވަމުން ދަނީ ފ. އަތޮޅު ތަޢުލީމީ މަރުކަޒުގެ ގްރޭޑް 10 ކާއި ޕްރީސުކޫލް ދެމެދުގެ ކުދިންނެވެ. އެކަޑަމީގެ ޕްރެކްޓިސްތައް ކުރިޔަށް ގެންދަނީ ތިން ކެޓަގަރީ އަކަށް ބަހާލައިގެންނެވެ. އެގޮތުން އަންޑާ 16 ،އަންޑާ 13 ،އަންޑާ 09 އަށް ބަހާލައިގެން ލެސަންތައް ގެންދާއިރު، ޕްރެކްޓިސްތައް ހުކުރު ދުވަސް ފިޔަވައި ކޮންމެ ދުވަހެއްގެ ވެސް ހަވީރު ކުރިޔަށް ދާނެ އެވެ.\nފަސް ކޯޗުންގެ އިރުޝާދާ އެކު އެކެޑެމީގެ ޕްރެކްޓިސްތައް ގެންދަމުންދާ އިރު މި މަހުގެ ތެރޭގައި އެކެޑެމީގެ މުބާރާތެއް ފެށުމަށް ވަނީ ހަމަޖެހިފަ އެވެ.\nނިލަންދޫގައި މި އެކަޑަމީ ހުޅުވުމުގެ މައިގަނޑު މަޤްޞަދަކީ އަޚްލާޤް ރަނގަޅު މުޖުތަމަޢުއެއް ބިނާކުރުމަށް ބާރު އެޅުމާއި ރަށުގެ ފުޓްބޯޅަ ކުރިއަރުވަން މަސައްކަތްކުރުމުގެ އިތުރުން ކުޅުންތެރިންނަށް ކުޅިވަރުގެ އަޚްލާޤް ދަސްކޮށްދިނުން ކަމަށް އެކެޑެމީ ހިންގާ ޔަންގް ޖަނެރޭޝަނުން މައުލޫމާތު ވަނީ ދީފަ އެވެ.\nމީގެ އިތުރުން އެކަޑަމީގެ ނައިޓްގައި 2019 ވަނަ އަހަރު ހޮވި ޕްރޮމިސިން ސްޓާ އަކަށް ހޮވިފައި ވަނީ ލުހާމް ޢަބްދުއްލަޠީފް އެވެ. ގްރީން ސްޓާ އަކަށް ހޮވިފައި ވަނީ މުޙައްމަދު ޝިމްރާން ޢަލީ އެވެ.


އެޕްރީލް ފޫލް ދުވަސް ފާހަގަކުރުމުގެ ޙުކުމް – DhiSalafiyyah\n“ބައެއް މޮޔައިން ފާހަގަކުރާ އެޕްރީލް ފޫލާއި މެދުގައި އެކަމުގެ މައްޗަށް މުސްލިމުން އަޚުންނަށް އިންޒާރުކުރަމެވެ. ހީވާގޮތުން މިހާރު އެދުވަސްވަނީ ކައިރިވެފައެވެ. މިކަން އައިސްފައިވަނީ ޔަހޫދީންނާއި ނަޞާރާއިންނާއި މަޖޫސީންނާއި އަދި ކުފުރުގެ އަހުލުވެރިންގެ ގާތުންނެވެ. އެކަމަކީ އެއްގޮތަކުން ބަލާއިރު ދޮގެކެވެ. ދޮގު ހެދުން ޝަރުޢީގޮތުން ވަނީ ޙަރާމްވެގެންނެވެ. އަދި އަނެއްގޮތުން ބަލާއިރު ކާފަރުންނާއި ވައްތަރުވެގަތުމެކެވެ. ކާފަރުންނާއި (އެމީހުންގެ ދީނާއި އަދި އާދަތަކުގެ ޙާއްޞަކަންކަމުގައި) ވައްތަރުވެގަތުމަކީ ޙަރާމްކަމެކެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. (مَن تَشَبَّهَ بِقَومٍ؛ فَهو مِنهُم) މާނައީ: ބަޔަކާއި ވައްތަރުވެގެންފިމީހާވަނީ އެބަޔެއްގެ ތެރެއިންނެވެ…..” ޝެއިޚުގެ ބަސްކޮޅު ކުރުކޮށްލެވިފައި.\n“ދޮގު ހެދުން ހުރިހާ ވަޤުތެއްގައިވެސް ޙަރާމްވެގެންވެއެވެ. އަދި ކާފަރުންނާއި މިފަދަ ކަންކަމުގައި އަދި އެނޫންކަމެއްގައިވެސް އެއްވައްތަރުވެގަތުން ޙަރާމްވެގެންވެއެވެ…”\nމާނައީ: އަދި ތިޔަބައީމީހުންގެ މައްޗަށް ދޮގާއި މެދުގައި އިންޒާރުކުރައްވަމެވެ. ފަހެ ދޮގު މަގުދައްކަނީ ފާފައަށެވެ. އަދި ފާފަ މަގުދައްކަނީ ނަރަކައަށެވެ. މީހާ ދޮގުހަދައި އަދި ދޮގު ހެދުމުގައި ކުރިއަރައިދެއެވެ. އެއީ ﷲގެ ޙަޟްރަތުގައި އެމީހަކީ ދޮގުވެރިޔެއްކަމުގައި ލިޔެވިއްޖައުމަށް ދާންދެނެވެ.”\nމާނައީ: “މީސްތަކުންނާއި ވާހަކަދެއްކުމުގައި މީސްތަކުން ހެއްވަންވެގެން ދޮގުހަދާމީހާގެ މައްޗަށް ހަލާކުހުއްޓެވެ. އެމީހަކަށް ހަލާކުހުއްޓެވެ. އެމީހަކަށް ހަލާލުހުއްޓެވެ.”\nނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. )لَتَتْبَعُنَّ سَنَنَ مَنْ كَانَ قَبْلَكُمْ شِبْرًا شِبْرًا وَذِرَاعًا بِذِرَاعٍ، حَتَّى لَوْ دَخَلُوا جُحْرَ ضَبٍّ تَبِعْتُمُوهُمْ ”. قُلْنَا يَا رَسُولَ اللَّهِ الْيَهُودُ وَالنَّصَارَى قَالَ ” فَمَنْ( رواه البخاري ومسلم.\nމާނައީ: “ތިޔަބައިމީހުންގެ ކުރީގެ މީހުންގެ ގޮތްތަކަށް ތިޔަބައިމީހުން ކާވަތުން ކާވަތުން ތަބާވާނެއެވެ. އެޔަށްފަހު މުށްމުށުން ތަބާވާނެއެވެ. އެއީ އެބައިމީހުން ސަޙަރާގެ އުޅޭ ބޮނޑެއްކަމަށްވާ ޟައްބުގެ ޙަރަށް ވަންކަމުގައިވިޔަސް އެމީޙުންގެ ފަހަތުން ގޮސްވަންނާނެއެވެ. ދެން ތިމަންބޭކަލުން(ޞަޙާބީ ބޭކަލުން) ދެންނެވީމެވެ. އޭ ރަސޫލުﷲއެވެ. އެއީ ޔަހޫދީންނާއި ނަޞާރާއިންހެއްޔެވެ؟ ނަބިއްޔާ ޙަދީޘްކުރެއްވިއެވެ. “ދެން ކޮންބައެއްހެއްޔެވެ؟”